
1. [bookmark: _bookmark0]A KOMM UN I KÁ C I Ó KU TAT Á S A

Ebben a fejezetben áttekintjük a kommunikációtudomány kapcsolódásait más diszciplínákhoz, majd számba vesszük a különböző kommunikációfelfogásokat, és megkíséreljük felvázolni a kommunikációtudomány elméleti és alkalmazott területeit.
1.1. [bookmark: _bookmark1]A kommunikációtudomány beágyazottsága
Egy találó megfogalmazás szerint a kommunikációkutatás tudományok útke- reszteződésében jött létre. Különböző tudományok kutatói járultak hozzá kiala- kulásához, és járulnak hozzá további fejlődőséhez mind a mai napig, ezért tartjuk multidiszciplináris tudománynak. Robert Craig (1999, idézi Griffin 2001: 34– 48) szerint ezek a tudományok a következők: szociálpszichológia, kibernetika, retorika, szemiotika, szociokulturális megközelítés, társadalomkritika, fenome- nológia. A kommunikáció interdiszciplináris kapcsolatait tárgyaló könyvében Zsolt Péter (2004) részben hasonló, részben eltérő területeket sorol el: filozófia, pszichológia, fejlődéslélektan, szociálpszichológia, szociológia, szociolingvisz- tika, kulturális antropológia, politológia, etológia. Ma a kommunikációtudo- mány számos diszciplínával mutat szoros együttműködést.
Feladat
Erősítse a kommunikációtudomány multidiszciplináris jellegét azzal, hogy újabb párhuzamokat von eddig nem említett tudományok és a kommunikáció- kutatás között. (Pl.: esztétika és kommunikációtudomány, jogtudomány és kom- munikációtudomány stb.)
1.2. [bookmark: _bookmark2]A kommunikáció meghatározásai
A legelterjedtebb értelmezés szerint a kommunikáció az információk jelekkel történő átadása, közzé tétele valamilyen eszköz segítségével. Az eltérő felfogá- sok abban megegyeznek, hogy a kommunikáció társas tevékenység, partnerek

együttműködése folytán jön létre azzal, hogy a résztvevők közösen hoznak létre jelentéseket; folyamatos, többszintű és többcsatornás.
A kommunikációnak többféle értelmezése van, attól függően, hogy az elmélet vagy a gyakorlat oldaláról, illetve hogy melyik tudományterület felől közelítünk hozzá. Az információelmélet szerint egy információforrás váltakozó jelek kibo- csátásával információt ad egy másik rendszernek. A szociológiát az érdekeli, ho- gyan történik az információátadás az emberek között a társadalmi szféra külön- féle rendszereiben. A pszichológia a lényeget abban látja, hogy egy forrás egy másik rendszert váltakozó jelzések manipulációjával befolyásol. A nyelvtudo- mány felől nézve a kommunikáció lényegében az emberek közötti gondolatcsere egy jelrendszer, alapvetően a nyelv segítségével. Biológiai értelemben pedig a kommunikáció az élő szervezetek (rész)rendszereiben folyó információátadás. És még hozhatnánk más területről is példákat. A különböző felfogásokban kö- zös, hogy a kommunikációt információk, üzenetek átadásának, cseréjének, közzé tételének, értelmezésének tartják.
A kommunikációs jelenségek megítélésében a kommunikációtudományon belül is eltérő felfogások, irányzatok alakultak ki. Ezek nem állnak szemben egy- mással, nem zárják ki egymást, hanem más-más aspektusból közelítik meg és értelmezik a kommunikációt. Ezért a szemléletük, alapfogalmaik, vizsgálati módszereik, terminológiájuk bizonyos mértékben eltér egymástól.
1.2.1. [bookmark: _bookmark3]A tranzakciós iskola
A legkorábbi és talán legelterjedtebb felfogás. Alapfogalma, a tranzakció át- vitelt jelent. E szerint a kommunikáció olyan folyamat, amelyben információát- vitel, -átadás zajlik: egyik partner (adó) információt, üzenetet küld a másiknak (vevő, címzett). Mivel az üzenet nem anyagi természetű, az információt jelekké kell alakítani (kódolni), a jeleket egy bizonyos közegen (csatornán) keresztül to- vábbítani, a feldolgozás előtt pedig vissza kell alakítani (dekódolni). A kommu- nikáció aszimmetrikus: a domináns és aktív fél működteti. Szerepcserével az irány és a dominancia megfordul.
Az irányzat fontosnak tartja a pontosságot és a hatékonyságot. A kommuni- káció akkor sikeres, ha az üzenet a legteljesebben, torzítás, átalakítás nélkül jut el a vevőhöz, vagyis a kódolt és a dekódolt üzenet egybeesik. Abban az esetben,

ha a kettő eltér egymástól, ez az elmélet kommunikációs zavarról beszél, vizs- gálja annak okát, keresi a diszfunkcionálisan működő tényezőt, és korrigálja a hibát (Andok 2013).
Az elmélet rendkívül differenciált, Shannon kibernetikai modelljétől Jakobson nyelvi kommunikációs rendszerén át Watzlawik és Barnlund árnyalt és jól kidolgozott elméletéig sokféle, egymástól jelentősen eltérő felfogások is elférnek.
„Eredményesen alkalmazza a hatékonyság tranzaktív felfogását a marketing- kommunikáció, a reklám. Ugyanis a befolyásolás, a meggyőzés és a manipuláció legkontrollálhatóbb modelljét biztosítja a kommunikációt kezdeményező fél számára. (...) Kidolgozását jellemzi egyfajta visszafelé gondolkodás, vagyis a tervezett hatásból indul ki (mit akarok és kitől), s ezen hatás optimális eléréséhez alakítja a kommunikatív folyamat jellemzőit, összetevőit” (Andok 2013).
1.2.2. [bookmark: _bookmark4]Az interakciós iskola
Az interakciós felfogás szerint a kommunikáció cselekvés: a kommunikáció során nem egyszerűen információátadás történik, a lényeg az interakció, két ágens közös, együttes cselekvésének – valamilyen információban kifejeződő – eredménye, egy közös cél elérése (Horányi 1999, 7–8). A közös célok érdekében az üzenetet két – vagy több – partner közösen építi fel. Vagyis a közös tevékeny- ség, cselekvés eredménye információban nyilvánul meg, ez működteti a kom- munikációt. Alapfogalmuk az interakció: üzenetek szabályozott cseréje.
Az interakciós iskola a kommunikáló felek viszonyát szimmetrikusnak tekinti (a tranzakciós aszimmetrikusnak!), a kommunikációban megvalósuló szerepek nem rögzítettek, nincs alá- és fölérendeltség.
A partnerek a kommunikációs helyzet elemeit együtt alakítják ki, módosítják a közös cél hatékony elérése érdekében, mindkét fél számára látható (vitatható vagy elfogadható) a közös, közösen kitűzött cél. Mindkét fél gyakorolja a visz- szacsatolást és a kontrollt: betartják, illetve közösen alakítják a kommunikatív helyzet normáit.
Zaj vagy zavar helyett ebben az esetben alkalmasabb konfliktusról és kon- szenzusról, normáról és normaszegésről beszélni. Időbeli lefolyása az ilyen tí- pusú kommunikatív helyzeteknek – a tranzakciós felfogáshoz hasonlóan – igen- csak behatárolt: egyszeri vagy néhány alkalom. (Andok 2013.)

1.2.3. [bookmark: _bookmark5]Szemiotikai iskola
A szemiotikai irányzat a kommunikációt a jelentések kialakulásaként és cse- réjeként értelmezi. Érdeklődésének középpontjában a jelentéstulajdonítás áll, az, hogy a kommunikációban a partnerek – kiváltképp a befogadók – hogyan „állít- ják elő” a jelentést, hogyan rendelnek értelme(zés)t a jelekhez, mitől válnak a jelek üzenetté. Azt vizsgálja, hogy az üzenetek vagy a szövegek hogyan hatnak szemantikailag a befogadóra.
Kutatási módszerét a szemiotikától (jeltudománytól) kölcsönzi. Alapfoga- lomként a szignifikációt (jelentést, jelműködést) használja. A szemiotikusok szá- mára az üzenet egy jelképződmény, amely a befogadóval folytatott interakció során jelentést hoz létre. Az eltérő értelmezéseket vagy a félreértést nem tartja feltétlenül kommunikációs zavarnak, hiszen az eltérés adódhat a küldő és a be- fogadó közti kulturális különbségekből is. A szemiotikai irányzat szerint a tár- sadalmi interakció során válik az egyén egy bizonyos kultúra vagy társadalom tagjává (Róka 2002).
Látható, hogy ez az irányzat a kommunikáció fogalmán nem csupán üzenetek közvetítését érti, sokkal inkább a különböző kultúrák közötti érintkezésekre, in- terakciókra fókuszál. Másképpen fogalmazva: azokat a helyzeteket és folyama- tokat vizsgálja, amelyeknek során a különböző kulturális kódokkal, készségek- kel és képességekkel rendelkező emberek egymással kommunikálnak, illetve együttműködnek.
1.2.4. [bookmark: _bookmark6]Rituális iskola
James Carey, az elmélet kidolgozója szerint a kommunikáció szimbolikus fo- lyamat, amely létrehozza, fenntartja, kiigazítja és átalakítja a világot. A kommu- nikáció célja a következőkben összegezhető: a kommunikáció mozgatórugója nem az üzenetek térben való továbbítása, hanem a társadalom időbeni összetar- tása. Célja nem az információközlés, hanem a közös meggyőződés reprezentáci- ója. A kommunikáció eredeti és legmagasabb megnyilvánulása nem az informá- cióátadásban, hanem az emberi cselekedetek szolgálatában, egy tartalmasabb kulturális világ megalkotásában és fenntartásában rejlik.
A rituális felfogás akkor tekinti hatékonynak a kommunikációt, ha a kommu- nikáció minél jobban megvalósítja, eléri, szolgálja a társadalmi integrációt: a kö- zös meggyőződések kialakítása és reprezentálása révén. S minél tartalmasabb kulturális világot képes megalkotni és fenntartani, annál hatékonyabb. Itt nem az egyszeri kommunikatív aktuson van a hangsúly, hanem az időbeni fenntartható- ságon.

Feladat
Értelmezze a következő szöveget a különböző kommunikációfelfogások fogalmi keretében.


Patakmederbe építenek kerékpárutat Egerben
Siker esetén az ország egyik legnagyobb bringaút-hálózata halad át Egeren
Régóta tervezi az egri önkormányzat az észak-déli kerékpárútvonal hiányzó sza- kaszainak megépítését, s most erre lehetőség nyílik.
A város benyújtotta pályázatát, s a remények szerint így a megyeszékhelyen összefüggő, 10 kilométeres bringaút jöhet létre. A közlekedési útvonal a Kossuth Lajos utcától a Markhot Ferenc Kórházig épül meg, melyet a bringások két he- lyen, a Dobó teret a Kis Dobó térrel összekötő híd mellett és az Árva közi patak- szakasznál közelíthetnek meg. A járókelők, a pihenni vágyó turisták egy lépcső- sor segítségével juthatnak le az Eger patak partjára.
A fejlesztéshez komplex szolgáltatás is társul: szállás- és vendéglátóhelyek kínálnak egyedi menüket és csomagokat, a Tűzoltó Múzeumban pedig egyfajta bázis épülne ki pihenőhellyel és szervizzel.
A biciklisek és a turisztikai szakemberek üdvözlik a tervezetet, több civil szervezet azonban bírálja. Az ellenérvek között említik, hogy sérülni fog az öko- lógiai egyensúly, az áradások után ott marad az iszapszennyeződés.
· Most jelent meg egy kiadvány az Eger-patak élővilágáról. Több mintavé- telből kitűnik, milyen védett fajoknak biztosít élőhelyet a patak. Eger egyetlen észak-déli ökológiai folyosójának területe csökkenne, sérülne a védett fajok élő- helye – állítják a természetvédők.
A sajtótájékoztatón a város polgármestere hangsúlyozta: a tervezett fejlesz- tésnek az idegenforgalom szempontjából kiemelt jelentősége van, de a helyiek- nek is éppen olyan fontos a beruházás, mint az ide látogatóknak.
· Kíváncsiak vagyunk a polgárok kerékpáros szokásaira, de várjuk az ötlete- ket, javaslatokat és észrevételeket is. A témáról lakossági fórumot is tartunk a Városházán – nyilatkozta a polgármester.

1.3. [bookmark: _bookmark7]A kommunikációtudomány területei
Mint minden diszciplínának, a kommunikációtudománynak is két ága van: az elméleti és az alkalmazott kommunikációtudomány. Ez a diszciplína fiatal tudo- mány, még nem tisztázta pontosan a határait, módszereit és belső területeit. Most erre teszünk kísérletet.
1.3.1. [bookmark: _bookmark8]Elméleti kommunikációtudomány Kommunikációelmélet
Az elméleti ág legkutatottabb területe a kommunikációelmélet. Az általános elméletek (rendszer-, befogadás-, diskurzuselméletek) a kommunikációt a maga komplexitásában tanulmányozzák, a speciális elméletek a kommunikációt egy- egy adott kontextusban kívánják feltárni (pl. kampánykommunikáció, szervezeti kommunikáció).
A kommunikáció alapfogalmainak tisztázásával, a kommunikációs folyama- tok értelmezésével, a kommunikáció statikus (szerkezeti) és dinamikus (időbeli) tulajdonságainak feltárásával foglalkozik.
Biológiai kommunikáció
A biológiai kommunikáció a sejtek közötti, az egyszerű élőlények kémiai vagy taktilis jelváltásától a magasabb rendű állatok szignálrendszeréig, az érzé- kelés-lélektan szabályszerűségéig terjed. (Buda)
Biokommunikáción a sejtek és az élő szervezetek különféle (rész)rendszerei- ben zajló információátadást (nukleinsavak, fehérjék, gének, enzimek, sejtek) ért- jük. Az információ kémiai folyamatok csatornáin, kémiai kódban terjed. Vizs- gálati területéhez tartozik a biológiai zavar problémakörének megértése, az egyedfejlődés, a szaporodás kutatása stb.
A biológiai kommunikáció jóval kutatottabb része a populációk egyedei vagy csoportjai közötti információcserét vizsgáló állati kommunikáció. Állati kom- munikáción olyan magatartásformát értünk, amelynek a kifejeződése során egy
„üzenő” és egy „felfogó” között üzenetváltás zajlik le, és az üzenetváltást köve- tően viselkedésük az üzenet értelme szerint megváltozik. Az üzenet jelekből vagy jelsorozatokból állhat. A küldött jelek természetük szerint lehetnek kémia- iak (szaganyagok), érintésen alapulók (taktilisak), akusztikaiak, vizuálisak és ke-

vert (vegyes) felépítésűek. (Csányi 1986: 38.) A tárgyi környezetből érkező in- formációk viszont többnyire nem igényelnek választ, az alkalmazkodást segítik, a létfenntartást teszik lehetővé. Az élővilágból érkező információk általában vá- laszt igényelnek, a populáció tagjai közötti interakciók (társas kapcsolatok) ki- alakulását, a szaporodást, ivadékgondozást stb. szolgálják. (Széky 1986: 13.)
Humán kommunikáció
Az ember egyrészt biológiai egyed, másrészt pedig társadalmi lény. Kommu- nikációjára is ez jellemző: a biológiai és a maga teremtette társadalmi kommu- nikációnak egyaránt birtokában van. Az emberi-társadalmi kommunikáció főbb területei:
a) A személyközi kommunikáció az egyes emberek közötti közvetlen kommu- nikáció jellemzőit igyekszik feltárni.
· A személyközi kommunikáción belül talán a leggyakoribb a diádikus, a két ember közötti kommunikáció.
· A csoportkommunikációt a különféle kisebb-nagyobb társadalmi közössé- gek kommunikációjának sajátosságai érdeklik.
· Sokan ide sorolják a modern világ retorikájaként is emlegetett közéleti kom- munikációt is.
b) Régóta és sokat kutatott terület a szervezeti kommunikáció, feladata az in- tézmények belső és külső kommunikációjának vizsgálata.
c) A kommunikációkutatás egyik legrégibb, meg-megújuló, napjainkban di- vatos területe a tömegkommunikáció, a média működésének, hatásmechanizmu- sának kutatása empirikus módszerekkel és elméleti leírásokkal.
d) A társadalmi kommunikáció az emberi kommunikáció társadalmiasultsá- gát, társadalmi beágyazottságát kutatja. Kultúrák és szubkultúrák közötti kom- munikációt kutatja a kultúraközi (interkulturális) kommunikáció.
Hálózati kommunikáció
Ez a fiatal tudományterület a kibernetika, illetve az internet világából nőtt ki. Előbb az interneten létrejött és gombamód szaporodó közösségek virtuális világa keltette föl a társadalomkutatók érdeklődését, majd – a hálózati látásmód és gon- dolkodás felerősödésével – a természet és a társadalom más területén is fölfe- dezték a hálózatjelleget. Így beszélnek ma valós és virtuális emberi hálózatokról,

továbbá gazdasági, politikai, egészségügyi stb. hálózatokról. A hálózatelmélet mellett megjelent az alkalmazott hálózatkutatás.
A hálózati kommunikáció érdeklődési körébe tartozik a kommunikációs há- lózatok alapfogalmainak kidolgozása, a hálózatok tulajdonságainak, tipizálási lehetőségeinek leírása, a hálózati kommunikáció sajátos jegyeinek, kultúrájának, távlatainak és korlátainak a feltárása.
Tudománytörténet
Minden tudomány igyekszik feltárni a múltját. (Itt tárgyaljuk, bár ezt a rész- területet többen az alkalmazottak közé sorolják.) A kommunikációtudomány tör- ténete az előzményekkel, az ún. chicagói iskola nagy tudósainak (Cooley, Mead, Dewey) munkásságával indul. A tudomány alapjait is Amerikában rakták le a
20. század 30-as, 40-es éveiben, igaz zömmel európai kutatók: a bécsi matema- tikus-szociológus Paul Félix Lazarsfeld, a német származású pszichológus, Kurt Lewin, a kísérleti pszichológus Carl Hovland és a politológus Harold Lasswell. Ma őket tekintjük a kommunikációtudomány alapítóinak. A második világhá- ború után kristályosodott ki a két kommunikációkutatási tendencia: az empiri- kus, adatokon alapuló és az elméletibb társadalomkritikai irányzat. Ez utóbbinak a művelői főleg az ún. frankfurti iskola jeles képviselői voltak (Horkheimer, Adorno, Marcuse, Habermas). A kommunikációtudomány a 20 sz. második fe- lében erősen differenciálódott, sokféle irányzat sokféle téma kutatásával tette színessé a palettát.
1.3.2. [bookmark: _bookmark9]Alkalmazott kommunikációtudomány Kommunikációoktatás
A közoktatásban a kommunikációtudomány alapismereteinek oktatása – köz- ismereti tárgyként – ma versenyben van a készségfejlesztéssel. Mivel a tanárok módszertanilag felkészültebbek a közismereti tárgyak oktatására, ezért előszere- tettel alkalmazzák.
A felsőoktatásban alapképzésben és mesterképzésben évek óta zajlik a kom- munikációs ismeretek oktatása.

Anyanyelvi kommunikáció
Alapvetően iskolai, tanórai keretben zajlik – többnyire a Nemzeti alaptanterv előírásai szerint. E dokumentumban az anyanyelvi kommunikáció a kulcskom- petenciák között szerepel, oktatásszervezési szempontból a Magyar nyelv és iro- dalom c. tantárgy (műveltségi terület) keretein belül kapott helyet.
A Nemzeti Alaptanterv megfogalmazásában az anyanyelvi kommunikáció magában foglalja a fogalmak, gondolatok, érzések, tények és vélemények kife- jezését és értelmezését, megszerzését és közvetítését (hallott és olvasott szöveg értése, szövegalkotás) szóban és írásban egyaránt. Tartalmazza továbbá a helyes, öntudatos és alkotó nyelvhasználatot az oktatásban és képzésben, a társadalmi és kulturális tevékenységek során, az oktatásban és képzésben, a családi és a társas életben, a munkában és a szabadidős tevékenységekben, a társas valóság formálásában (NAT 2012).
Kommunikációs készségfejlesztés
A kommunikációs készségfejlesztés fókuszában a kommunikációs kompeten- cia, a kommunikációs kultúra fejlesztése áll: a kommunikáció törvényszerűsé- geinek megismertetése, a kommunikációs képességek, jártasságok, készségek fejlődésének elősegítése. A különböző gyakorlatokon, saját élményű feladato- kon keresztül az általános kommunikációs készségek fejlesztése: a kapcsolatfel- vétel és kommunikáció jellegzetességeinek megismerése és gyakorlása, kommu- nikációs stílusok, a közéleti kommunikáció sajátosságai, kommunikációs konf- liktusmegoldó technikák, empátia, tolerancia stb.
Céljaiban, eljárásaiban hasonlít a tréninghez, azzal a lényeges különbséggel, hogy nem kíván sajátos körülményeket, akár tanórai keretben is végezhető. Nem elhanyagolható különbség az sem, hogy nem a speciális, hanem az általános kommunikációs készségek fejlesztésére törekszik. Ezekből adódnak a módszer- beli eltérések is.
A kommunikációs készségfejlesztés főleg az iskolai oktatásban terjedt el.
Kommunikációs tréning
A tréning az utóbbi időben divatszóvá vált, sokféle képzést, összejövetelt címkéznek ezzel a megnevezéssel. Az angol eredetű szó (training) a sport foga- lomtárából került az oktatás-képzés kifejezéskészletébe. Mivel rendkívül elter-

jedt a használata, kitágult a jelentése is. Értelmezését legszakszerűbben Poór Fe- renc fogalmazta meg: olyan komplex képzési, továbbképzési eljárás, amelynek keretében célorientált, bizonyos kompetenciák megszerzésére irányuló felkészí- tés történik, feldolgozzák a szükséges elméleti ismereteket, biztosítják azok al- kalmazását önkontrollal összekapcsolva. A gyakorlatok értékelésével és tesztek alkalmazásával a résztvevő adott tevékenységre való alkalmazását is feltárja, a tevékenységhez személyiségjegyek kibontakozását, fejlesztését is megvaló- sítja.” (Poór 2009)
1.3.3. [bookmark: _bookmark10]A kommunikációtudomány interdiszciplináris területei
Az alkalmazott kommunikációtudományhoz tartozó területek jelentős része interdiszciplináris megközelítést kíván. Ez azt jelenti, hogy ezeken a területeken két tudomány illetékessége körvonalazható. A legismertebb kutatási területek felsorolásszerűen a következők:
· marketingkommunikáció    – szakrális kommunikáció
· üzleti kommunikáció	– hálózati kommunikáció
· politikai kommunikáció	– vizuális kommunikáció
· kampánykommunikáció	– tudományos kommunikáció
· kríziskommunikáció	– művész(et)i kommunikáció
· közéleti kommunikáció	– orvosi kommunikáció
· pedagógiai kommunikáció	stb.
Közülük némelyek a kommunikációtudományhoz állnak közelebb (pl. köz- életi kommunikáció, tudományos kommunikáció), mások inkább a társtudomá- nyokhoz (pl. marketingkommunikáció, hálózati kommunikáció).
Feladat
Válasszon ki az 1.3.3. felsorolásából egy interdiszciplináris területet, olvas- son utána, és mutassa be a társainak.
Ismétlő kérdések
1. Milyen értelmezéseket ismer a kommunikációval kapcsolatban?
2. Sorolja el a kommunikációtudomány területeit.
3. Nevezzen meg néhányat a kommunikációtudomány interdiszciplináris te- rületei közül.


2. [bookmark: _bookmark11]A KOMM UN I KÁ C I Ó A L A P F OGA L M A I ,
M Ű KÖD É S E

Az előző fejezetben szóba került, hogy az ember biológiai és társadalmi lény egyszerre, s hogy ez a kettősség kommunikációját is jellemzi. Tudjuk, az állatok is közösségben élnek, a közösség működéséhez-működtetéséhez nekik is szük- ségük van a kommunikációra.
2.1. [bookmark: _bookmark12]Állati kommunikáció – emberi kommunikáció
A jeladás, a jelek vételének képessége, a jelzés, az információátadás az em- berre és az állatra egyaránt jellemző, kommunikációnkban ezek közös vonások. Az állati és az emberi kommunikáció között azonban alapvető különbségek van- nak. Ezeket most röviden összefoglaljuk. (Vö.: H. Varga 2003: 12–3.)
Jelek. Az egyik ilyen eltérés az alkalmazott jelek és azok rendszere között van. Az állatok jelei mind globális (szerkesztetlen) jelek. Bár ilyeneket az ember is használ (pl. bólintás, térképjelek), az emberi kommunikációban kitüntetett szerepe van a nyelvnek. A nyelv is jelek rendszere, a nyelvi jelek (szavak és toldalékok) viszont két szinten is szerkeszthetők: a) kisebb egységekből (han- gokból, betűkből) hozhatók létre, b) maguk a jelek is összekapcsolhatók egy- mással (mondatokká). A globális jelek szerkesztéssel nem hozhatók létre, és ösz- sze sem kapcsolhatók, mert mind önálló közlésértékűek.
Jelrendszer. Az állatok viszonylag szűk, kis számú és zárt jelkészlettel bírnak, még a leggazdagabb készlettel rendelkező állatoknak sincs néhány tucatnyinál nagyobb jelállományuk. A nyelv viszont nagy számú és folyamatosan változó, bővülő, nyitott rendszer. A gazdagságot tovább szélesíti a nyelvtani szabályok rekurzív (újra felhasználható) jellege, s ez gyakorlatilag végtelenné teszi a nyelvi elemek kombinálódását. (A magyar nyelvben becslések szerint egymilliónál is több szó van.) Ráadásul az ember nem nyelvi természetű jelállománya is igen gazdag.

Kommunikációs szándék. További különbség a két kommunikációs rendszer működése között: a szándék. Hogy tudniillik ki miért kommunikál. Ha pl. a leg- elésző gazellák valamelyike megpillantja a ragadozót, annak látványa kiváltja belőle a vészjelet, ezt hallva az egész csorda elvágtat. A jel leadása nem önzet- lenségből vagy szeretetből történik, hanem ösztönösen: a veszély képe kiváltja belőle a vészjelet. Sőt, ösztönös a felfogása, észlelése is: a társak nem kívánnak meggyőződni a veszély mértékéről, körülményeiről, hanem a vészjel kiváltja bennük a menekülés reflexét. Ezért mondjuk, hogy az állati kommunikációnak oka, az emberinek oka és célja van.
Elvonatkoztatás. Az állat csak a veszélyt, táplálékot stb. képes jelezni, azt már nem, hogy az mihez képest hol van, és hogy mikor lesz esedékes. Az állati kom- munikáció térben és időben aktuális, az ember viszont képes elvonatkoztatni (absztrahálni), és közölni tudja a múltat és jelent, a közelt és a távolt.
Tanulhatóság. És végül különbség van a kommunikációs rendszer működte- tésének alakulásában is. Az állatok életében nagyobb szerepe van az öröklésnek, kisebb a tanulásnak, az ember életében pedig fordítva.
Feladat
1. Figyelje meg, hogyan kommunikálnak a (házi)állatok fajon belüli, a fajon kívüli egyedekkel és az emberrel. Milyen üzeneteket küld a kutya a gazdájának, és milyeneket idegen embereknek?
2. Olvasson utána valamelyik állat kommunikációjának. (Pl.: méhek, mada- rak, elefántok, delfinek stb.)
2.2. [bookmark: _bookmark13]A kommunikáció összetettsége
2.2.1. [bookmark: _bookmark14]A kommunikáció síkjai
Az emberi magatartás vizsgálatával foglalkozó kutatók megfigyeléseik során arra a megállapításra jutottak, hogy az emberi viselkedésnek – azaz mozdulata- inknak, testtartásunknak, öltözködésünknek stb. – informatív tartalma, jelzésér- téke van embertársaink számára. Vagyis viselkedésünk kommunikációnk része. Mivel mindig viselkedünk valahogyan, kézenfekvő a fölismerés: folyamatosan kommunikálunk, egyszerűen nem lehet nem kommunikálni.

A kommunikáció során a partnerek számára nemcsak annak tartalma bír je- lentőséggel, hanem a „hogyan”-ja is. A kommunikáció mindig két síkon zajlik: egy kommunikatív (tartalmi) és egy metakommunikatív (viszony-) síkon.
Kommunikatív síkon a közlés és annak minden összetevője a témához kötő- dik. A metakommunikáció lényegében a „kommunikációról való kommuniká- lás”. Olyan közlemény, amely a közlésben részt vevő személyek viszonyairól ad tájékoztatást. Általában a nem verbális elemek spontán együtthatásaként jelenik meg.
A metakommunikáció a következőkről tájékoztat:
1. A beszédpartnerek tulajdonságairól:
a) személyiségjegyeiről, gondoljunk pl. az öltözködésre, a testtartásra, a moz- gás intenzitására stb.;
b) pillanatnyi lelkiállapotáról, ezt mutatja a mozdulatok hevessége vagy ener- váltsága, az arckifejezés, de jelezheti pl. a hanghordozás is.
2. A beszédpartnerek viszonyairól
a) a mondanivalóhoz, a beszédhez: jelzi a közlendő szubjektív fontosságát, valószerűségét;
b) a beszédpartnerhez: alá- vagy fölérendeltségi viszony, együttérzés, rokon- szenv, ellenszenv;
c) a szituációhoz: helyfoglalás, távolságtartás stb.
A szándékosan és tudatosan megalkotott (és felfogott, megértett) kommuni- kációval szemben a metakommunikáció többnyire spontán (szándéktalan és tu- dattalan), s az a „megértése” is. Jelzésrendszere nem tagolható pontos egysé- gekre, közlése is, „vétele” is a maga globalitásában történik. (H. Varga 2001: 25.) A metakommunikáció a maga teljességében szimultán folyamat: mindkét partner folyamatosan jelzéseket küld a másik felé magáról.
A kommunikáció mindig egypólusú: egy időben csak a beszédpartnerek egyike lehet feladó. A metakommunikáció kétpólusú és folyamatos: minden partner egyidejűleg és folyamatosan tájékoztatja a többi részvevőt saját viszo- nyairól. Az aktuális hallgató ilyenfajta megnyilatkozásait – főleg a pszichológi- ában – visszacsatolásnak nevezik.
Kommunikációnk hitelessége a kongruencián (egyeztetésen, megfeleltetésen) múlik. Közlésünk akkor mondható kongruensnek, ha benne összhangban van a (szóbeli és nem szóbeli) kommunikáció a metakommunikációval. Ha közöttük

valamilyen ellentmondás van, pontosabban a metakommunikatív üzenet ellenté- tezi a kommunikatív közlést, akkor kommunikációnk inkongruens.
2.2.2. A kommunikáció szintjei
Nevezetes munkájában Denis McQuail (2000/2003) – a tömegkommunikáció helyét keresve – úgy véli, hogy a kommunikáció a társadalom különböző szint- jein zajlik, s a társadalom szerveződése jelöli ki a kommunikációs folyamatok szintjeit. Szerinte ahogyan nő a társadalom szervezettsége, úgy csökken a kom- munikatív események száma. Kommunikációs piramisának széles talapzatán ta- láljuk az egyének permanens belső kommunikációját, a csúcson pedig az össz- társadalmi méretű tömegkommunikációt. (Amennyiben a globalizálódó világ ér- telmezni hagyja még ezeket a fogalmakat.) A piramis egymás alatti szintjein le- felé növekszik a kommunikációs esetek száma, s mindegyik szint a kutatás és elméletalkotás sajátos problémahalmazát jeleníti meg. (McQuail 2003: 18).
K e v é s e s e t



Társadalmi méretű (pl. tömegkommunikáció) Intézményes/szervezeti (pl. politikai rendszer vagy
gazdasági társaság) Csoportközi vagy egyesületi (pl. helyi közösség) Csoporton belüli (pl. család) Személyközi (pl. diád, pár)
Személyen belüli (pl. információfeldolgozás)

S o k e s e t
Az egyes szintek kommunikációs sajátosságairól a következő fejezetben lesz szó.
Feladat
Hozzon példákat arra, hogy egy kézmozdulat mikor tölt be kommunikatív, mikor metakommunikatív szerepet.

2.3. [bookmark: _bookmark15]A kommunikáció tényezői
A kommunikációt szemlélhetjük állapotában és folyamatában. Az előbbi esetben az összetevőit, a tényezőit, azaz a szerkezeti elemeit tesszük nagyító alá. Ha a folyamatot helyezzük megfigyelésünk középpontjába, akkor a kronológiai összefüggések, az események időbeli egymásutánisága mint láncszerű esemény- sor tűnik a szemünkbe. A következőkben a kommunikáció tényezőit vesszük sorra.
2.3.1. [bookmark: _bookmark16]Szituáció
A kommunikáció dinamikus jelenség, amelynek szerveződése és lefolyása különböző tényezők összhatásában érvényesül. A közlés keretéül mindig a va- lóság egy konkrét szelete, részlete szolgál. Ezt hívják beszédhelyzetnek vagy szi- tuációnak. Rendkívül sokfélék, hisz az őket alkotó elemeknek is gazdag tárházat biztosít a természet és a társadalom. A szituációt azok az elemek alkotják, ame- lyek hatással vannak (vagy lehetnek) a kommunikáció folyamatára vagy kime- netelére. Ha ezek a tényezők ismétlődnek, tipikusnak érezzük a beszédhelyzetet. Ilyen lehet például egy társalgás, vita, iskolai felelet, tudományos előadás, ün- nepi beszéd stb.
A szituáció fontos tényezője a térbeliség. Vannak tipikus terek (tanterem, vendéglő, színház, futballpálya stb.), amelyek alapvető befolyással vannak a kommunikáció működésére, és vannak alkalmi terek (utca, park, folyosó), ame- lyek kevésbé határozzák meg a kommunikációs cselekvéseket. A térrel szoros kapcsolatot alkot a térberendezés. Bizonyos kommunikációs helyzetek ezt nem igénylik (pl. egy találka vagy telefonálás), mások pedig speciális berendezést kívánnak (tanítási óra, értekezlet, bírósági per).
A szituáció másik fontos összetevője az időbeliség. Minden kommunikációs esemény bizonyos időkeretben zajlik, s a kommunikációs szint sajátosságaitól függően strukturálódik. A személyközi kommunikációs események például ál- talában három időbeli fázisban bonyolódnak le. A kiépülés fázisában történik a kapcsolat kialakítása, az üdvözlőformulák cseréje, a szerepek definiálása; a leg- terjedelmesebb szakasz a törzs: a szereplők exponálják a témát, a feladatot (prob- lémát), majd magasabb szinten újradefiniálják (megoldják); végül a lezárás fá- zisában a partnerek verbális és nem verbális jelzésekkel, udvariassági és köszö- nőformulák cseréjével zárják le a kommunikációs eseményt.

A szituáció többféleképpen is rendszerezhető. Beszélhetünk nyilvános és ma- gán, illetve formális és informális szituációról.
2.3.2. [bookmark: _bookmark17]Résztvevők (kommunikátorok)
A beszédhelyzet főszereplői, a közlésfolyamat legdinamikusabb tényezői a kommunikációs partnerek (adó–vevő, közlő–címzett, beszélő–hallgató). Mind- egyik fél – a különféle interakciók során, társadalmilag kialakult, személyiségé- nek egy részét vagy egészét igénylő – szerepeken keresztül vesz részt a kommu- nikációban. A szerepek igen sokfélék, vannak tipikus és kevésbé tipikus szere- pek. A tipikus szerepeken (szülő, diák, edző, főnök, barát, szónok stb.) könnyeb- ben fölismerhetők a társadalmi elvárások, így azt mondhatjuk, hogy ezek sajátos, a környezet által előírt viselkedésminták készletei. (Horányi 1999: 59 kk.)
A kommunikáció sikere a saját és a partnerek szerepeinek ismeretétől és fel- ismerésétől függ. A környezet által elfogadott szerepmegvalósítások normakö- vetők, megváltoztatásuk vagy elvetésük normaszegésnek minősül. Ha a norma- szegést a közösség pozitívan értékeli, kreativitásról beszélünk, ha viszont nega- tívan áll hozzá, devianciának minősül.
A kommunikációs partnerek között kétféle viszonytípus is érvényesülhet: hi- erarchikus és szolidáris. Hierarchikus szerepviszonyban egyenlőtlenség (alá- fölé rendeltség) esetén az egyik résztvevőnek – a másik fél rovására – nagyobb befolyása van a kommunikációra. A fölérendelt helyzetben lévő irányítja a fo- lyamatot, a társ pedig alkalmazkodik hozzá. Ilyen viszony nyilvánul meg pl. ve- zető és beosztott, szülő és gyerek, tanár és diák kapcsolatában. Egyenrangúság esetén a beszédpartnerek egyforma lehetőséggel bírnak a kommunikáció befo- lyásolására, alakítására.
A szolidáris viszony keresztezi a hierarchia mentén kialakult szerep- és kom- munikációs viszonyokat. A szolidaritás érvényesülése esetén a partnerek vala- milyen szempontból közösséget vállalnak, együvé tartozónak érzik magukat. Például alá-fölé rendeltségben a magázódás az elfogadott érintkezési forma, egyenrangúságban – ha ez nem társul szolidaritással – magázódás, ha társul, te- geződés a szokásos. A szolidáris viszony fölébe is kerekedhet a hatalminak (pl. ha a főnök és a beosztott azonos településről, nemzetiségből származik, egykori iskolatársak stb.).

2.3.3. [bookmark: _bookmark18]Közlemény (kommunikátum)
A kommunikáció során létrejövő információcsomag, a közlemény (üzenet, kommunikátum) értelmezhető olyan eszközként, melynek segítségével a kom- munikáció végbemegy. Ugyanakkor úgy is felfogható, mint a kommunikációs folyamat terméke. A közlemény/üzenet manifesztálódhat verbális és nem verbá- lis jelek segítségével.
· Vannak tisztán nem verbális üzenetek (pl. egy festmény vagy egy zenemű).
· Elvileg vannak tisztán verbális üzenetek is (pl. egy beszélgetés, vita, újság- cikk, novella), itt azonban jelen vannak nem verbális elemek is (mimika, hang- lejtés, íráskép), ezért helyesebb alapvetően verbális üzenetekről beszélni.
· A legtöbb üzenetben azonban mindkét csoportból előfordulnak elemek, sú- lyuktól, szerepüktől függően találkozunk dominánsan verbális (tankönyvek, elő- adások) és dominánsan nem verbális üzenetekkel (képregény, plakát). Ha egyik jeltípus sem domináns, akkor kevert kódú üzenetekről beszélhetünk.
Az alapvetően és a dominánsan verbális üzeneteket hagyományosan szöve- geknek nevezzük.
2.3.4. [bookmark: _bookmark19]Kód (jelrendszer)
Az információk nem anyagi természetűek, így nem adhatók át közvetlenül. Ezért tőlük független, fizikai természetű jelenségekkel kapcsoljuk össze őket – pl. egy kis, vékony, kör alakú aranytárgy és a házasság fogalma –, a fizikai je- lenség, tárgy képes felidézni a tőle független fogalmat, információt is. De a tárgy szerepe is megváltozik: ezután már nem azt mutatja az őt ismerőknek, hogy ő kicsi, kerek és arany, hanem azt, hogy viselője házasságban él. Vagyis már nem- csak tárgy, hanem jel is: alakja és jelentése van. Mint láttuk, az alak és a jelentés összekapcsolása nem logikai, nem természetes összefüggésen alapszik. Egy- másra vonatkoztatásukat az (emberi) közösségek szokásai alakítják ki. Ezért tart- juk a jeleket konvencionális és önkényes természetűeknek.
Vegyünk egy másik példát. A közlendő információ a következő: „Ebbe az utcába ebből az irányból behajtani tilos!” Tudjuk, ez így nem közölhető, fizikai jeltest kell hozzá. Ez lehet egy akusztikai csomag (szavak sora, azaz mondat) vagy pl. egy kör alakú piros tábla, a közepén egy fehér csíkkal. A jeltestre ráül- tetjük az információt, pontosabban „elrejtjük” a tábla mögé. Ezért nevezzük ezt kódolásnak (rejtjelezésnek, elrejtésnek), az ellentétét pedig dekódolásnak („visszarejtésnek”, megfejtésnek).

A jelek általában nem önmagukban léteznek, hanem más, hasonló társaikkal rokonságot, rendszert alkotnak. A nyelv csupán egy a jelrendszerek között, de egy lényeges tulajdonságában különbözik a többitől. Minden jelrendszer – így az egyes tudományok (matematika, térképészet, elektronika stb.), a különböző művészetek (zene, képzőművészet, film) vagy a mindennapi élet (öltözködés, ud- variassági szokások stb.) – egy tőle független jelrendszer, a nyelv segítségével írja le önmagát. Kivéve a nyelvet. Ez ugyanis oly tökéletes, kidolgozott, árnyalt, a többi pedig hozzá képest olyan szegényes – most itt lényegtelen, miért –, hogy a nyelv kénytelen önmagát leírni. A nyelvnek ezt az öndefiniáló használatát ne- vezzük metanyelvi funkciónak. (H. Varga 2001: 13.)
A kódot (jelrendszert) mindig egy adott közösség alakítja ki és formálja to- vább, vagyis a kód egy-egy kommunikációs közösség konvenciókon alapuló kö- zös tudása. Az egyén a szocializációs folyamatok során sajátítja el. (Horányi 1999: 69.)
2.3.5. [bookmark: _bookmark20]Csatorna
A jelek mint fizikai jelenségek alkalmasak továbbításra, s minthogy informá- ciókat (tartalmat, jelentést) kapcsoltunk hozzájuk, így ezek hordozóiként az in- formációk közlésének az eszközeivé váltak. A közeget, amelyben a leadott jelek haladnak, illetve eszközt (esetleg intézményt), amely a jeleket a feladótól a cím- zetthez továbbítja, csatornának nevezzük.
A közvetlen emberi kommunikáció egyidejűleg több csatornán zajlik. A ver- bális csatornán a nyelvi jelek (a szavak), a nem verbális csatornán át pedig a beszédet kísérő egyéb megnyilvánulások közvetítődnek a beszédpartnerhez. Az akusztikai eszközök – pl. a nevetés, a taps – a nyelvi közlés hangzós rétegét, a vizuálisak – gesztusok, mimika, tekintet stb. – pedig a beszédtevékenységet kí- sérik.
A kommunikációs formák két alaptípusa
A) A verbális – más szóval: nyelvi – kommunikáció nem egyetlen közeg megnevezése. Elkülönül a hangzó beszéd akusztikus csatornája és az írásos kom- munikáció vizuális csatornája. Mindkettőnek van kiegészítő eszközrendszere: a beszédnek a vokalitás (hangszín, hangerő, dallam, beszédtempó stb.), az írásnak az íráskép (betűtípus, elrendezés, bekezdések stb.). Az emberi társadalmak né- hány ezer évvel ezelőtt az élőbeszéd rögzítésére, az elszálló szó megörökítésére

kialakították az írást. Ezzel a nyelvi kommunikációnak egy új, vizuális csator- nája jött létre. Folyamatos tökéletesedése során kialakult saját karaktere és funk- ciója, már régóta nem pusztán a beszéd lejegyzésére szolgál. (Ezekről részlete- sebben lásd a 4. fejezetet.)
B) A nem verbális (nem nyelvi) csatorna sokrétű. A két legjelentősebb típus itt is az akusztikus és a vizuális csatorna. Az előbbi a közege a verbális jeleknek, de – mint láttuk – az állatok életében is fontos szerepet játszik; a vizuális csator- nát is sok faj használja. Ezenkívül számon tartjuk még a taktilis (érintésen ala- puló) és a kémiai (szagláson alapuló) csatornát. A nem verbális jelzések egy ré- sze összemberi (bizonyos testtartások, a mimika egy része), a nem szóbeli jelzé- sek másik, talán nagyobb része viszont kultúránként eltérő (pl. kéz- és fejmoz- dulatok). (A nem verbális kommunikációval részletesebben az 5. fejezetben fog- lalkozunk.)
Tehát az üzenet a csatornán keresztül jut el a befogadóhoz. A csatornában fellépő bármilyen zavaró tényezőt zajnak nevezzük. A zavaró hatás következ- ményeként a küldött információ nem mindig – vagy sérülve – jut el a címzetthez, ez pontatlanságot, zavart okozhat a dekódolásban.
Feladat
1. Gyűjtsön jeleket valamelyik tudomány vagy művészet kommunikációjá- ból. (Pl.: matematikai jelek, kottajelek stb.)
2. Párokban, társalgás közben próbálják ki a térközök típusait. Melyikben a legkellemesebb, melyekben kényelmetlen a társalgás?
3. Páros gyakorlat. Üljenek egymásnak háttal. Egyikük kap egy rajzot, másikuk papírt és tollat. (Egymás papírját nem látják.) Szóbeli instrukciókkal magyarázza el a partnerének, hogy hová mit rajzoljon a lapon. A rajzoló társ nem szólalhat meg. Ha kész van, mutassák meg egymásnak a rajzokat, és beszéljék meg a kommunikáció nehézségeit, eredményességét és hibáit.
A lerajzolandó ábrák:
[image: http://www.jgytf.u-szeged.hu/tanszek/matematika/speckoll/1999/Escher/Im7.gif][image: ]

Ismétlő kérdések
1. Milyen különbségek ismerhetők fel az állatok és az emberek kommuniká- ciója között?
2. Miről tájékoztat a metakommunikáció?
3. Sorolja el a kommunikáció szintjeit.
4. Jellemezze néhány mondattal a kommunikáció tényezőit.

Olvasmány
Az ember fontosabb nem verbális csatornái és jelei
Mimika. Arcvonásainknak két nagy csoportjuk van. A statikusak az egyéni- ség állandó és könyörtelen kifejezői. Ez részint genetikai adottság, részint az évek során „vésődik” rá arcunkra. A dinamikus vonások a pillanatnyi lelkiálla- potunkat tükrözik. Az emberre 6-7 érzelmi állapot, illetve azok kifejeződése és megértése jellemző: öröm, szomorúság, meglepetés, félelem, harag, undor. Eh- hez sorolhatjuk még az érdeklődést is, de az nem minden kultúrkörben fejeződik ki ugyanúgy. Az érzelmek kiváltásának ingerküszöbe, kifejeződésének tartalma, mértéke, szabályozottsága, valamint a másik emberre való hatása kultúránként és egyénenként változik. Mimikailag az arc legfontosabb területei: a szem, a szemöldök és a száj.
Tekintet. A szem nem csupán információk szerzésében jut szerephez: azok adására is alkalmas. (Ennek régi fölismerését jelzik olyan kifejezéseink, mint a szem a lélek tükre, a szeme sem áll jól, felcsillan a szeme, vérszemet kap, majd felfalja a szemével stb.) A szem, a nézés, a tekintet lehet csábos, huncut, kacér, ideges, hideg, meleg, fagyos, lenéző, barátságos, szemrehányó, könyörgő, unott, üres stb., stb. A szemnek, a tekintetnek a harmadik fontos szerepe: a kommuni- káció fenntartása. Mindannyian tapasztaltuk, milyen rossz úgy beszélgetni, hogy nem látjuk a partnert, nem tudunk a szemébe nézni.
Gesztusok. Gesztusokon tágabban a taglejtéseket, szűkebben a kéz- és kar- mozgásokat értjük. Ezek egy része – a szavakhoz hasonlóan – saját jelentéssel bír. Ilyen pl. a megállást parancsoló, fölemelt tenyér, a tiltást kifejező függőleges mutatóujj, a „fügét” mutató nagyujj stb. Más részük nem értelmezhető ilyen pon- tosan, vagy többféleképpen is érthető. (Pl.: tenyérdörzsölés, nyak-, tarkó-, orr-

stb. -vakarás, kézkulcsolás, fölemelt hüvelykujj stb.) Gyakori az is, hogy szere- pük a mondanivaló kiemelésére, erősítésére korlátozódik. A nem verbális jelek közül a gesztusokban találjuk a legtöbb egyezményes jelet.
A testtartás (poszturális kommunikáció) viszonyt, álláspontot, szubjektív ér- tékelést fejez ki részint normatív módon, részint tudattalanul. Hírt ad az illető egyéniségéről, aktuális testi-lelki állapotáról (peckes, görnyedt tartás, fölszegett vagy lekonyuló fej stb.). Jelzi a partnerhez való viszonyt is (pl. odafordulás, zsebre tett kéz). A szakemberek kinémáknak nevezik azokat a kifejező mozgá- sokat, amelyek a beszédet kísérik, kiegészítik. Ilyenek a járás, az álló vagy ülő helyzetben történő mozdulatok (hátradőlés, feszengés stb.), a fej-, kar- és láb- mozgások (fejbillentés, vakaródzás, lábkulcsolás stb.).
Teststilizációnak nevezzük azokat a jegyeket, amelyeket magunkra veszünk, magunkon viselünk. Alkalmazásaikat részint normatívák, társadalmi szokások, részint szubjektív tényezők befolyásolják. Külsőnk megformálásával egyénisé- günket tárjuk környezetünk elé, vagyis akarva-akaratlan tájékoztatjuk magunk- ról a társainkat. A teststilizáció egyik megnyilvánulási formája az öltözködés. A teljes öltözet – a kiegészítőkkel (ékszerek, óra, telefon) – általában a személyi- ségtípust is jelzi (elegáns, lompos, divatos, zárt, „szexis”, sportos). Fontos, meg- határozó erővel bír a külső kép megformálásában a fej, főleg az arc (nők: smink, férfiak: bajusz, szakáll), a hajviselet, a frizura kialakítása. A rövidre nyírt vagy a festett haj ugyanúgy karaktert ad az arcnak, mint a gondosan kialakított hajko- rona vagy a torzonborz, gondozatlan „frizura”.
Térközszabályozás. Megfigyelések és tudományos vizsgálatok egyaránt iga- zolják, hogy kommunikációs jelentősége van annak a távolságnak, amelyet az emberek beszéd közben tartanak egymás között. Bár a távolságtartást több té- nyező is befolyásolja (kulturális szokások, közvetlenség stb.), mégis viszonylag jól elkülöníthető négy zóna: bizalmas, személyes, társasági, nyilvános. (Részle- tesebben lásd az 5. fejezetben.) A tér szabályozása, a „felségterület” kijelölése a biológiai evolúció terméke, az állatvilágban is megfigyelhető. Az ember életé- ben kulturális jelzéssé alakult.


3. [bookmark: _bookmark21]KOM M U N IKÁ C I ÓS HE LY ZE T T Í P U SOK

A kommunikációs helyzetek rendkívül sokfélék. Számtalan részletben, moz- zanatban különböznek egymástól. Másképp szerveződik egy beszélgetés pl. ak- kor, ha csak ketten, és másképp, ha többen építik. Elkülöníti a szituációkat egy- mástól a szereplők viszonya, a közlemény és a közlési körülmények formális jellege, intimitásának foka stb. Jellemzi a helyzeteket az is, hogy mennyire ala- kíthatják a kommunikációt a résztvevők: mekkora a lehetősége a beszélő-hall- gató szerepcseréjének. Nem elhanyagolható szempont az sem, hogy az egyes megnyilvánulások spontán módon történnek-e, vagy előzetes felkészülést, logi- kai-nyelvi szerkesztést igényelnek. Az elmondottak figyelembevételével külö- níthetjük el egymástól a kommunikációs helyzettípusokat. Ezeket tekintjük át a következőkben.
3.1. [bookmark: _bookmark22]Belső (intraperszonális) kommunikáció
A kutatók azt mondják, hogy az ember nemcsak a környezetével, hanem ön- magával is kommunikál. A belső (intraperszonális) kommunikációban történik az információk felfogása, megértése, egyénen belül az információk gyűjtése, tá- rolása és feldolgozása. Egyéb kommunikációs aktusokat megelőzően, sőt azok közben is folyik. Itt elemezzük, értékeljük saját, másokkal folytatott interakció- inkat. Benne a kognitív komponens az információkat és az alkalmazott jelrend- szert tartalmazza, az affektív komponens része a személyiség önfelfogása, vala- mint az attitűdök, végül az operációs komponens a figyelést és a beszédtevé- kenységet foglalja magában. A belső kommunikáció súlyát, fontosságát, elsőd- legességét mutatja már az is, hogy minden egyéb kommunikációnknak ez az alapja, „önmagunkkal folytatott beszélgetésünk” szinte állandóan folyik. Nem- csak akkor, ha egyedül vagyunk, hanem tömegben, mások közelében is. Ilyenkor az én valamiféle általános énnel lép kapcsolatba.
Az elmondottak alapján úgy tűnhet, hogy a belső kommunikáció a környezet- től függetlenül zajlik. Ez nem így van. A külső tárgyi környezet folyamatosan hat ránk, befolyásolja kommunikációnkat. Ha nem magunkban töprengünk vagy

szemlélődünk, akkor pedig emellett még a társas környezet is befolyásol ben- nünket.
A belső beszéd az ember életében általában a belső feladatmegoldással kap- csolódik össze. Együttjár az agyi beszédmozgató központok izgalmával, s gyak- ran az artikulációs izmok enyhe fokú, tökéletlen, de mérhető működésével. Meg- figyelték azt is, hogy a nehezebb feladatok megoldása közben a belső beszéd egyre közelít a külső, hangos beszédhez, motyogássá válik. (Vö. Kenesei 1995: 259.)
Feladat
Hunyja be a szemét, és képzeljen maga elé egy tájat. Mondja el, mit „látott”, mit érzett.
3.2. [bookmark: _bookmark23]Személyközi (interperszonális) kommunikáció
A személyes kommunikációban két vagy több partner teremt kapcsolatot. A szereplőknek az információátadás mellett egyéb céljuk is lehet, pl. probléma- megoldás, konfliktusok feloldása, információk szerzése (ellenőrzése, megerősí- tése) önmagukról vagy másokról, szociális, pszichológiai és egyéb mindennapi szükségleteik kielégítése, az idő strukturálása.
A személyközi kommunikáció tágabb értelemben minden kommunikációs eseményt magában foglal, amelyben a szereplők térben és időben jelen vannak.1 A közvetlen kommunikáció legjelentősebb és legjellemzőbb formája a – szű- kebb értelemben vett – személyközi vagy diádikus (kétszemélyes) kommuniká- ció. Ez átszövi a mindennapjainkat, ez az alaphelyzet adja a keretét a családtag- jainkkal, ismerőseinkkel vagy akár idegenekkel folytatott beszélgetéseinknek. A kétszemélyes kommunikáció hihetetlenül sokszínű, palettájának rendkívüli gaz- dagságát a beszédpartnerek áttekinthetetlenül sokféle viszonya és a beszédhely- zetek sokfélesége adja. Pl. lényeges különbség van két barát, ellenfél, szerelmes, ismerős, ismeretlen, illetve szülő–gyerek, tanár–diák, főnök–beosztott, orvos– beteg, ügyvéd–páciens stb., stb. társalgása között. Mégis azt mondhatjuk, hogy általában kevéssé formális, benne az intimitás foka meglehetősen nagy. Az ese-
tek többségében lehetséges a közlői-befogadói szerep fölcserélése.

1 A modern technika azonban ezt – főleg a térbeli együttlétet – megkérdőjelezi ([mobil]tele- fon, videokonferencia, szkájp stb.)

A szituáció tényezőit számba véve látható, hogy annak két dinamikus kom- ponense van: a közlő és a befogadó (címzett). Azt is láthatjuk, hogyan működnek a kommunikációban, illetve működtetik a kommunikációt a partnerek, mi jel- lemzi a résztvevők szerepeit.
Feladat
1. Korábbi fejezetekben már volt szó a kommunikáció esetleges zavarairól. Megállapítottuk: ha a kommunikáció valamelyik eleme diszfunkciósan műkö- dik, sérül a kommunikációs cél. A kommunikáció melyik eleme sérül(het) a kö- vetkező szituációkban?
· Görögországban eltéved, segítséget kér a járókelőktől.
· Bolgár eladónő bólogat, és azt mondja: nincs.
· Tudós kémikus magyarázza egy szobafestőnek a kénsavgyártást.
· Nagy zajban a 3. emeleti ablakból beszélget a barátjával.
2. Páros faladat. A párok közösen kitalálnak és leírnak egy rövid dialógust. Ezt a szöveget kell előadniuk különböző szituációkban. A szöveg mindig ugyanaz marad, csak a helyzet változik. A partnerek megélik, hogy ugyanannak a szövegnek a jelentése hogyan változik, ha más nem verbális jelzések egészítik ki, a helyzetnek megfelelően.
3. Mi a humor forrása a következő mondatban?
· Mester, kész vagyok, lefestettem az ablakot, fessem be a keretét is?
3.3. [bookmark: _bookmark24]Csoportkommunikáció
A közvetlen kommunikáció másik jelentős fajtája a csoportkommunikáció. Ez olyan többszemélyes, általában ún. primer csoportokban zajló alaphelyzet, amelyben minden résztvevőnek azonos vagy hasonló lehetősége van a kommu- nikáció alakításában, a szerepcsere általában szabad.
A kommunikáló egyén különféle kisebb-nagyobb közösségeknek a tagja egy- idejűleg. Vannak olyan csoportok, amelyekbe beleszületünk, másokhoz életünk során csatlakozunk. Ha a csoport szervezett intézkedésre jön létre, akkor formá- lis (iskolai osztály, munkahelyi team), ha spontán szerveződéssel, akkor infor- mális (nem formális) csoportról beszélhetünk (baráti társaság, vonaton együtt

utazók). A csoport jellege hatással van a tagokra és viszont. A formális és infor- mális kapcsolatrendszer eltérő típusú mintákat kínál, meghatározza a mintakö- vetés milyenségét is.
Személyes kapcsolatainkat Griffin (2001: 123) három típusba sorolja.
· A baráti kapcsolatok önkéntes szerveződésűek, nyitottak, kölcsönösek, és függetlenek más típusú kapcsolatoktól; alapjuk a közös értékrend, érdeklődési irányulás.
· A kölcsönös választáson alapuló párkapcsolatokat két tényező különíti el a többi típustól: a) az érzelmi és szexuális intimitás, valamint b) a kizárólagosság, a partner kisajátítása.
· A harmadik típust a rokoni, családi kapcsolatok alkotják. Itt a vérrokonság, a közösen megélt múlt, az egymás iránti felelősség a kötelék lényege.
Buda Béla (2002) ezekhez még odasorolja a jóval lazább kötődésű
· ismerősi viszonyokat, amelyek interakciók, tranzakciók nyomán jönnek létre, és amelyek során a résztvevők megismerik egymás főbb társadalmi jellem- zőit, valamint az
· alkalmi társas viszonyformákat, amelyek a mindennapi élettel járó találko- zások alkalmával jönnek létre, bennük meghatározott, rövid tranzakciók zajla- nak társadalmilag szabályozott módon.
Ezek azonban mindennapi kapcsolatainknak csak az informális típusait adják. Olyan közösségeknek is részei vagyunk, amelyeknek a tagjaival formális a vi- szonyunk. Legközvetlenebbül a munkahelyi (iskolai stb.) közösség hat ránk, hi- szen a mindennapi tevékenységünknek és kommunikációnknak a közvetlen, ki- kerülhetetlen szereplői. Ezek nem egyéni választások nyomán, hanem szervezeti előírások és interakciós kényszerek révén jönnek létre és működnek. (Buda i. m.) Szociológiai jellemzőink alapján (életkor, nem, foglalkozás, etnikum, lakó- hely stb.) is többféle közösséghez tartozunk, és mindegyikben kommunikálunk. Sőt, a közösségek éppen a kommunikáció segítségével léteznek, szervezik meg tevékenységüket, működésüket. Minden közösség – és az azon belüli helyzet, funkció, kapcsolatok – normatív viselkedési formákat ír elő tagjai számára. En- nek az a következménye, hogy az ember egy adott időben több(féle) szerepet
„kénytelen” magára venni, illetve eleget tenni a szerepek előírásainak. Ezek megsértése a környezettel való összeütközéshez vezet.

Feladat
1. Vitassa meg a barátaival, hogy milyen lehet az ideális iskola. Végül össze- gezzék a véleményeket az alábbiak szerint:
· Miben tér el a létrehozott iskolakép a jelenlegitől?
· Ahol eltér, ott miért tartják jobbnak az újat?
· Kinek kedveznek az eltérések?
2. A testvére segítségével győzze meg a szüleit valamilyen témában. (Pl.: sportkörbe akar járni, kéthetes balatoni kirándulást tervet a barátaival, szeretné kicserélni a számítógépét stb.)
3.4. [bookmark: _bookmark25]Közéleti (nyilvános) kommunikáció
A közéleti kommunikáció során intézmények, szervezetek vagy társadalmi csoportok – illetve az őket képviselő egyének – vesznek részt kommunikációs eseményekben, amelyek általában nyilvánosak, tematizáltak, interakciós partne- rek vagy idegenek számára is hozzáférhetőek, amelyeket médiumok közvetíte- nek, vagy amelyek nagyobb embercsoportok keretében zajlanak. (Buda–Sár- közy 2001.)
A közélet az emberek társadalmi érintkezésének színtere, e színtéren a társa- dalom tagjai által folytatott diskurzusok összességét nevezzük közbeszédnek. A közbeszéd az a diskurzus-tér, ahol az adott emberi közösség saját folyamatainak szabályozása érdekében igyekszik a verbális érintkezés anyagi és szimbolikus intézményeit, eszközeit, eljárásait felépíteni. A közbeszéd ilyenformán a társa- dalmi kommunikáció elemi rendszere. (Bogár 2007). A közbeszédben formáló- dik ki a köz véleménye adott témákban, vagyis a közvélemény.
A közéleti kommunikáció a közvélemény alakításának lehetőségeit kutatja, sajátos kommunikációs formák leírására törekszik. Tárgyalja a közéletben fel- merülő konfliktusok kommunikációs megjelenését és megoldásait, elemzések- kel mutatja be a közéleti kommunikáció sajátos területeit: a politikai, a kampány-
, a kríziskommunikációt. Ismerteti a társadalmi változásokból (globalizálódás) következő nyelvi-kommunikációs változásokat, a nagyobb struktúrákkal járó, megváltozott közéletiséget.
A közéleti kommunikáció főbb szerkezeti összetevőinek alaposabb, külön- böző elméleti irányokból való megközelítése lehetőséget ad arra, hogy a nyilvá- nosság működésének magyarázatához különféle elemzéseket használjanak fel, s

ennek fényében értelmezzék a közéleti kommunikáció folyamatait. Az állam, az igazságszolgáltatás, a közszféra, az egyház, az oktatási intézmények, a kulturális szféra kommunikációs funkcióinak így eltérő magyarázatát és beágyazottságát is láthatják.
Feladat
1. Figyeljen meg egy-két közéleti szereplőt (szóvivő, polgármester, aktivista stb.). Gyűjtse össze az illető szónoki erényeit és gyengeségeit.
2. Menjen el egy lakossági fórumra vagy valami más vitaeseményre. Figyelje meg a lebonyolítás technikáját és menetét. Értékelje a vitavezetést és a partnerek vitakultúráját. Sikerült-e a vitát mederben tartani (a témánál maradni)? Eljutot- tak-e kompromisszumig vagy konszenzusig?
3. Olvasson elemzéseket reklámokról. (Pl. a Kreatív c. lapban.) Elemezzen reklámokat (figyelemfelhívó jelleg, képi és színvilág, szöveg, tömörség stb.).
3.5. [bookmark: _bookmark26]Kultúraközi kommunikáció
A kultúraközi (interkulturális) kommunikáció az egyes népek kultúrájának, továbbá a különféle társadalmi csoportok, közösségek által létrehozott szubkul- túráknak a kommunikációját kutatja. A nemzetközi kultúrakutatás fő irányzatai: monokulturális (egy-egy nemzet kultúrája), interkulturális (két vagy több kultúra összevetése), multikulturális (több kultúra találkozása, egymásra hatása) vizsgá- latok.
A kultúrák közötti kommunikáció az utóbbi évtizedekben – az Európai Uni- óban kiváltképpen – nagy lendületet vett. A nyelvtudás felértékelődésével meg- nőtt az érdeklődés más népek kultúrája iránt, egyre több szó esik az interkultu- rális kompetenciáról, a kulturális tudatosságról. A kultúraközi kommunikáció beépült az oktatási rendszerbe is.
A kultúraközi kommunikáció alapfogalma, a kultúra nagyon összetett jelen- ség, emiatt – definíciók százai ellenére – nincs egységesen elfogadott meghatá- rozása. Geert Hofstede közismert hagymamodellje a kultúrát a hagyma rétegei- hez hasonlítja. A modell belsejében az alapvető értékek találhatók (jó, rossz, tisztesség, morál). A második réteget a rítusok alkotják, ezek afféle funkciótlan, de az adott kultúrában társadalmilag fontosnak tartott közös tevékenységek (üd- vözlés, udvarlás stb.). A harmadik réteg a hősöké, azoké a valódi vagy kitalált

személyeké, akik tulajdonságaikkal mintát adnak az adott kultúrában. Végül a külső héjat a szimbólumok jelentik: sajátos jelentést hordozó szavak, gesztusok, tárgyak, amelyek jelentését csak az adott kultúrához tartozók ismernek.
A másik híres, ún. jéghegymodell Goldman nevéhez kötődik, azt fejezi ki, hogy a kultúra jelentős, lényegi része – akárcsak a jéghegy 90%-a – láthatatlan, megismerhetetlen, így a kutatása is bizonytalan. Goldman szerint a kultúra „lát- ható” része (nyelv, hagyományok, viselkedés, történelem) racionálisan ismer- hető, tanulható, kutatható. A kultúra egyén számára érzelmileg túlságosan is fon- tos „láthatatlan” 9/10-ének (értékek, feltételezések, gondolkodási és szocializá- ciós minták) nem vagyunk tudatában mindaddig, amíg egy másik kultúrával nem ütköztetjük.
Edward T. Hall véleménye szerint az emberek a másoktól érkező kommuni- kációs üzeneteket közös tudásuk alapján értelmezik, amelynek szerves részét al- kotják a kultúra beállítódásai, értékei és gondolkodásmintái. Éppen ezen közös információs bázisra támaszkodva az üzenet környezete és körülményei gyakran kiegészítik a tényleges üzenetet, és segítik értelmezni annak tartalmát. Hall sze- rint az egy kultúrához tartozó egyének kommunikációjuk során a közös segítő- eszközöket (pl. testbeszéd, vokalitás) használják mondanivalójuk egyértelmű közléséhez és értelmezéséhez.
Feladat
1. A kulturális szignálok társadalmi közmegegyezésen alapuló külsőségek (öltözködés, hajviselet, testfestés, ékszerek, használati tárgyak stb.), amelyek al- kalmazásával akarva-akaratlanul az ember sok mindent elárul bizonyos népes- séghez, foglalkozási, vagyoni csoporthoz való tartozásáról, más csoportokhoz való viszonyulásáról, ízléséről, viselkedéséről stb.
a) Elemezze saját kulturális szignáljait.
b) Figyelje meg a környezetében élők kulturális szignáljait.
2. Egy utazási iroda munkatársaként szórólapot kell készítenie 3-4 országról. Mutassa be az ott élő nép(ek) kultúráját néhány jellegzetességgel.
3. Olvassa el Kosztolányi Dezső A bolgár kalauz című novelláját. Milyen módon tudott kommunikálni Esti Kornél a kalauzzal? Okozott-e nehézséget a nyelvi akadály? Megértette egymást a két kommunikáló fél?

3.6. [bookmark: _bookmark27]Szervezeti kommunikáció
Nemcsak az egyének kommunikálnak, de a társadalom intézményei sem tud- ják működésüket megszervezni kommunikáció nélkül. A szervezeti kommuniká- ció az intézmények (vállalatok, hivatalok, egyesületek stb.) ilyenfajta tevékeny- ségét jelenti. Emberek hierarchikus csoportja végzi összehangolt tevékenységét a szükséges infrastrukturális körülmények és feltételek között. Számukra a töké- letesebb és hatékonyabb működéshez eszközként szolgál a kommunikáció.
A szervezetek tevékenységük két területén hasznosítják a kommunikációt. A belső kommunikáció célja az intézményen belüli, az egységek (osztályok, rész- legek) közötti információcsere, a külső kommunikáció a partnerintézményekkel vagy az ügyfelekkel folyik.
A szervezet a kommunikációját aszerint alakítja, hogy másik szervezettel vagy ügyfelekkel lép-e kapcsolatba. A stratégiák alakítására jött létre a reklám és a PR, illetve a marketingkommunikáció. Ezek mára a gazdasági intézmény- rendszereken túl más területeken is elterjedtek, tevékenységükhöz máshonnan (szociológia, pszichológia, oktatás, tudományok, művészetek, retorika) is merí- tenek, és főleg a tömegkommunikációs eszközöket veszik igénybe.
Feladat
1. Jellemezze, munkahelye, iskolája arculatát (címer, logó, színvilág, épület megjelenése, belső terek, berendezés). Milyen benyomást kelt, hangulatot áraszt saját irodája, tanterme? (Elrendezés, bútorok, színek, függönyök, szőnyeg, ké- pek, tárgyak, világítás stb.) Hogyan tudná (még) barátságosabbá tenni?
2. Figyelje meg intézménye belső kommunikációját. Milyen formális és infor- mális csatornákon, illetve felülről lefelé vagy oda-vissza mennek az információk?
3.7. [bookmark: _bookmark28]Tömegkommunikáció
A tömegkommunikáció médiumok (sajtó, rádió, televízió, internet) segítsé- gével közvetített – úgy is mondják: mediális – kommunikáció. Benne maga a kommunikáció intézményesül. Más intézményrendszerektől eltérően a kommu- nikációt nem használja, hanem önmaga a kommunikáció (Szegfű 1999: 87). Célja az univerzalitásra törekvés: minden emberi, közösségi, szervezeti igény kielégítése. Technikailag periodikus kommunikációs forma, amelyben valamely

technikai eszköz (médium) közvetítésével nagyszámú befogadó részére ugyan- azt az üzenetet egyidejűleg – vagy közel egyidejűleg – lehet közvetíteni (i. m. 88). A tömegkommunikációban nagy számú befogadó vesz részt, ám a szerepek egyoldalúan és statikusan vannak elosztva, a szerepcsere – az internet kivételé- vel – gyakorlatilag kiiktatódik. Az információt nem egyén, hanem intézmény (szerkesztőség, stáb) bocsátja ki. A tömegkommunikáció feltételei közé tartozik az infrastruktúra kiépítése: írás-olvasás (iskolák), az üzenet megalkotása (szer- kesztőségek, stúdiók stb.), tömeges sokszorosítás (nyomdák, technikai berende-
zések), célba juttatása (terjesztés, műsorszórás).
Típusát tekintve Európában – így Magyarországon is – az ún. duális média- rendszer terjedt el. Az államilag fönntartott közszolgálati rádiók-televíziók több- nyire a BBC által kidolgozott műsorpolitikát követik (pártatlan tájékoztatás, nemzeti és egyetemes kultúra ápolása, rétegműsorok, vallási, nemzetiségi adá- sok stb.). Működését, műsorpolitikáját törvények szabályozzák.
Ezzel szemben nagy számban működnek a nyereségorientált kereskedelmi csatornák. Fő bevételi forrásukat a reklámok adják, ezért nagy nézettségre szá- mító műsorokat adnak (filmek, szappanoperák, show-műsorok, vetélkedők), me- lyek sok nézőt vonzanak a reklámoknak.
A tömegkommunikáció funkcióit a következőkben foglalhatjuk össze:
· tájékoztatás-tájékozódás,
· szocializáció segítése,
· oktatás, tudomány- és kultúraközvetítés,
· vitára, eszmecserére sarkallás,
· befolyásolás, rábeszélés, meggyőzés (pl. politikai műsorok, reklámok),
· szórakoztatás.
Az egyes funkciók nem határolódnak el egymástól, sok közöttük az átfedés. Ezt mutatják az olyan újabb keletű szavak, mint a tájékoztatást (information) és a szórakoztatást (entertainment) vegyítő infotainment, a tájékoztatást és a hirde- tést összevonó infomercial (information + commercial), az edutainment, a szó- rakoztatva oktatás pedig az education és az entertainment összevonásával kelet- kezett.
A tömegkommunikációban új távlatokat nyitott a telekommunikáció és a szé- dületes tempóban fejlődő mobilkommunikáció.

Feladat
1. Beszélhetünk-e duális médiarendszerről a sajtó és az internet esetében? Miért?
2. Soroljon föl magyar nyelvű közszolgálati és kereskedelmi csatornákat. Ha- sonlítsa össze egy közszolgálati és egy kereskedelmi rádió- vagy tévécsatorna napi műsorát! Elemezze a műsorokat, és tárja fel a két csatorna közötti különb- séget.
3. Gyűjtsön információkat barátai, ismerősei körében médiafogyasztási szo- kásaikról. Válasszon ki két eltérő ízlésű, szokású embert, és – külön-külön – kezdeményezzen velük vitát, úgy, hogy Ön az ellenkező oldalon áll. Próbálja megfejteni, mik az eredői ezeknek a médiafogyasztási szokásoknak.
Ismétlő kérdések
1. Milyen típusú közösségek tagjaként kommunikálnak az emberek?
2. Melyek a közéleti kommunikáció fő feladatai?
3. Vázolja föl Hofstede hagyma- és Goldman jéghegymodelljét.
4. Mutassa be a szervezeti kommunikáció két típusát.
5. Mit értünk duális médiarendszeren?


4. [bookmark: _bookmark29]V E RB Á L IS KOM M U N I KÁ C I Ó

A 2. fejezetben láttuk, hogy a kommunikáció többcsatornás: a verbális csa- tornán a nyelvi jelek (szavak), a nem verbális csatornán pedig a beszédet kísérő egyéb megnyilvánulások közvetítődnek.
Az emberi érintkezésben a nyelvi (verbális) kommunikációnak meghatározó szerepe van. Az egyéb közlési módok (a nem verbális kommunikáció) csak mint jobbára rejtett kommunikációs csatornák működnek, de ugyanolyan jelcsere megy ezek használata során is végbe, mint a verbális kommunikáció esetén.
A verbális kommunikáció egyrészt az érintkezés, másrészt az ismeretek köz- vetítésének, megszerzésének, valamint a gondolkodásnak a leghatékonyabb esz- köze.
A kommunikációs csatornák közül a verbális kommunikáció rendelkezik a legkomplexebb kóddal. A nyelvi jelek a gondolatok átadásán túl alkalmasak ér- zelmek, hangulatok közvetítésére is. A verbális közlésnél éppen ezért nagy je- lentősége van a pontos kifejezésnek, fontos, hogy mondanivalónk jól felépített legyen.
A nem verbális közlésben több csatorna segítségével tudunk üzenetet közve- títeni: vizuális, kémiai, taktilis stb. A verbális kommunikációban is elkülöníthet- jük az akusztikus (beszéd) és vizuális (írás) jelrendszert. Az írás – a beszédhez hasonlóan – a nyelv jelrendszerét alkalmazza.
A mai írások igyekeznek az akusztikus csatorna jeleinek is megfelelni és kü- lönböző tipográfiai eljárásokkal (írásjelek, ritkítás, aláhúzás) a szupraszegmen- seket is jelölik. A vizualitás, az írás képe (kézírásban a betűk formálása, döntése, tagolás, nyomtatásban a betűtípus, a címek tipográfiája, ábrák és képek elhelye- zése) szintén fontos kommunikatív funkcióval bír. Igaz, a vokális és a grafikus elemeket a nem verbális jelek között tartják számon, ez a besorolás vitatható. Míg ugyanis a nem verbális jelek függetlenek a verbálisoktól, addig a vokális és grafikus jelek a nyelvi jelekre „ülnek rá”, létük és működésük ezektől függetle- nül nem képzelhető el (H. Varga 2001: 27).


	
	Akusztikus
	Vizuális

	Szegmentális
	beszéd
	írás

	Szupraszegmentális

	íráskép


4.1. [bookmark: _bookmark30]Nyelv és beszéd
A verbális kommunikáció közvetlen formája a beszéd. A beszéd sajátos em- beri tevékenység, a közlésnek, a gondolatok átadásának az eszköze. A beszéd, miután az egyén hozza létre adott célból és helyzetben, szubjektív. Eszköze a nyelv. A nyelv eszköz és szabályrendszer, mely objektív. A nyelv segítségével ismerjük meg a világot, s ennek kapcsán alakul a személyiség szerkezete.
A nyelv nem csupán az emberek közti kommunikáció legfontosabb eszköze, hanem belső kommunikációs eszköz is, melyet a világ megismerése során hasz- nálunk.
A nyelv és a gondolkodás elválaszthatatlan egymástól, hiszen a nyelvhaszná- lat teszi lehetővé számunkra a fogalmi gondolkodást, vagyis azt, hogy tárgyak, események kapcsolatának szimbólumaival gondolkodjunk. Alapegysége, a szó, elkülöníthetetlen a gondolat alapegységétől, a fogalomtól.
4.2. [bookmark: _bookmark31]Közvetlen kommunikáció
A kutatások szerint a teljes közlésnek csupán a kisebb része zajlik a verbális csatornán keresztül, jóval több mint a fele nem verbális eszközökkel történik. A szóbeli kommunikáció főleg információk átadására használatos, a nem verbális csatorna jelei pedig érzelmek kifejezésére, a beszédpartnerek egymás iránti ma- gatartásának érzékeltetésére, esetleg a szóbeli közlés helyettesítésére szolgálnak. Mint a szóbeli közlés kísérői, általában kiegészítik, árnyalják, módosítják az üze- netet, de alkalmanként meg is változtathatják annak jelentését.
Korábban már esett szó arról, hogy mondanivalónk hitelessége a kongruen- cián (egyeztetésen, megfeleltetésen) múlik. Közlésünk akkor lesz kongruens, ha benne összhangban van a szóbeli és nem szóbeli kommunikáció a metakommu- nikációval. Ha közöttük valamilyen ellentmondás van, akkor beszédünk inkong- ruens.
Roman Jakobson modellje a nyelvi kommunikációt, s az üzenet szerkezetét a következőképpen mutatja be: A feladó üzenetet küld a címzettnek. Az üzenet

dekódolásához elengedhetetlen, hogy a feladó és a címzett legalább részben kö- zös kódot használjon. Fontos továbbá a kontextus, mert a címzett az üzenetet csak ebben az összefüggésrendszerben tudja értelmezni. Szükség van ezen kívül a feladó és vevő közötti kontaktusra, amely egyrészt fizikai adottságon (látás, hallás) alapul, másrészt feltételez egy pszichológiai kapcsolatot is. Ez teszi lehe- tővé, hogy kommunikációs kapcsolatba lépjenek, és abban maradjanak (Jakobson 1969: 234).
kontextus (referenciális)
üzenet (poétikai)
feladó 	címzett (emotív) 		(konatív) kontaktus (fatikus)
kód (metanyelvi)

Jakobson mindegyik elemhez rendelt egy-egy nyelvi funkciót is, amelyek kö- zött három alap- és három mellékfunkciót különböztetünk meg.
Alapfunkciók:
referenciális funkció: a közlés valóságra reflektáló jellege, valóságtartalma emotív funkció: a kommunikátor szubjektív viszonylatainak (érzelem, han-
gulat, attitűdök) üzenetbe kódolására vonatkozik
konatív (felhívó) funkció: a befogadó és az üzenet által kiváltott hatást jelenti (nyelvileg elsősorban a megszólításokban, felszólításokban fejeződik ki)
Mellékfunkciók:
fatikus funkció: a kapcsolat fenntartására irányul
poetikai funkció: a nyelvileg megformált üzenet esztétikai hatása metanyelvi funkció: nyelvi értelmező szerepe van
A verbális kommunikációban az üzenet közlőjét beszélőnek-írónak, befoga- dóját hallgatónak-olvasónak nevezzük. A kódolás az információknak nyelvi je- lekké való alakítását és a jelek meg- és összeszerkesztését jelenti. Az információt hordozó, grammatikai szabályok által megszerkesztett nyelvi jelsorozatot üze- netnek nevezzük. Ezt a hallgató visszaalakítja (dekódolja), és így az információ birtokába jut. A beszéd esetében a csatorna szerepét általában a levegő, az írott formájú nyelvi kommunikációban pedig a papír tölti be (H. Varga 2001: 28). A kommunikáció során a személyek közötti kommunikációval párhuzamosan köz-

lőben és befogadóban is zajlik belső kommunikáció. A hallgató nem csupán hall- gat és figyel tehát, hanem közben felidézi, asszociálja előzetes ismereteit, élmé- nyeit, tapasztalatait, s összeveti azt az újonnan hallott információkkal. Varga Gyula (H. Varga: 2001: 28) mindezt a következő ábrában foglalja össze:
[image: ~AUT0000]
A nyelvi kommunikáció modellje
B = beszélő, H = hallgató, K = kódolás, D = dekódolás, IB = a beszélő ismeretei, érték- rendje, IH = a hallgató ismeretei, értékrendje.
A csatornában lévő jelek különböző zajok, zavaró elemek hatására sérülhet- nek, így az információ torzulhat. A kommunikációs zavarok elkerülésére a közlő túlbiztosítja magát, és ugyanazt az információt több jellel is kifejezi. Ezért van- nak olyan jelek is, amelyek nem hordoznak új információt, hanem a korábbit ismétlik, erősítik. A hírérték nélküli jelek a redundáns elemek. Minden üzenet tehát entrópiából (hírértékű részből) és redundanciából áll (H. Varga 2001: 30). A beszédhelyzet függvénye, hogy a közleményben milyen a kettő aránya. A re- dundancia az információk befogadását is segíti, amire akkor van különösen nagy szükség, ha a befogadónak hallás után kell azt feldolgoznia, értelmeznie.

A nyelvi kommunikáció a folyamat irányultsága szerint lehet:
· egyirányú: amikor a befogadónak, hallgatónak nincs módja visszajelzésre
· kétirányú: a hallgatónak lehetősége van visszajelzésre

Feladat
Egy- és kétirányú kommunikáció (Németh 2002)

A csoportvezető egy önként jelentkező demonstrátornak átadja a két rajzot, és elmondja a feladatát. Amíg a demonstrátor a feladatát tanulmányozza, a cso- portvezető arra kéri a résztvevőket, hogy a nekik kiosztott két üres lapot jelöljék meg egyes, illetve kettes számmal. A demonstrátor háttal megáll a csoporttagok- nak. Lassan és jól érthetően ismerteti az első rajzot, melyet a csoporttagoknak le kell rajzolniuk az egyessel jelölt papírra. Kérdések nem tehetőek föl, az egyszeri ismertetésen kívül a demonstrátor más információt nem adhat nonverbális mó- don sem.
Amikor az első rajzzal elkészültek, a demonstrátor szembefordul a csoporttal, és ismerteti a második rajzot, amit a kettessel jelölt papírlapra rajzol le mindenki. Eközben bárki bármit kérdezhet a demonstrátortól, aki minden kérdésre válaszol (de az ábrát nem mutathatja meg). Amikor a második rajzot is elkészítették, a csoportvezető kifüggeszti az eredeti ábrákat. Így mindenki megállapíthatja, hogy az első és a második esetben hány négyzet lerajzolása sikerült megfelelően.
[image: ]A csoportvezető egy táblán regisztrálja az egyéni eredményeket. Összehason- lítják a két ábra adatait, és megbeszélik a gyakorlat tanulságait.

Beszédfajták a közvetlen kommunikációban2 Személyközi kommunikáció
Mindennapi beszélgetéseinket természetes tevékenységnek tekintjük, jórészt ösztönösen zajlanak, ezért nem is szoktunk elgondolkodni azon: hogyan is mű- ködik, hogyan szerveződik? Pedig a mindennapi spontán beszélgetéseink sem véletlenszerűen alakulnak, a társalgások során is igyekszünk megfelelni bizo- nyos szabályoknak, elveknek anélkül, hogy ezeket explicit módon kifejeznénk. A társalgás együttműködést kíván a felek részéről. Ez az együttműködés vol- taképpen idealizált: igen ritkán fordul elő a megvalósuló kommunikációs aktu- sokban, hogy az együttműködés elvének megfelelően alakítják verbális viselke- désüket. Az együttműködési alapelvet Grice (1975 vö. Pléh-Síklaki-Terestyéni
1988: 237–238) szerint a következő parancsoknak megfelelve tudjuk betartani:
1. Hozzájárulásunk legyen a kívánt mértékben informatív, és ne legyen infor- matívabb a szükségesnél (mennyiségi maxima),
2. Ne mondjunk olyasmit, amiről úgy hisszük, hamis, vagy amire nincs meg- felelő és elegendő bizonyítékunk (minőségi maxima),
3. Legyünk relevánsak, hozzájárulásunk legyen lényegi (viszony maximája),
4. Legyünk tömörek és rendezettek, ne legyünk homályosak és kétértelműek (modor maximája).
A beszélgetések szerveződését alapvetően két tényező határozza meg. Az egyik a közlő és befogadó szerepviszonya, ami lehet szolidáris és hierarchikus, a másik a beszédhelyzet. A társalgások fontos jellemzője, hogy szekvenciális el- rendeződésűek, az egyes megszólalások ugyanis szorosan összekapcsolódnak. Jellemzője továbbá a beszélgetéseknek a tematikai rend. A nyitó témát követően bármikor bevezethetnek a beszédpartnerek újat, persze nem biztos, hogy azt a másik el is fogadja. Így tehát kötött témáról ugyan nem beszélhetünk, de nem is teljes a szabadság. A beszélgetések között vannak kötöttebb tematikájúak, ami- kor a téma mellett a cél is meghatározott. Ebben az esetben az egyik fél többé- kevésbé meg is tervezi a beszélgetés menetét. A tervezett beszélgetések egyik fajtája a tárgyalás, ami a gazdasági, üzleti élet egyik legfontosabb kommuniká- ciós formája. A résztvevők többnyire egyenrangú felek, s hivatalos jellegénél fogva világos felépítésű, forgatókönyve rituális elemeket is tartalmaz.


2 Vö. az előző fejezet 3–5. pontjával

A beszédpartnerek számától függően megkülönböztetünk monológ, dialóg és polilóg szövegépítkezést. A monológ egy-egy történet elmesélése, elsősorban a szépirodalmi művekben. Jellemzője a pontos, szabályos, nyelvi és formai szö- vegépítkezés. A dialógus két személy által alakított, többnyire megtervezetlen szöveg. A szövegalkotásban mindkét fél aktív. A polilóg szöveg a párbeszédhez hasonló, de kettőnél több szereplő alakítja. A résztvevők között lehetnek olyanok is, akik passzívak, véletlenül nem vesznek tevékenyen részt a társalgásban, vagy szándékosan nem kívánnak megszólalni.
Csoportkommunikáció
A többszereplős társalgásokban az intimitás foka többnyire kisebb mint a pár- beszédek esetében, bár ez nyelvi eszközökben nem fejeződik ki. A szóátadás és szóátvétel bonyolultabb szabályok szerint történik, az aktuális beszélő nem tudja olyan szorosan követni a befogadók reakcióit, s a hallgató figyelme sem annyira aktív, mint a kétszereplős beszélgetésekben.
A csoportos beszélgetések is lehetnek magánéleti és közéleti társalgások, le- hetnek továbbá irányítottak és kötetlenek.
A csoportkommunikáció sajátos típusa a vita, ami itt nem a műfajra utal, ha- nem a beszédhelyzetre, amelyben a beszédpartnerek egyenrangúak, de lehet egy kijelölt személy, aki a társalgást irányítja. Ilyenek lehetnek például a fórumok, értekezletek.
Nyilvános kommunikáció
Az eddigiektől eltérő kommunikációs helyzet, hiszen a résztvevők magas száma már nem teszi lehetővé, hogy egyenrangúan vegyenek részt a kommuni- kációban. A nyilvános kommunikációban egy közlő szól sok befogadóhoz. Az ilyen típusú közlésnek többféle célja lehet:
Tájékoztatás
A tájékoztatás, informálás a célja például az előadásnak, ami többnyire vala- milyen tudományos-közérdekű téma részletesebb, igényes és módszeres kifej- tése. Gondos felkészülés előzi meg, jobbára előre megírt, tehát nyelvileg is ter- vezett, szerkesztett beszédfajta.

Meggyőzés
A meggyőzés a beszélő szándéka, hallgatóra tett hatása. A meggyőző beszé- dek célja a hallgatóság attitűdjének kialakítása, megváltoztatása valamivel kap- csolatban. A mindennapi szóhasználatban a közéleti beszéddel azonosítjuk, ami- nek témája valamely kisebb-nagyobb közösséget érintő gazdasági, szervezeti, igazgatási döntés előkészítése, indoklása, bírálata.
Gyönyörködtetés
A közéleti beszédek egy részének célja, hogy valamilyen eseményt, alkalmat emlékezetessé tegyenek. Ezekben a beszédekben az emocionális, esztétikai funkció dominál. Ilyenek például az ünnepi beszédek, megemlékezések, avató- vagy búcsúbeszédek.
4.3. [bookmark: _bookmark32]Írásos kommunikáció
Az írásos kommunikáció a hangos beszéddel ellentétben általában közvetet- ten hat, vagyis a közlő (író) és a befogadó (olvasó) nincs közvetlen kapcsolatban egymással. Míg a hangos beszéd esetében a befogadó azonnal reagálhat a hal- lottakra, addig az írásos kommunikáció esetében erre nincs lehetősége.
Bár az írás a hangos beszéd rögzítésére jött létre, attól azonban különbözik is. Alapvetően abban, hogy másképpen érzékeljük: vizuális formában valósítja meg a kommunikációt. Ez aztán különféle változásokat hozott magával a mondani- való megformálásában. Írásban nem segít bennünket a szituáció, hiányzik a gesztus, a mimika, a hanglejtés stb. Ezért részletesebben és pontosabban kell megfogalmaznunk mondandónkat.
Az írásos közlés ettől válik kidolgozottabbá, a hangos beszédnél pontosabbá.
4.4. [bookmark: _bookmark33]Az újmédia hatása – írott beszéd
Az információtechnika fejlődése lehetővé tette a kommunikáció gyorsulását, így az szükségszerűen egyszerűsödött, hogy az üzenetváltások folytonosságát fenn tudják tartani. A gyorsaság okán az üzenetek rövidülnek, a gondolatoknak éppen csak a megértéshez elegendő formát adnak.
Az online nyelvhasználat legfontosabb jellemzője a kifejezésrendszer kon- vergálódása, kialakul az írott beszéd (Bódi Zoltán 2004), amit neveznek írásos dialógusnak (Kis Ádám 1997), szimulált szóbeliségnek (Aczél Petra 2013),

digilektusnak (Veszelszki Ágnes 2010) és virtuális írásbeliségnek is (Érsok Ni- koletta 2003). „A virtuális írásbeliséget a szituáció és a sajátos nyelvhasználat alapján ismerhetjük fel. Ilyenkor a közvetítő közeg a hálózat. A virtuális írásbe- liség egyszerre hordozza magán az írásbeli és a szóbeli kommunikáció jellem- zőit. Laza, kötetlen hangvételével, felszínesebb nyelvhasználatával tartalmilag és funkcionálisan a szóbeliséghez áll közelebb, ám írott formában realizálódik, tehát az írás eddigi funkcióját újabbal bővíti (Érsok 2003: 100).
A változás nyelvi velejárói között leggyakrabban a képi információ bevoná- sát, a beszéltnyelviség erőteljes hatását és a spontán írásbeliséget említik. A vi- zualitásnak a korábbi kommunikációs korszakokban megszokottnál sokkal na- gyobb szerep jut.
Veszelszki Ágens (2015) a változásokat többek között pragmatikai-szöveg- tani, lexikai, grammatikai és formai szempontok szerint rendszerezte: a prag- matikai-szövegtani tulajdonságok közül kiemelhető a fatikus (kapcsolattar- tási) funkció jelentősége. Az internetes kommunikációban fő motivációs tényező az információgyűjtés mellett a figyelemfelkeltés. Ez szolgál magyarázatul arra, hogy a fatikus elemeknek, a nyelvi rituáléknak (a köszönésnek, a kapcsolat fel- vételének és lezárásának, a köszönetmondásnak) kiemelt szerepük van a digitális kommunikáció magánjellegű szövegeiben.
A lexikai-grammatikai jellemzők között az informatikai szakszókincs álta- lános használatúvá válását, az idegen (elsősorban angol) nyelvi hatást említhet- jük, a grammatikai tulajdonságai közé pedig a beszélt nyelvi, néhol redukált grammatika használatát sorolhatjuk.
A formai-írástechnikai tulajdonságok közül legszembetűnőbb a helyesírási változatok megjelenése. Szövegeket vizsgálva több esetben is úgy tűnik, hogy a fonetikus írásmód felülírja a helyesírás szóelemző alapelvét (például: mondjuk
> mongyuk vagy monnyuk; játszani > jáccani). Rendszerint a szövegbevitel gyorsítási szándékából adódóan jellemző a kisbetűs mondatkezdés.
Viszonylag új jelenségnek számít, hogy az egy gondolati egységet jelölő szer- kezeteket egybe írnak: nemááááár, neröhögj :D :D. Megváltozik az írásjelek használata is: a mondatzáró pont rendszerint elmarad, az egyéb modalitást jelző- ket (a felkiáltójel, kérdőjel) viszont kiteszik a megnyilatkozásokban.
A digitális írástudásnak csoportösszetartó és másokat nyelvileg kizáró funk- ciója van. Ahhoz, hogy valaki a digitális kommunikációban teljes értékűnek

részt tudjon venni, elengedhetetlen például a speciális rövidítések, a szókincs és az érzelmek kifejezésére alkalmazott emotikonok ismerete.
Feladat
1. Hasonlítsa össze a megadott szempontok alapján a kommunikáció szóbeli és írásbeli formáját, vegye számba a kettő közötti átmenet jellemzőit is:

	Szempontok
	Szóbeli
	Írásbeli

	Közvetlenség
	
	

	Térbeli kötöttség
	
	

	Időbeli kötöttség
	
	

	Szerkesztettség
	
	

	Nyelvi megformáltság
	
	

	Információgazdagság
	
	

	Megértést segítő tényezők
	
	



2. Szájról szájra (Németh 2002 alapján)
A csoportvezető öt önként jelentkezőt kér, a csoport többi tagja megfi- gyelő. Az önként jelentkezők egyikük kivételével kimennek a teremből. A bent maradónak a csoportvezető lassan és jól érthetően felolvas egy üze- netet egy papírról. Ezután még egyszer felolvassa ugyanígy. Behívják a második személyt, akinek az első emlékezetből elmondja az üzenetet. Ké- résre még egyszer elmondhatja ő is. A gyakorlat ugyanígy folytatódik, amíg az utolsónak maradó is meg nem hallgatja az üzenetet. A megfigye- lők beszámolnak a tapasztalatokról.
Szöveg:
Körülbelül tíz órás gyakorlást igénylő mozdulatsor bemutatása, ami vé- gezhető egyénileg, párban vagy csoportosan is, terepen vagy tornaterem- ben, adatrögzítést, a tapasztalatok leírását eredményezi, s amit a hallgató- nak prezentálnia kell a csoporttársai, gyakorlatvezető tanára és vizsgáztató tanára előtt is. A mozdulatsor kidolgozása elméleti fölkészülést, a kötelező tananyagon túl utánolvasást is igényel.
Ismétlő kérdések
1. Mutassa be a nyelvi kommunikáció működését!

2. Ismertesse a nyelvi kommunikáció beszédfajtáit!
3. Hasonlítsa össze a kommunikáció szóbeli és írásbeli formáját!
4. Jellemezze az újmédia hatását a kommunikációra!


5. [bookmark: _bookmark34]A KOM M UN I KÁ C I Ó N EM V E RB Á LI S
C S ATOR N Á JA

A fejezet célja a nem verbális kommunikáció jellemzőinek, főbb formáinak bemutatása, a kommunikáció folyamatában megjelenő nem verbális jelek értel- mezésének elősegítése. A fejezet taglalja a
· a nem verbális kommunikáció
· funkcióit,
· dimenzióit,
· csoportosítását,
· a nem verbális kommunikáció helyét és szerepét a teljes kommunikációs folyamatban,
· és kultúra specifikus sajátosságait.
Mint arról az előző fejezetekben szó volt, a kommunikáció sikerességének alapfeltétele a teljesség, a kongruencia – legyen szó befogadásról vagy közlésről. Ahogy a kommunikáció egyik axiómája is kimondja: Nem lehet nem kommuni- kálni. Hiába nem beszélünk folyamatosan, testünk és annak különböző részei folyamatos információt nyújtanak a befogadónak. A kommunikációoktatás so- rán a tanulókban gyakran összemosódik a nem verbális kommunikáció és a me- takommunikáció fogalma. A két fogalom elkülönítését a 2. fejezetben megtettük, most mégis visszatérünk hozzá, hogy minden félreértést mellőzve mélyítsük el tudásunkat a nem verbális kommunikációra vonatkoztatva.
5.1. [bookmark: _bookmark35]A nem verbális kommunikáció és a metakommunikáció
Korábban már elmondtuk, hogy a kommunikáció információk közlése vagy cseréje valamilyen erre alkalmas eszköz, illetve jelrendszer (nyelv, gesztusok) segítségével. Lényege, hogy a kommunikáló felek az őket körbevevő világot, valamint a bennük zajló eseményeket egy önkényesen kialakított rendszer segít- ségével közölni képesek. A kommunikáció milyenségét számos tényező befo- lyásolja. Minden ember a társadalomban jelrendszerek egész sorát sajátítja el

(nyelv, gesztusok, térközszabályozás stb.), amiket meghatároz a kultúra, mely- ben az ember szocializálódik, valamint a közvetlen közeg, mely az elsődleges és másodlagos szocializáció színtere. Mindezek együtt adják az értelmezés hátte- réül szolgáló kontextust, egy olyan közös kódrendszert, ami azonnali megértést és közvetlen választ tesz lehetővé.
Ebben a folyamatban a kommunikációnak két szintjét különböztettük meg (vö. 2. fejezet). Ez a tartalmi és a rejtett szint. Tartalmi szinten történik a tényle- ges, tudatos információközlés, míg a rejtett szintet, a kommunikáció metakom- munikatív szintje határozza meg. Ezen keresztül kommunikáljuk a másikkal kapcsolatos érzelmeinket, fejezzük ki saját érzelmi állapotunkat, a témához való viszonyunkat. Mindezek mellett a humor megjelenésének is a metakommunika- tív szint enged teret például az utalások által. Tehát a metakommunikatív szinten jelzéseket közvetítünk az érzelmi viszonyulásunkról:
· a közlés tartalmához (igaz – hamis, fontos – nem fontos),
· a közlés szituációjához (szerepviszony, más személyek jelenléte),
· és a közlés jellegéhez (humor, játék) (Buda 1994).
A metakommunikáció megjelenik mind verbális, mind nonverbális eszközök- kel. A szóbeli üzenetek a személyek közötti kommunikációnak csak egy kis ré- szét alkotják. Miközben beszélünk, szavaink jelentését arckifejezéssel, gesztu- sokkal, testmozgással, szünetekkel, hanghordozásunkkal, vagy éppen a szavak jellegzetes kiejtésével hangsúlyozzuk vagy módosítjuk. A nonverbális üzenetek különösen fontos szerepet játszanak a társas életben az értékek, attitűdök, von- zalmak és más személyes reakciók kommunikálásában. A nonverbális jelzéseket általában gyorsabban küldjük és fogadjuk, jelentésüket hitelesebbnek tartjuk, ke- vesebb tudatos kontroll irányul rájuk, és kevésbé követjük őket figyelemmel, mint a verbális kommunikációt.
A viszonyt meghatározó metakommunikációnak kiemelkedően fontos sze- repe van a személyes kapcsolatokban. A kapcsolat jellemzően folyamatosan fej- lődő kétszemélyes rendszer, melynek az alapját a kommunikáció adja. A fejlő- dést a metakommunikáció biztosítja, azon keresztül megy végbe. Egy fiatal pár példáját alapul véve a következő öt főbb fázison mennek keresztül.
1. Megismerkedés: átlépés az ismeretlen státuszból az ismerősbe. Ez a fajta viszonyváltozás társadalmilag szabályozott. Az ismeretlenek csak bizonyos szi- tuációkban szólíthatják meg egymást. Erkölcsi, hagyományokon alapul, és bizo- nyos helyzetekben törvényi keretei vannak a megszólításnak. Ezzel szemben az

ismerősök már kötetlenül köszönnek egymásnak, és joguk van beszélgetésbe elegyedni.
2. Ismertség: beszélgető viszony, melyben egy sor közös norma alakul ki. Ebben a fázisban nagy szerepük van a kulturális szignáloknak. A közös normák itt még nem a kapcsolat mélyítését szolgálják, hanem a különböző kommuniká- ciós tartalmakat (elfogadott szóhasználat, kifejezési stílus), és a szokványos in- terakciós területeket írják le.
3. Udvarlás: a kapcsolat fejlesztése az intimitás növelésével. Az ismertség általában nyilvános kommunikációs helyzetekhez kötődik. Az egymás szemé- lyéért való találkozás már a barátság alapfokát jelöli. Ennek a kezdeményezése, az ezt kísérő metakommunikáció fontos normaszabás, melynek elfogadása legitimizálja a találkozásokat egymás kedvéért.
4. Szerelmi viszony: az udvarlás fázisából a testi közelség és kontaktus külön- böző formáin át új normák képződnek, melynek köszönhetően kialakul a sze- relmi viszony. A normák kialakítását metakommunikatív kezdeményezés előzi meg, melybe a kommunikáció minden csatornája szerephez jut.
5. A viszony társadalmi legitimizálása: lépések a partner társadalmi legitimi- zálására – állandó partner, jegyespár, házaspár (Buda 1994).
Összegezve, a verbális és nem verbális kommunikációs csatornát kiegészíti a kommunikáció metakommunikatív, tudattalan szintje, amely mindkét csatornán továbbítódik, és amely többletinformációkat hordoz magában. A metakommu- nikációnak mindezek alapján fontos szabályozó funkciója van. Metakommuni- kációval a személy megszabja, hogy milyen jellegű, stílusú kommunikációs vi- szonyban van a másikkal az adott szituációban, és az adott kontextusban, vala- mint a kommunikáció tárgyát, témáját illetően.
Feladat
Tegyük próbára a vicceket! Keressünk egy olyan viccet, melyet korábban még nem ismertünk. Olvassuk el, élvezzük. Ha megértettük („leesett”), tegyük félre egy időre, majd később újra olvassuk el, ekkor már tudatosan arra a tarta- lomra figyelve, ami oda van írva. Mellőzzünk minden többlettartalmat! Pontosan azt olvassuk, ami oda van írva! Igyekezzünk megmagyarázni, hogy mitől humo- ros az írás, mi segít abban, hogy „leessen”. Hogyan működik a vicc?

5.2. [bookmark: _bookmark36]A nem verbális kommunikáció funkciói3
Most hogy egyértelművé vált a különbség a két gyakran összekevert fogalom között, nézzük meg, mit is jelent a nem verbális kommunikáció. Egy egyszerű, elméleti megközelítésben azt mondhatjuk, hogy a nem verbális kommunikáció a verbális kommunikációt kísérő analóg kódok összessége. Jellemzője, hogy nem mindig szándékos (közlés), ahogyan az érzékelése sem feltétlenül tudatos. Egyezményes jelrendszere nincs, bár tudunk univerzális jelzésekről. Erősen kultúraspecifikus, nehezen dekódolható, és könnyen félreérthető. A jelenség tar- talmának és működésének megértéséhez járjuk körbe, miről is van pontosan szó, mire használjuk, milyen szerepe van a mindennapokban.
A nem verbális kommunikáció jelentőségéről eltérő nézetekkel találkozha- tunk. Egyes megközelítések 7:93 százalékos arányt találják elfogadhatónak – természetesen a nem verbális kommunikáció javára (Mehrabin kutatását idézi Pease 2000), míg más elemzések a 35:65 százalékos arányt vélik helyesnek (Birdwhistel, idézi Pease 2000). Mindenesetre abban egyet kell értenünk, hogy a nem verbális kommunikáció megléte és működése kellőképpen fontos szerepet tölt be a személyközi (face to face) kommunikációban (is). Gondoljunk csak azokra a beszélgetéseinkre, amikor többnyire csak hallgattuk partnerünket, vagy olvastuk az írását, akkor is működött a nem verbális kommunikáció. Folyama- tosan információval látott el bennünket, útmutatást adott például a kommuniká- ció folyamatához.
Az „útmutatáson” túl több funkcióról is beszélhetünk, melyeket a nem verbá- lis csatornának közvetítenek. Ilyen a társas helyzet kezelése, szabályozása (előbb útmutatás), az én-reprezentáció, az érzelmi állapotok tükrözése, az attitűdök kommunikációja és a verbális kommunikációs csatorna vezérlése. Vizsgáljuk meg ezeket közelebbről.
A társas helyzet kezelése. A nem verbális jelzések segítségével olyan in- formációt tudunk a partnerünk számára hozzáférhetővé tenni, mellyel je- lenlétünk, érdeklődésünk mértékének változását, valamint a helyzet meg- változtatására való szándékunkat fejezzük ki.
Én-bemutatás. Vannak olyan, az identitásunkkal, személyiségünkkel, tár- sadalmi státuszunkkal, anyagi helyzetünkkel kapcsolatos információk,

3 A nem verbális kommunikáció területeinek (mimika, tekintet, gesztusok, testtartás, teststi- lizáció, térközszabályozás) áttekintését lásd a 2. fejezet végén.

amelyeket nem akarunk vagy nem tudunk verbálisan kifejezni. Ezeket megjelenésünk, öltözködésünk, hajviseletünk stb. közvetíti.
Érzelmi állapotok kommunikációja. A nyugati kultúrkör sajátja, hogy az érzelmekről való nyílt verbális kommunikációt általánosságban háttérbe szorítja. Bár találkozunk az érzelmek verbális kifejezésével, mégis azok kommunikációjára a jóval pontosabb és árnyaltabb képet nyújtó nem ver- bális jelzéseket használjuk. A testbeszéd és az érzelmek között olyan erős a kapcsolat, hogy egyes vizsgálatok kérdésként vetik fel, mi volt előbb: az érzelem, és azt követte a viselkedés, vagy fordítva. Bizonyított, hogy az egyes nem verbális viselkedések tudatos alkalmazásával az ahhoz kap- csolódó érzelem is átélhető. Ilyen például az öröm és a mosoly kapcso- lata.
Attitűdök kommunikációja. A külvilághoz való viszonyunk, a partnerünk cselekedeteihez, mondandójához, illetve saját mondandónk tartalmával kapcsolatos beállítódásainkat főként nem verbálisan tudjuk közölni. Itt dominánsan megjelenhet a mimika, a testtartás és a gesztusok szerepe.
Verbális kommunikációs csatorna vezérlése. A verbális csatorna irányí- tásában, ellenőrzésében, a szó adás-kapás folyamatában dominánsan nem verbális jelzések figyelhetőek meg, például: figyelemfelhívó sóhajtás, kézgesztusok, az óra rendszeres ellenőrzése, a testtartás változása, a hangszín csökkenése stb. (Vö.: Forgács 2006.)
Feladat
Gyűjtsön példát az egyes funkciók nem verbális megnyilvánulásaira!

	A társas helyzet kezelése

	

	Én-bemutatás

	

	Érzelmi állapotok kommunikációja

	




	Attitűdök kommunikációja

	

	Verbális kommunikációs csatorna vezérlése

	



5.3. [bookmark: _bookmark37]A nem verbális kommunikáció dimenziói4
A nem verbális kommunikáció csoportosítására két, egymástól eltérő, egy- mást kiegészítő megközelítést ismertetünk. Az első csoportosítás a folyamatot, a nem verbális jelzés funkcióját (célját) ragadja meg. E tágabb értelmezés három kategóriát különít el: jelnyelv, tevékenységnyelv és tárgynyelv. Egy másik meg- közelítés a nem verbális jelzés létrehozásának helyét, módját veszi számításba. Kiinduló gondolata szerint a nem verbális kommunikáció kategóriába azokat az eseményeket foglalhatjuk, melyek során a szavakat nem mondják ki, vagy nem írják le. Vizsgáljuk meg, mi tartozik az egyik és a másik értelmezésbe.
Jelnyelv. Tartalmazza mindazokat a kódolási formákat, amelyekben a sza- vakat, számokat és központozási formákat kiszorították a gesztusok. Ide sorolható az autóstopposok jele vagy a siketek jelnyelve.
Tevékenységnyelv. Azokat a mozdulatokat tartalmazza, amelyek nem kizá- rólagos jelzésként használatosak. Ide sorolható a sétálás vagy az ivás ket- tős funkciója, melyek egyrészt személyes szükségleteket szolgálnak, másrészt pedig észlelőik számára megállapításokat fejeznek ki.
Tárgynyelv. Az anyagi dolgok szándékos vagy nem szándékos felmutatását foglalja magába.
A második, szerteágazóbb és aprólékosabb megközelítés a nem verbális kom- munikáció tudományterületének egyfajta meghatározása. Az eddigi vizsgálatok felméréséből és a közös irányvonalak meghatározásából alakították ki a követ- kező dimenziókat.




4 Knapp (é. n.) A nem verbális kommunikáció c. tanulmánya alapján.

5.3.1. [bookmark: _bookmark38]Testmozgás vagy kinezikus viselkedés
Ide tartoznak a gesztusok, a test, a végtagok, a kéz, a láb, a fej mozdulatai, az arckifejezések, a tekintet, valamint a testtartás, homlokráncolás, a váll leeresz- tése. Jól látható, hogy ebbe a csoportba a teljes emberi test kommunikatív jelzé- sei belekerülnek. A verbális viselkedésekhez hasonlóan a nem verbális viselke- déseknél is találkozhatunk egészen egyedi jelzésekkel és általánosakkal egy- aránt. Egyesek kommunikációs célokat szolgálnak, mások kifejező jellegűek. Ekman és Friesen a nem verbális viselkedések aktusait osztályozó rendszert dol- goztak ki. A következő kategóriákat határozták meg.
Emblémák. Olyan nem verbális jelzések, amelyek közvetlen verbális for- dításban vagy szótári definícióban megadhatók. A verbális definíció te- kintetében magas fokú megegyezés tapasztalható a kultúra vagy szubkul- túra tagjainál.
Szemléltetők. Olyan nem verbális jelzések, amelyek közvetlenül kísérik a beszédet vagy ahhoz közvetlenül kötődnek. Céljuk a verbális közlés szemléltetése.
Érzelemmutatók. Egyszerű arckifejezés-alakzatok, amelyek érzelmi álla- potokat árulnak el. Az érzelmekkel kapcsolatos nyelvi közléseket ismé- telik, bevezetik, megtagadják (ellentmondás, inkongruencia) vagy sem- leges viszonyban állhatnak velük.
Szabályozók. Ezek a verbális jelek a beszélgetés két vagy több résztvevője közötti beszélés–hallgatás váltakozó természetét tartják fönn. Tudomá- sára hozza a beszélőnek, hogy folytassa-e, ismételje-e, vagy fejtse ki bő- vebben mondandóját.
Alkalmazkodók. Kialakulások valószínűleg a gyermekkori alkalmazko- dásra tett olyan erőfeszítésekhez köthetők, mint a szükségletek kielégí- tése, cselekvések végrehajtása, az indulatok fölötti uralkodás vagy a tár- sas kapcsolatok kiépítése. Ezek tulajdonképpen nincsenek kódolva: az agresszív, szexuális vagy bizalmas viselkedés töredékes megnyilvánulá- sai.
5.3.2. [bookmark: _bookmark39]Testi jellemzők
Ebbe a csoportba azok a nem mozgásos nonverbális jelzések tartoznak, mint a fizikum vagy a testalkat, a megjelenés, a test és a leheletszagok, a magasság, a súly, a haj-, és bőrszín.

5.3.3. [bookmark: _bookmark40]Érintkezéses viselkedés
A tényleges testi érintkezések külön osztályként jelennek meg a nem verbális kommunikáció csoportosításában. Alkategóriái lehetnek a simogatás, ütés, üd- vözlés, búcsúzás stb.
5.3.4. [bookmark: _bookmark41]Paranyelv
A paranyelv a verbális kommunikációhoz legszorosabban kapcsolódó cso- port. Nem azzal foglalkozik, hogy mit, hanem hogy hogyan mondunk valamit. Trager a következő összetevőit azonosította a paranyelvnek:
Hangtulajdonságok: hangmagasság terjedelme, kontrollja, a ritmus kont- rollja, a beszédtempó, a hangképzés kontrollja, a rezonancia, a hangrés és a be- széd közbeni ajakkontroll.
Hangkiadás tulajdonságai (vokalizációk):
· hangbéli jellemzők: nevetés, sírás, ásítás stb.
· hangbéli módosítók: az intenzitás, a hangmagasság és a kiterjedés tartozik ide.
· hangbéli különállók: mint például az „aha”, „hmm”, „öö..” vagy az „eh”.
5.3.5. [bookmark: _bookmark42]Proxemika
A „proxemikus viselkedés” Edward T. Hall nevéhez köthető, azzal foglalko- zik, hogy miként használja az egyén a személyes és a társadalmi tereket. A proxemikus viselkedés kutatásába az egyén térközszabályozása éppúgy beletar- tozik, mint az építészeti jellemzőknek a közösségekre gyakorolt hatása. Az egyén térközszabályozása evolúciós gyökerekre vezethető vissza. Az állatoknál vizsgált és bizonyított távolságok – menekülési távolság, kritikus távolság, cso- portos (ható)távolság – hasonlóságot mutatnak a személyek térköz-, távolság- szabályozásával. A prxemikus viselkedésről szóló tanulmányokban gyakran ta- lálkozhatunk a territorialitás kifejezéssel. Ezzel az embereknek azt a hajlamát jelölik, hogy meghúzza a mások számára érinthetetlen személyes területének a határait éppen úgy, mint a vadon élő állatok.
Az ember hasonlóan érzékeli a távolságokat, mint az állatok. Az emberi tér- érzékelés dinamikus, mert a cselekvéshez kötődik, ahhoz, hogy mit lehet csinálni az adott térben. Az emberek térközszabályozásánál négy főbb távolságot hatá- roztak meg:

Bizalmi távolság (0–45 cm): Nem lehet nem érzékelni a másik fél jelenlétét. A látvány, a szaghatások, a másik testének kisugárzása, leheletének érzése, a légzéssel járó hangok tisztán érzékelhetők. Ide sorolható a szeretkezés, a birkó- zás vagy a vigasztalás. Távolabbi szakaszában (15–45 cm) a két test már nem érintkezik. Ebből a távolságból a fej méretei nagyobbnak látszódnak, az arcvo- nások torzulnak.
Személyes távolság (45–120 cm): Szokás ezt a távolságok kicsiny buborék- nak, védelmi vagy személyes szférának nevezni. Közeli szakaszában (75 cm-ig) még megérinthetjük a másik felet, de már nem látjuk torzultnak partnerünk vo- násait. A személyes zóna közeli szakaszában való tartózkodás még mindig inti- mitást fejez ki. A távolabbi szakaszban (75–120 cm) már kartávolságról beszé- lünk. Ezt a távolságot a személyes érdekelődés témaköreinek megbeszélésére szoktuk használni.
Társalgási távolság (120–360 cm): A közeli szakaszát (210 cm-ig) a személy- telen ügyek megvitatására szokták használni, bár a közeli szakaszban még több személyes mozzanat is jelen van. Együtt dolgozó emberek szokták ezt a távolsá- got használni. A távoli szakaszában (210–360 cm) hivatalos jellegű üzleti vagy társasági beszélgetéseket folytatunk. Ebből a távolságból a másik fél arcának pigmentációja vagy az arc finomabb részletei már nem kivehetők. A bőr felülete, szerkezete, a hajazat, a fogak és a ruházat állapota viszont jól látható. Ebben a szakaszban a hangerő észlelhetően magas.
Nyilvános távolság (360–750 és tovább): A közeli szakasz összhangban van az állatok menekülési távolságával. Itt a távolság hangereje kifejezetten nagy, de nem maximális. A test kezdi elveszíteni térbeliségét, a fej jóval kisebbnek hat, mint valójában. A távoli szakasz (750 cm-től) használata kifejezetten nyilvános szereplések alkalmával használt távolság. Elvesznek a normális hangerő közve- títette finomabb jelentésárnyalatok csakúgy, mint a mimika és a mozgás részle- tei. A nem verbális kommunikációból szinte csak a gesztusok és a testhelyzet tartja meg informatív szerepét. Lassul a beszédtempó, és az érthetőség okán bi- zonyos stílusbeli változásokat kell alkalmazni (Hall 1987: 160–175).

5.3.6. [bookmark: _bookmark43]Készítmények
A készítmények magukban foglalják az interakcióban részt vevő személye- ken lévő tárgyak elhelyezését és kezelését, melyek nem verbális ingerként mű- ködnek. Ide sorolható a parfüm, a rúzs, a szemüveg, a különböző szépítőszerek és kozmetikumok teljes készlete.
A felsoroltak közül a parfüm mint illatanyag külön szót érdemel, ugyanis a szaglás kiemelten fontos szerephez jut a társas interakció egy szegmensében: a párválasztásban. Mindenkinek egyedi a testszaga, melyet senki máséval nem le- het összehasonlítani, akár az ujjlenyomatunk. Ezt a szagot érzékeljük és tartjuk vonzónak vagy taszítónak párválasztás során is, még ha nem is tudatos keresés eredményeként (Thornhill–Gangestad 1999).
5.3.7. [bookmark: _bookmark44]Környezeti tényezők
Azokat az elemeket foglalja magában, melyek kapcsolódnak az emberi viszo- nyokhoz, azonban nem képezik közvetlen részét. Ilyen például a bútor vagy az építészeti stílus, a színek, a szagok vagy a háttérzene. A kommunikációs aktuso- kat nagymértékben befolyásolják a környezeti tényezők. Gondoljunk csak bele, hogy milyen eltérő beszélgetési stílust alkalmazunk egy adott barátunkkal kü- lönböző helyszíneken, például egy vendéglátó egységben vagy a másik fél mun- kahelyén.
Feladat
1. Értelmezzék az alábbi idézetet. Gondolataikat csoportosan vitassák meg!
„Azok, akik közülünk szemüket nyitva tartják,
könyvként olvassák mindazt, amit magunk körül látunk.” (E. T. Hall)
2. Párokban gyűjtsenek példát az egyes nem verbális megnyilvánulásokra! A példák helyességét csoportosan vitassák meg!

	Emblémák

	

	Szemléltetők

	




	Érzelemmutatók

	

	Szabályozók

	

	Alkalmazkodók

	



5.4. [bookmark: _bookmark45]A nem verbális elemek szerepe a kommunikáció folyama- tában
A nem verbális kommunikáció egyes elemeinek, csoportosításainak körüljá- rását és meghatározását célszerű azzal a gondolattal zárni, hogy kontextusba he- lyezzük magát a nem verbális kommunikációs csatornát, hiszen ahogy a nem verbális kutatások úttörője mondta egyszer: a nem verbális tanulmányok folya- tatása olyan, mint a szív működésétől eltekintő élettan (Knapp é. n. 49). A nem verbális kommunikáció szerepe a teljes kommunikációs folyamatban többféle is lehet:
Ismétlés. Ebben az esetben a nem verbális kommunikáció egyszerűen megis- métli azt, amit verbálisan mondtunk. Például azt mondom valakinek, hogy fá- radjon be, és közben a mozdulataimmal mutatom az utat, beinvitálom.
Ellentmondás. Megeshet, hogy a nem verbális viselkedés ellentmond a ver- bális közlésnek. Ilyen például a fiatal pár veszekedése, amikor az egyik fél inge- rülten válaszol a kérdésre: „Hát persze, hogy szeretlek!” Érdemes felhívni a fi- gyelmet a verbális közlés és a nem verbális viselkedés közötti szoros kapcso- latra. A tudatos tévesztés kifejezetten megterhelő lehet az egyén számára. Pró- báljuk ki, hogy meggyőzően igent mondunk, és nemet bólogatunk. Vizsgálatok igazolják, hogy amikor a verbális és a nem verbális szintekről ellentétes üzene- teket kapunk, valószínűbb, hogy a nem verbális üzenetre támaszkodunk, inkább annak hiszünk.

Helyettesítés. A nem verbális viselkedés helyettesítheti a verbális közlemé- nyeket. Ilyen például a stoppos este, vagy az út túloldaláról egymásnak mutogató ismerősök példája.
Kiegészítés. A nem verbális viselkedés módosíthatja vagy elmélyítheti a ver- bális üzeneteket. A kiegészítő funkció azt a célt szolgálja, hogy az egyik sze- mélynek a másik felé irányuló szándékait és attitűdjeit tükrözze.
Hangsúlyozás. A nem verbális viselkedés hangsúlyozhatja a verbális üzenet egyes részeit, hasonlóan az írott eltérő kiemeléseihez.
Viszonyítás és szabályozás. A nem verbális viselkedés arra is szolgál, hogy szabályozza az interakció résztvevői közötti kommunikációs folyamatot. Így például a fejbólintás, a szemmozgás vagy a helyzetváltoztatás közül bármelyik vagy együttes kombinációja azt jelezheti, hogy a másik személy beszéljen to- vább, vagy hagyja abba, mert most mi szeretnénk beszélni.
A fejezet kezdéseként a kommunikáció teljességét, kongruenciáját hangsú- lyoztuk. Most, hogy a nem verbális „fegyvertárral” és annak működésével is tisztában vagyunk, a kezünkben van minden eszköz, hogy tudatosabban töreked- jünk a kongruens kommunikációra: a verbális és nem verbális kommunikációs csatorna összhangban történő használatára.

Ismétlő kérdések
1. Hogyan különböztetné meg a nem verbális kommunikációt a metakommu- nikációtól?
2. Ismertesse a nem verbális kommunikáció funkcióit!
3. Sorolja fel a nem verbális kommunikáció dimenzióit, ismertesse azok sa- játosságait!
4. Milyen szerepe van a nem verbális kommunikációnak a teljes kommuniká- ciós folyamatban?
5. Mit értünk az érzelmi állapotok kommunikációja alatt?


6. [bookmark: _bookmark46]KOM M U N IKÁ C I Ó É S Ö N I S ME R E T

Mit jelent az önismeret? Mi köze kommunikációhoz? Hogyan hat a két jelen- ség egymásra? Ha az önismeretet egyszerűen szeretnénk megfogalmazni, akkor azt mondhatjuk, hogy az önismeret nem más, mint hogy tisztában vagyunk azzal, hogy mit várhatunk magunktól az élet különböző szituációiban. Mi az, amire könnyen képes vagyok, mi az, ami próbára tesz, melyek azok a helyzetek, me- lyekben jól helyt tudok állni, és melyek azok, melyekkel nem, vagy csak nagyon nehezem tudok megbirkózni. A kommunikáció szerepe az önismereti folyama- tokban igen jelentős. Gondoljunk az önkifejezésre, önmagunk megjelenítésének sajátosságaira, és egyéb számos olyan tényezőre, melyek megismeréséhez a kommunikáción keresztül vezet az út. Vizsgáljuk meg kicsit mélyebben, eleget téve a tudományos elvárásoknak (is), hogyan fejleszthető, alakítható az önismeret.
6.1. [bookmark: _bookmark47]Az önismeret fogalma, szintjei
Az önismeret szó a hétköznapi értelemben az önmagunkról való tudást jelöli, azt, hogy ismerjük képességeinket, adottságainkat, vágyainkat, céljainkat, tuda- tában vagyunk személyiségünk pozitívumainak, negatívumainak, ismerjük hiá- nyosságainkat. K. Pálffy úgy definiálja az önismeretet, hogy lényegében az egyén „áttekintése saját személyisége összetevőiről, határairól és lehetőségeiről, betekintése saját viselkedésének a rúgóiba, hátterébe, motívumrendszerébe, ké- pessége arra, hogy helyesen megítélje saját szerepét, hatását az emberi kapcso- latokban” (1989: 15.). Hasonló jelentéssel bír az én fogalma is: magában foglalja az énről való tudásunkat, önmagunkkal kapcsolatos ismereteinket, melyek egy- idejűleg magukban foglalják testi énünket, szociális szerepeinket, vágyainkat, értékrendszerünket. Az én-reprezentációnak – annak, ahogy önmagamról, az énemről gondolkodom – három fontos összetevője van. Az aktuális énkép ele- mei azon tulajdonságok, melyekkel éppen jellemezzük magunkat; az ideális én- kép olyan tulajdonságokat tartalmaz, melyekkel rendelkezni szeretnénk; a vá- gyott énképet azok a tulajdonságok alkotják, amelyeket értékesnek gondolunk,

és azokkal rendelkezni szeretnénk. Az aktuális énképet reális, az ideális és vá- gyott énképet lehetséges énképnek tekintjük. A lehetséges és a reális énkép kö- zötti távolság, különbözőségük megítélése az önértékelés kulcstényezője. Ha ki- csi közöttük a távolság, akkor az ideális én nem motivál megfelelően, ekkor az egyén önértékelése esetleg indokolatlanul is pozitív. A reális és lehetséges énkép nagy távolsága esetén a személy úgy érzi, hogy céljai elérhetetlenek, ennek kö- vetkeztében önértékelése alacsony lesz.
Az önismeret stabilitásának alapját három motívum határozza meg:
1. Énkonzisztencia: olyan információk keresése, amelyek beillenek az önma- gunkról már meglévő képbe, és olyan információk elutasítása, melyek nem il- leszkednek hozzá.
2. Énnövelés motívuma: törekvés a lehető legpozitívabb önértékelés fenntar- tására.
3. Pontosságra törekvés: önmagunkkal kapcsolatban pontos információk el- sajátítására törekszünk.
Összegezve, énképünk egy dinamikus, összetett reprezentáció. Tartalma a vélt, szubjektív kép (amilyennek önmagamat tartom), a tulajdonított kép (aho- gyan mások látnak) és a visszatükrözött kép dinamikus egyensúlyából alakul ki (Tókos 2005).
Az önismeret szintjei
Az önismeret különböző szinteken valósulhat meg. Az első, felszínes szint az adottságokról és a képességekről való tudás szintje. Ez a saját tudásunkról, aka- raterőnkről, érdeklődési körünkről, feszültség- és kudarctűrő képességünkről szerzett ismereteinket jelenti.
A második szint egy mélyebb történeti szintet jelent, és a ránk ható élmé- nyekre vonatkozik. Mik voltak ezek, és hogyan befolyásolták az egyén jelenlegi törekvéseit, érzéseit, szándékait, viselkedését?
A harmadik szint az önismeret társas szintjét jelenti. Hogyan tudunk megfe- lelni a velünk szemben a különböző társas szerepeinkben támasztott elvárások- nak? Milyennek látnak mások, és ez mennyire egyezik a sajátmagunkról kiala- kított képpel? (K. Pálffy 1989)

Az önismeret és a személyiségfejlesztés ugyanannak a dolognak a két oldala, hiszen a személyiségfejlesztő módszerek célja az egészséges emberek önisme- retének a fokozása, segítése az önmegértésben, valamint célja az egyén érzelmi és kommunikációs készségeinek, képességeinek fokozása (Buda 1994, 1998).
Feladat
Az önismerethez szorosan kapcsolódó fogalmak az önmagunk elfogadása és megbecsülése. Saját magunk elfogadása különbözik attól, hogy meg is becsüljük önmagunkat. E készség fejlesztéséhez fontos, hogy ráleljünk erősségeinkre, és azonosítani tudjuk gyengeségeinket. Erősségeink és gyengeségeink feltárásának egyik jól bevált módja a személyes SWOT-analízis készítése. A SWOT angol mozaikszó, az erősségek (strengths), gyengeségek (weaknesses), lehetőségek (opportunitis) és veszélyek (threats) angol szavak kezdőbetűiből tevődik össze. Az erősségek és a gyengeségek az egyénre, a lehetőségek és veszélyek a környe- zeti tényezőkre vonatkoznak. Elgondolkodva az egyes tételeken, elkezdhetjük feltárni személyes sajátosságainkat, valamint viszonyunkat a környezetünkkel.
Készítse el saját SWOT-analízisét! Milyen erősségei, gyengeségei vannak? Melyek azok a jellemzők, amelyek újabb lehetőségeket kínálnak fel, és melyek okozhatnak később komolyabb fejtöréseket?
6.2. [bookmark: _bookmark48]Az önismeret modelljei
6.2.1. [bookmark: _bookmark49]Johari-ablak
A Johari-ablakot Joseph Luft és Harrington Ingham dolgozta ki az ötvenes években. Az elnevezés a szerzők keresztnevének (Joseph és Harrington) össze- vonásából származik. A Johari-ablak azt modellezi, amit személyiségünkből mi magunk vagy mások ismernek.
A nyitott én azt a területet jeleníti meg, amellyel maga is tudatában van, és másokkal is hajlandó megosztani. Ez a terület ismert mind a személy előtt, mind mások előtt, akikkel kapcsolatban áll. (pl.: név, kor, nem, fizikai megjelenés stb.).
A zárt én azt a területet reprezentálja, melyet az egyén ugyan ismer, de má- sokkal nem szándékozik megosztani. Tudatosan és szándékosan elrejti a többiek elől (pl.: intim szféra).

A Johari-ablak

A vak területhez azon tulajdonságaink, viselkedési módjaink, érzéseink tar- toznak, amelyeket mások ugyan észrevesznek, de amelyekkel mi magunk nem vagyunk tisztában.
A sötét terület azokat a tulajdonságainkat, viselkedési módjainkat, érzésein- ket mutatja, amelyekkel sem mi, sem mások nincsenek tisztában. A sötét terüle- tet nem lehet tudatosan szabályozni vagy megváltoztatni.
A négy területnek a határai rugalmasak. Megváltoztathatóságuk függ a hely- zettől, a személy és a másik személy kapcsolatának jellegétől, a személy korábbi pozitív vagy negatív társas tapasztalataitól, valamint függ a személyiségtől is. E tényezők határozzák meg azt, hogy a négy negyed milyen arányban tölti ki a teljes ént. A személyiségfejlesztés célja a nyílt terület megnövelése, ami termé- szetesen a vak és a rejtett terület csökkenésével jár együtt (Rudas 2001).
Feladat
1. Fogalmazzon meg magában olyan állításokat (1–3), melyeket egyértel- műen a zárt területen őriz. Név nélkül írja fel egy papírra. Hajtsa félbe a papírt

és adja a közösbe. A csoport minden tagja ugyanezt a feladatot végzi el. Miután mindenki elkészült, a csoport vezetője egyenként olvassa fel a papírokon sze- replő állításokat.
Vitassák meg a tapasztaltakat az alábbi szempontok alapján:
· Milyen típusú, témájú állítások fordultak elő?
· Miért a zárt területben foglalnak helyet a felolvasott állítások?
· Milyen hatással lenne a társas kapcsolataira, ha ilyen állításokat osztana meg ismerőseivel? Megváltozna a viszony? (Vö.: Rudas 2009: 125.)
2. Gyűjtsenek olyan állításokat, melyek jellemzően az egyén vak területén találhatóak!
· Miért a vak területen találhatók ezek a gondolatok?
· Milyen folyamatokkal segíthetjük elő a vak terület csökkentését?
6.2.2. [bookmark: _bookmark50]Visszacsatolás (feed-back)
A Johari-ablak működésénél fontos szerep jut a visszacsatolásnak (feed- backnek). Annak a folyamatnak, amikor más személyekkel tudatjuk viselkedés- módjukkal kapcsolatos érzéseinket és észrevételeinket. Tehát a visszacsatolás az, amikor az egyik személy közli a másikkal annak magatartására és munkájára vonatkozó észrevételeit, érzéseit. A visszacsatolás-adás legfőbb célja, hogy ada- tokat, tényeket szolgáltasson az illető viselkedésmódjáról és annak másokra gya- korolt hatásáról (Barlai–Torma é. n.).
A visszacsatolás adásának a szabályait Németh (2009) nyomán ismertetem:
1. A visszacsatolást kérni kell, nem szabad ráerőltetni, rákényszeríteni a part- nerre. A visszacsatolás hasznosítása a fogadó fél feladata. Ő kéri, s majd meg- ítéli, mennyit nyert vele, milyen a visszacsatolás tartalma stb.
2. A visszacsatolás a fogadó fél javára történik. Azért adják, hogy segítsen, de a fogadót nem lehet változtatásra kényszeríteni.
3. A visszacsatolás csupán az adó fél észlelése. Se nem jó, se nem rossz. Mindössze az adó fél észlelését, érzéseit fejezi ki az adott időpontban.
4. Mivel a visszacsatolás az adó fél felfogása, életélménye, mindkét félnek lehet olyan igénye, hogy egyeztessen más jelenlévőkkel, hogy ők miként élik meg, észlelik az adott szituációt.
5. A visszacsatolás nagyobb hatékonyságú, ha minél hamarabb követi azt az eseményt, amelyre vonatkozik.

6. A visszacsatolás megértése és felhasználása eredményesebb, ha a vissza- csatolás specifikus, nem pedig általános.
7. A visszacsatolást kevesebb védekezés fogadja, ha inkább leíró jellegű, mintsem értékelő.
8. A visszacsatolás legyen hasznos és sokatmondó. Elég fontos legyen ahhoz, hogy motiválja a befogadó felet, és irányuljon olyan viselkedésre, amit meg lehet valósítani.
9. A visszacsatolás legyen a partner számára elfogadható. A durva kritika sér- tődéshez, visszautasításhoz vezet.
A visszacsatolás fogadása eltérő lehet attól függetlenül is, hogy a közlő fél a felsorolt kilenc szabálynak eleget tesz-e. Igaz, a negatív fogadtatásnak nagyobb a valószínűsége abban az esetben, ha a visszacsatolás rombolja az önmagunkról alkotott képet, vagy távol esik az önmagunkkal szemben támasztott elvárásaink- tól. Ez a disszonancia okozta feszültség eredményezheti a magatartásforma meg- változását. A visszacsatolást fogadó személy kétféle eljárást alkalmazhat a disz- szonancia csökkentésére: védekező vagy problémával szembenéző magatartást tanúsíthat.

	Védekező magatartás
	Szembenéző magatartás

	tagadás, elutasítás
	elfogadás, önvizsgálat

	megmagyarázás
	beleélés, megvizsgálás

	kivetítés, behelyettesítés
	adatgyűjtés, érzelmek kifejezése

	gyors elfogadás, visszahúzódás
	segítségkérés, nyugtalanság

	hatalom alapú támadás
	meghallgatás, gond megosztása

	tréfa, cinizmus
	pozitív értékelő magatartás

	ésszerűsítés, elméletgyártás
	csoportkapcsolat keresés


A visszacsatolás fogadásának magatartási formái (Németh 2009 nyomán)

Feladat
Ragadja meg az első adandó alkalmat, és kérjen visszacsatolást viselkedésére egy külső szemlélőtől!
· Milyennek látta Önt?
· Milyen érzéseket váltott ki belőle a viselkedése?
· Milyen hatással volt rá a cselekmény?

6.2.3. [bookmark: _bookmark51]Az önismereti kerék
A következőkben egy olyan önismereti modellel ismerkedünk meg, amely elsősorban nem a „mit?”, hanem a „hogyan?” kérdésre ad választ. Vagyis az önismeret fejlesztésének egyik fogalmi keretére. Az önismereti kerék Miller, Nunally és Wackman (2001) nevéhez fűződik. Azokkal a területekkel foglalko- zik, amelyek a személyiség fejlődése/fejlesztése szempontjából különösen jelen- tősnek tűnnek. Egy olyan fogalmi keretet alkot, amely jól használható az önis- meret fejlesztésében. Az információ öt típusát különbözteti meg. Ezek a típusok bizonyos mértékig eltérő, jóllehet összefüggő kognitív folyamatokhoz kapcso- lódnak.
1. Érzet. Idetartoznak az érzékszerveink – látás, hallás, szaglás, tapintás, ízle- lés – útján felfogott információk.
2. Értelmezés. Az érzékszervi benyomásokat intellektuálisan feldolgozzuk, átszűrjük a múltbéli tapasztalataink és értelmezéseink rendszerén, és valamilyen jelentést tulajdonítunk nekik. Ezáltal valamilyen benyomásunk, következteté- sünk vagy feltételezésünk lesz az adott dologról. Tehát az érzet intellektuális feldolgozása tartozik ide.
3. Érzés. Az érzés magában foglalja az érzéki adatokra és a nekik tulajdonított jelentésre adott érzelmi vagy indulati választ. Az érzelmeink a legbelsőbb énünk jellemzője. Tükrözik a környezethez való szubjektív viszonyunkat, és energiát biztosítanak a cselekedetek megindításához, fenntartásához. Összegezve: az ér- zelmi, indulati állapotaink megtapasztalását jelenti.
4. Szándék. Magában foglalja az adott helyzetben megjelenő vágyainkat, aka- ratunkat. A szándék még nem cselekvés, sokkal inkább az adott probléma meg- oldására tett kísérlet, törekvés.
5. Cselekvés. A tényleges viselkedést, a tetteket jelenti. Tetteinkkel, megnyil- vánulásainkkal valamilyen hatást gyakorlunk környezetünkre, majd a változáso- kat érzékszerveinkkel érzékeljük.
És a kerék újból indul.

[image: ]
Az önismereti kerék (Miller, Nunally és Wackman 2001)
Az önismeretünk annál teljesebb, minél inkább tisztában vagyunk mind az öt területtel. Ha egyik vagy másik terület hiányos, a személyiség nem lesz eléggé hatékony a társas kapcsolataiban. Az önismereti kerék hiányosságai alapján hat típust különböztethetünk meg:
1. Értelmez–cselekszik. Az ilyen típusú ember logikusan gondolkozik, majd ennek megfelelően cselekszik. Érzéseit, szándékait nem tudatosítja.
2. Értelmez–érez–cselekszik. Az ilyen ember bezárkózik a saját világába, sokat foglalkozik önmagával, a saját érzéseivel, nem veszi figyelembe a többi embert.
3. Érzékel–érez–cselekszik. Itt a logikus gondolkodás marad ki, és ennek meg- felelően a tudatos szándék. Az ilyen embert érzelmei, indulatai „viszik”, azok- nak megfelelően reagál a külvilági ingerekre.
4. Értelmez–érez. Nagy gondolati, lelki gazdagság jellemezheti az ilyen em- bert, de ezt nem fordítják át cselekedetekbe.
5. Értelmezés összekeverése az érzelmekkel. Az ilyen embereknél a gondola- tok és az érzelmek összekeverednek egymással, ami kifejeződhet az érzelmi át- élés túlzottan alacsony szintjében.
6. Szándékol–cselekszik. Az ilyen ember nem értelmezi a másik személy üze- neteit, és nem tudatosítja a saját válaszait sem. Így a viselkedése gyakran kiszá- mítottnak, manipulatív szándékúnak tűnik.
Az önismereti kerék valamely részéről tett világos kijelentés kommunikációs jártasságot kíván. Miután az önismereti kerék öt részből áll, a hiánytalan önis- meret kifejezése is ötféle jártasságot igényel. Ezek a kijelentések ésszerűen egy- beesnek az önismereti kerék öt részével:
· érzetekkel kapcsolatos kijelentések,

· értelmező kijelentések,
· érzelmekre vonatkozó kijelentések,
· szándékokra vonatkozó kijelentések,
· cselekvésre vonatkozó kijelentések tétele.
Ha feltárjuk önismeretünket, még egy hatodik, döntő fontosságú jártasságot is hasznosíthatunk, az énkifejezést. Azt, hogy saját nevünkben beszélünk. A saját nevünkben való beszélés a saját érzeteink, gondolataink, érzéseink és szándéka- ink kifejezését jelenti. Saját nevünkben beszélve az „én”, az „enyém” nyelvi for- dulatot használjuk az általánosítások (pl.: „Emberek, ilyen helyzetben mindenki úgy gondolná, hogy …”) E jártasság azért döntő fontosságú, mert világosan jelzi, hogy a személy ellenőrzése alatt tartja tapasztalatait, ura saját személyének. A saját nevében beszélő személy egyrészt növeli saját autonómiáját, másrészt vi- szont teljes felelősséget vállal azért, amit mond, elkerülve a szélsőségeket, a cse- kély és a túlzott felelősségvállalást.
Abban az esetben, ha ez a felelősségvállalás csekély mértékben valósul meg, a személy nem ismeri fel sajátjának a saját gondolatait és érzéseit. Még saját nevében sem szokott beszélni. Úgy véli, hogy az ő szempontja, nézete nem fon- tos, és nem is lehet hasznos sem önmagának, sem másoknak. Lebecsüli énjét, és kerüli azt, hogy elismertesse saját gondolatait, vágyait és érzéseit. Céljainak el- érése érdekében gyakorta közvetett módon cselekszik.
A másik szélsőséges esetben a túlzott mértékben felelősségvállaló személy megpróbál mások vagy éppen mindenki nevében beszélni (pl.: „Jól érzed ma- gad” vagy „A házasságban a férfiaknak kell domináns helyzetben lenniük”). A mások nevében való beszélés gyakorta ölti normatív felszólítások formáját. (Pél- dául: bizonyos módon kell érezni, meg kellene tenni valamit.) Az ilyen személy semmilyen vagy csak kevés tiszteletet tanúsít mások jogai és autonómiája iránt. Jellemző módon a mások nevében beszélő személy arra tesz kísérletet, hogy olyan gondolkodásmódról, érzésről, cselekvésről győzze meg a másikat, vagy olyanra vegye rá manipulatív módon, amit az nem fogadna el saját választása alapján.
Ha saját nevünkben beszélünk, ez mind saját autonómiánkat, mind pedig a másik személyes autonómiáját növeli, akárcsak mindkettőnk személyes felelős- ségét. Először is, ha saját nevünkben beszélünk, akkor ez világosan jelzi, hogy a miénk a felelősség – és nem másé – az értelmezéseinkért, érzéseinkért, szándé- kainkért és cselekedeteinkért. Ha kerüljük azt, hogy mások nevében beszéljünk,

akkor ez lehetőséget biztosít a másik embernek, hogy beszámoljon saját észlele- teiről, gondolatairól, érzéseiről, szándékairól és cselekvéseiről, s egyúttal fele- lősséget is vállaljon azokért (Miller–Nunally–Wackman 2001).
Feladat
1. Gondolja végig, hogy milyen jellemző kijelentéseket tesz önmagával kap- csolatban. Milyen szinten áll az önismerete, önkifejezése? Rajzolja meg a saját önismereti kerekét! Ábrázolja, hogy milyen önismerettel rendelkezik az önisme- reti kerék egyes ágain.
Melyek azok a területek, amelyek fejlesztésre szorulnak? Dolgozzon ki stratégiát a kevésbé fejlett területek erősítésére!
Ismétlő kérdések
1. Hogyan határozná meg az önismeret fogalmát?
2. Milyen motívumok határozzák meg az önismeret stabilitását?
3. Mutassa be a Johary-ablakot, ismertesse annak jelentőségét az önismeret fejlesztésének folyamatában!
4. Mit jelent a visszacsatolás (feedback)? Ismertesse annak szabályait!
5. Ismertesse az önismereti kerék működését!
6. Milyen szintjeit különböztetjük meg az önismeretnek? Jellemezze az egyes szinteket!


7. [bookmark: _bookmark52]KOM M U N IKÁ C I ÓS S T Í L U S OK

A kommunikáció hatékonysága nem csupán azon múlik, hogy szavainkat ho- gyan válogatjuk, a testbeszéd, a hangszín, hangerő, hanglejtés éppúgy része az üzenetnek, és ezeknek összhangban kell lenniük ahhoz, hogy a kommunikátor hiteles legyen. A sikeres kommunikáció feltétele tehát, hogy képesek legyünk a kommunikációs helyzetben asszertívan, azaz kellő magabiztossággal kommuni- kálni.
A tudomány sajátja, hogy igyekszik különböző elméleti modellek megalko- tásával elősegíteni többek között az emberi viselkedés mikéntjét. Számos, a tár- sadalomtudományokban elterjedt modellt ismerünk, melyek közül többet a kom- munikációtudomány is felhasznált célja elérésének érdekében. Ehhez hasonlóan a kommunikációs stílusok kategorizálása, azonosítása is ilyen előzményekre ve- zethető vissza. Három, a pszichológiából elterjedt és meggyökeresedett fogalmat felhasználva asszertív, szubmisszív és agresszív kommunikációs stílusokról be- szélhetünk. Először nézzük meg a kifejezések általános jelentését.
· Agresszív: támadó, erőszakos, rámenős, sértő.
· Asszertív: középút a behódoló és a fenyegető között; kellő határozottságú és öntudatú.
· Szubmisszív: behódoló viselkedés.
Vizsgáljuk meg, hogy milyen kommunikációs sajátosságai vannak az egyes viselkedési formáknak. Kezdjük a középúttal.
7.1. [bookmark: _bookmark53]Asszertív kommunikáció
Az önbizalom a szociális készségek alapja. Az asszertív kommunikáció első- sorban a közlő magabiztosságától és empátiájától függ. A választás lehetőségét jelenti, azt, hogy ki tudjuk fejezni az igényeinket, pontosan meg tudjuk fogal- mazni a véleményünket, érzéseinket, s biztosak lehetünk abban, hogy senki nem kényszerít akaratunkon kívül semmire (Bishop 2008: 7).

Az asszertivitás azt jelenti, hogy ki tudunk állni saját jogainkért anélkül, hogy közben másokat sértenénk, másokban szorongást keltenénk. A korábbi fejeze- tekből tudjuk: testbeszédünk árulkodó. Mindegy, hogy szavainkat mennyire jól válogattuk, verbális üzenetünk mennyire asszertív, ha nem a megfelelő arckife- jezéssel, testtartással kísérjük mondanivalónkat, közlésünk hatástalan lesz. Az asszertív közlő pozitív énképpel rendelkezik, arra törekszik, hogy a kommuni- kációs partnerrel való együttműködése pozitívan záruljon, a kommunikáció mindkét fél számára sikerrel járjon.
Az asszertív magatartás segíti a kapcsolatok egyenlőségét, képessé teszi az embert arra, hogy szorongás nélkül kiálljon az érdekeiért, szabadon fejezze ki érzéseit, gondolatait.
Az asszertív viselkedés választott, de vannak olyan alkalmak, kommuniká- ciós helyzetek, amikor nem ez a megfelelő viselkedési forma, olykor a passzív vagy agresszív kommunikációs mód is elfogadható.
Agresszív
Asszertív
Szubmisszív

Az asszertív viselkedés arra való képességet jelent, hogy ki tudjuk fejezni az érzéseinket és gondolatainkat sérülésmentes módon, miközben kiállunk a joga- inkért. Megnyilvánulásában a magabiztosság a legközelebbi forma, melyben megragadható. Három alapvető összetevőből áll:
· képesség, hogy kifejezzük az érzéseinket;
· képesség, hogy hiedelmeket és véleményeket fejezzünk ki;
· képesség, hogy kiálljunk a jogaink mellett, és ne engedjük másoknak, hogy zavarjanak vagy kihasználjanak minket.
Az asszertív emberek nem túlságosan merevek vagy szégyenlősek, képesek a külvilág felé kifejezni érzéseiket (gyakran közvetlenül), anélkül, hogy agresszí- ven vagy szubmisszíven viselkednének.

Az asszertivitás – ahogy a magabiztosság is – kialakítható, fejleszthető. A magabiztosság növelése jellemzően két dolgot jelent. A visszahúzódás, félénk- ség, zárkózottság, azaz a szubmisszivitás leküzdését, valamint az indulatosság, lobbanékonyság, agresszivitás kordában tartását. Először is meg kell határozni, hogy az adott kontinuumban hol helyezkedünk el akkor, amikor magabiztosnak kellene lennünk.
Félénken visszahúzódunk? Vagy harciasan kiállunk magunkért? Az asszerti- vitáshoz empátiára és bátorságra van szükség. Ezek segítenek nekünk abban, hogy megtaláljuk az arany középutat. Az empátia segít mások szempontjainak a figyelembevételében, így könnyebben tudunk másokkal tisztelettel és méltóság- gal bánni. A bátorság segít abban, hogy több kockázatot vállaljunk. Segít az ön- álló vélemények megfogalmazásában, az érdekeinkért való kiállásban.
Az asszertív ember nem passzív, az asszertív ember nem agresszív. Az asszertivitás az arany középút. Verbális kommunikációban tömören, világosan megfogalmazott üzenet formájában nyilvánul meg, de egyúttal azt is jelenti, hogy mondanivalónkat ahhoz a személyhez igazítjuk, akihez beszélünk, s elke- rüljük azokat a kifejezéseket, amelyeket a befogadó feltehetően nem ismer.
Fontos szerep jut a nem verbális csatornának is az asszertív megnyilatkozások során. A nem verbális jelzések hitelesíthetik, vagy éppen hiteltelenné tehetik a verbális üzenetet, fontos tehát, hogy közlésünk kongruens legyen. Arckifejezé- sünk, gesztusaink, testtartásunk összhangban legyen azzal, amit mondunk. Alap- vető, hogy kommunikáció közben tekintetünkkel is a beszédpartnert figyeljük, ugyanakkor a merev nézés agresszív magatartásnak is minősülhet, így időről időre szakítsuk meg a szemkontaktust. A fej mozdulatai (pl. bólintás) megerő- sítő-jóváhagyó vagy cáfoló jelzések. Az asszertív testtartás nyitottságot, érdek- lődést mutat. A mozgás magabiztosságról árulkodik, a gesztusok modorosság nélküliek, nem túlzók, a szemkontaktus közvetlen és szabályos, a figyelem tehát érdeklődést tükröz (Bishop 2008: 63).
Az asszertív jogok
A testbeszéd és a verbalitás összehangolását elősegítendő, foglaljuk össze, mely jogok illetik meg az asszertív embert (mindenkit) és annak partnerét.5

5 Az asszertív jogok listáját Smith „When I say no, I feel guilty” című könyvében dolgozta ki. Jelen összeállítást az eredeti listát alapul véve (Smith 1975), valamint az azóta tett kiegészí- tések figyelembevételével közöljük (pl.: Németh 2002, 2009).

Jogunk van ahhoz, hogy önbecsülésünk és méltóságunk megőrzése érdekében megfelelően eljárjunk.
Jogunk van ahhoz, hogy tisztelettel bánjanak velünk, meghallgassanak és ko- molyan vegyenek bennünket.
Jogunk van ahhoz, hogy nemet mondjunk anélkül, hogy bűntudatot éreznénk. Jogunk van ahhoz, hogy információt kérjünk.
Jogunk van arra, hogy ha önérvényesítő jogaink értelmezésében bizonytalan- ságok vannak, akkor ezeket tisztázzuk az érintett személlyel.
Jogunk van bármit csinálni, amíg ezzel nem zavarunk, nem korlátozunk, nem hozunk hátrányos helyzetbe másokat.
Jogunk van arra, hogy tévedjünk.
Jogunk van arra, hogy megváltoztassuk a döntéseinket. Jogunk van arra, hogy döntésünk logikátlan legyen.
Jogunk van azt mondani, „nem tudom”.
Jogunk van arra, hogy magatartásunkat, gondolatainkat, érzéseinket magunk ítéljük meg, és hogy vállaljuk értük a felelősséget.
Jogunk van arra, hogy magatartásunkat ne magyarázzuk mások előtt, ha ez nem érint előzetes megegyezést vagy közös érdeket.
Jogunk van arra, hogy a másokhoz való viszonyt magunk alakítsuk, a magunk által választott eszközökkel.
Jogunk van eldönteni, hogy vállaljuk-e vagy sem a felelősséget mások prob- lémájának megoldásáért.
Jogunk van arra, hogy függetlennek érezzük magunkat mások jóindulatától. Jogunk van azt mondani másoknak, nem értjük, hogy mit akarnak tudatni ve-
lünk, ha szándékaikat, problémáikat, érzéseiket, gondolataikat csupán jel- zésekkel próbálják közölni, és azt várják, hogy kitaláljuk azokat.
Jogunk van az egyedüllétre.
Minden egyes jog a másik felet is megilleti.
Ezen jogokat szem előtt tartva számos kellemetlennek vélt helyzetben szán- hatjuk rá magunkat a magabiztos viselkedésre, véleményünk és gondolataink ki- fejezésére.
A következőkben valamivel rövidebben, de mégis a teljesség igényének meg- felelve vizsgáljuk meg a szélsőséges kommunikációs stílusokat.

Feladat
A következő felsorolás segítségével gyűjtse össze az asszertív kommunikátor jellemzőit. A válaszokat vitassák meg csoportban.

Hangerő:

Tekintet:

Gesztikuláció:

Térhasználat:

Testtartás:


7.2. [bookmark: _bookmark54]Agresszív kommunikáció
Ez a viselkedés abban gyökerezik, hogy az interakcióban részt vevő emberek nem azonos jogokkal rendelkeznek, azaz az egyiknek több joga van arra, hogy érdekeit érvényesítse, érzelmeit, véleményét kifejezze (Németh 2002: 74). Jel- lemzője az erőszakosság, az erőteljes gesztusok, hangerő. Akár nyílt, akár bur- kolt formában jelenik meg a kommunikációban, a partner elnyomottnak érzi ma- gát. Gyakran akár előnyös is lehet ez a viselkedés, különösen a szubmisszív (alá- rendelt) emberrel szemben. Az így elért eredmény azonban csupán tartalmi szintű lehet, érzelmi és kapcsolati szinten rombol.
Agresszív testbeszéd
Az agresszív kommunikátor testtartása egyenes, feszes, mozdulatai szagga- tottak, türelmetlenségre utalhatnak. Arckifejezése szigorú, ugyanakkor gyakran bizonytalan mosolya is lehet. A szemkontaktus jobbára intenzív, jellemzőek a türelmetlenségről árulkodó bólintások. A hangerő vagy fenyegetően halk vagy éppen túlzottan hangos.

Feladat
A következő felsorolás segítségével gyűjtse össze az agresszív kommunikátor jellemzőit. A válaszokat vitassák meg csoportban.

Hangerő:

Tekintet:

Gesztikuláció:

Térhasználat:

Testtartás:


7.3. [bookmark: _bookmark55]Szubmisszív kommunikáció
Az alárendelő viselkedésre a félénkség, bizonytalanság jellemző, az ily mó- don kommunikáló gesztusai visszafogottak, hangja halk. A kommunikátor a má- sik féllel való kapcsolatát egyenlőtlennek érzi, így nem mer véleményt nyilvání- tani, kérdezni, kérni vagy kérést visszautasítani. Mivel keveset kommunikál, környezete is nehezen tudja eldönteni, mit gondol. A szubmisszív személy gyak- ran érzi magát elnyomottnak, s ez időnként indulatkitörésben nyilvánulhat meg.
Behódoló testbeszéd
A passzív, önbizalomhiányos ember testtartása összeroskadt, jellemző a lábak és karok szoros összefonása. A passzivitás az arcon is tükröződik: a kommuni- kátor arckifejezése túlzottan mentegetőző, nézése esedező, a stressz, feszültség vagy éppen aggodalom nyilvánvaló jelei mutatkoznak. Gyakran nehezére esik a szemkontaktust fenntartani, tekintetét lesüti, de ennek ellenkezője is igaz lehet, az állandó, merev szemkontaktus, mivel a passzív ember csügg a beszédpartner minden szaván (Bishop 2008: 63). Gesztusai szintén bizonytalanok, babrálhatja a ruháját, haját, vagy kapaszkodhat valamilyen tárgyba (pl. toll).

Feladat
A következő felsorolás segítségével gyűjtse össze a szubmisszív kommuni- kátor jellemzőit. A válaszokat vitassák meg csoportban.

Hangerő:

Tekintet:

Gesztikuláció:

Térhasználat:

Testtartás:
7.4. [bookmark: _bookmark56]Az asszertivitást megterhelő helyzetek
A szélsőséges kommunikációs formákból – és személyiségtípusokból – is eredeztethető, hogy azonosítani tudunk több olyan szituációt, helyzetet, amikor különösen nehéz az asszertív viselkedés megvalósítása. Helyzetek, amikor nehéz asszertívnak lenni (Németh 2002: 78–79):
· kérés megfogalmazása, visszautasítása
· kritika megfogalmazása, fogadása
· dicséret megfogalmazása, fogadása
· vélemény megfogalmazása, visszautasítása
· igaztalan vádak tisztázása
· konfliktusos helyzetek kezelése
7.4.1. [bookmark: _bookmark57]Kérés megfogalmazása
A kérés megfogalmazása leginkább a szubmisszív embernek esik nehezére. A kiszolgáltatottságtól, visszautasítástól, túlzott elkötelezettségtől való félelem természetes emberi érzés, ugyanakkor fontos, hogy indokolt esetben tudjunk kérni vagy éppen kérést visszautasítani. Fontos, hogy minél objektívebben mér- jük föl a helyzetet, s föl tudjunk készülni arra, ami várható.
A szakirodalomban számtalan klisét találunk az asszertív üzenet megfogal- mazásához (Németh 2002, Bishop 2008):

Fölkészülés
· fontos, hogy kérésünk megvalósítható legyen, legyenek felkínálható alter- natívák
· legyünk tisztában azzal, hogy mennyire megterhelő a kérés teljesítése
· készüljük föl a beszédpartner lehetséges reakcióira
· tervezzük meg a mondanivalónkat, legyen kommunikációnk tudatos
Az üzenet
· legyen világos, tömör és udvarias
· énüzeneteink legyenek pontosan megfogalmazottak (megfelelően indokol- juk kérésünket)
· figyelmesen hallgassuk meg a választ
· legyünk empatikusak, mutassunk megértést
· legyünk kompormisszumkészek
· amennyiben a beszédpartner beleegyezik, köszönjük meg a szívességet
· konkretizáljuk a megállapodást
Kérést visszautasítani is megterhelő, hiszen tartunk attól, hogy a másik meg- bántódik. De nem szabad elfelejteni, hogy amikor nemet mondunk, nem a sze- mélyt, hanem annak kérését utasítjuk el. Tartsuk tiszteletben a másik embert, miközben az interakciót lefolytatjuk, de ne feledkezzünk el saját jogainkról sem (Bishop 2008: 106)
Az asszertív kommunikátor mondanivalójában precízen összefoglalja a ké- rést, majd nyugodtan közli válaszát. A választ természetesen indokolja is, hang- súlyozva saját szempontjait. A diskurzus közben mindvégig empatikus, és aktí- van figyel a visszajelzésekre.
7.4.2. [bookmark: _bookmark58]Kritika megfogalmazása és fogadása
A kritika megfogalmazásakor – csakúgy, mint a kérés előterjesztésekor – ne- héz asszertív magatartást tanúsítani. Gyakran vagyunk inkább alárendelőek, s nem vállaljuk a kritizálást, illetve szabadkozunk, vagy éppen ellenkezőleg, in- kább indulatosan, agresszíven tesszük. Az asszertív kommunikátor ez esetben is határozottan, mégis empatikusan, a befogadó lehetséges reakcióit is figyelembe véve fogalmazza meg üzenetét. Fontos fölmérni, hogy a kritika valóban jogos-e.
Bishop a negatív visszajelzések következő fázisait különíti el (2008: 125– 126):

1. Gondosan válasszuk meg az időt és a helyet! A visszajelzést legjobb azon- nal megtenni, mert így a másik is pontosan tudja, mire utalunk. Ügyeljük arra, hogy legyen elegendő idő a megbeszélésre.
2. Figyeljünk a környezetre, s arra, hogy a helyzetnek megfelelő nem verbális üzeneteket küldünk-e.
3. El akarjuk-e venni a kritika élét, vagy a bírálat egyenes beszédet követel.
4. Használjunk „én” üzeneteket! Nem szabad elfelejteni, hogy mi akarunk valamilyen változást a másiktól, s nem fordítva.
5. Határozzuk meg pontosan, mit tett a másik személy, ami zavar minket! Ne fogalmazzunk általánosításokat.
6. Ne féljünk kifejezni érzéseinket!
7. Használjuk a csöndet! Az átgondoláshoz időre van szükség.
8. Legyünk kitartóak!
9. Próbáljunk mindig valami pozitív megjegyzéssel befejezni mondaniva- lónkat!
A kritika fogadására Németh Erzsébet négy egyszerű üzenetmegfogalmazási taktikát javasol (2002: 86):
· A túlzó kritika kezelhetőségére jó kommunikációs megoldás lehet, ha meg- ismételjük az elhangzott álláspontot, ilyenkor ugyanis a beszédpartner belátja, hogy kritikája túlzó volt:
Ön tehát úgy gondolja, hogy sohasem tudom határidőre elkészíteni a mun- kámat.
· A tempó lassítása:
Az illusztráció hiányától eltekintve mi a véleménye a könyvről?
· Nyíltság:
Igaza van, valóban nem volt elég tartalmas a kérdésre adott válaszom.
· Két pozitívum közé helyezzük a kifogást:
Egyre több helyen hangsúlyozzák a tartósítószer-mentes élelmiszerek fontos- ságát. Ezek a termékek valamivel magasabb árúak, egészségünk érdekében azonban fontos, hogy az élelmiszerek összetételét is figyeljük.

7.4.3. [bookmark: _bookmark59]Dicséret megfogalmazása
Gyakran érezzük úgy, ha hibát követünk el, hamar megkapjuk érte a kritikát is, viszont, ha jól cselekszünk, természetesnek veszik. Általában örülünk a di- cséretnek, ha az őszinte. Meg kell azonban tanulnunk a dicséretet is hatékonyan fogadni.
Fontos, hogy észrevegyük, a hiteles pozitív visszajelzés esetén a másik figyel ránk, s ha megérdemelt dicséretet kapunk, azt köszönettel tudjuk nyugtázni.
Elismerést, pozitív visszajelzést adni legalább annyira nehéz, mint azt asszer- tívan fogadni. Az asszertivitás témakörét feldolgozó munkák szerzői jobbára a munkahelyi pozitív visszajelzést hiányolják (Bishop 2008, Burg 2010, Németh 2002).
Németh Erzsébet (2002: 89) a szociális jutalmazás lehetőségeit számba véve úgy véli, hogy lényeges annak tudatása, hogy valamilyen csoporthoz tartozunk. Fontos annak hangsúlyozása, hogy bizonyos emberekkel megegyező nézeteket vallunk, s hogy mások elismernek, elfogadnak minket. Annak is jutalomértéke van, ha valakit meghallgatnak, elismerik együttműködési készségét.
7.4.4. [bookmark: _bookmark60]Konfliktus megoldása
Olyan ütközés, amely mögött igények, szándékok, vágyak, törekvések, érde- kek, szükségletek, nézetek, vélemények, értékek szembenállása húzódik meg (Szekszárdi 1995, 1996). Harcra, összeütközésre akkor kerül sor, amikor a felek viselkedése akadályozza egyikük vagy másikuk igényeinek érvényesítését, vagy értékrendjük különböző (Gordon 1994).
A konfliktus minősége függ attól, hogy milyen indítékok húzódnak a konflik- tus mögött (igények, szándékok, vágyak, törekvések, érdekek, szükségletek, nézetek, vélemények, értékek). A személyiség szintjén minél magasabb rendű motivációs struktúrához kötődnek (pl. értékekvezérelt meggyőződések, eszmé- nyek), annál súlyosabb lefolyásúak, és kevésbé oldhatóak meg békésen. Ha mi- nél alacsonyabb rendű a motivációs struktúra (pl. kíváncsiság), a konfliktusok annál enyhébb lefolyásúak és annál békésebben megoldhatóak.
A konfliktusok azonban lehetnek fejlődést elősegítő jelenségek, a játék és az élet nélkülözhetetlen velejárói (Cseh-Szombathy 1995).
Ha egy meglévő, fennálló konfliktust akarunk befolyásolni, asszertívan megoldani, Berndt Zuschlag és Wolfgang Thielke a következő modell alkalma- zását javasolja (2008: 41):


	Összetevők
	Elemzések
	Az elemzést irányító fő kérdés

	1. A konfliktus okai
	1. elemzés
	Mely okok vezettek a konfliktus- hoz?

	2. Aktuális konfliktus
	2. elemzés
	Mely összetevők határozzák meg a pillanatnyi konfliktust?

	3. A konfliktus- feldolgozás célja
	3. elemzés
	Melyek az optimális célok és meg- oldások, ha egyszersmind arra tö- rekszünk, hogy elkerüljük a szüksé- ges lépések következményeképpen esetlegesen fellépő nemkívánatos
mellékhatásokat?

	4. Teendők a konfliktus- feldolgozás során
	4. elemzés
	Mely lépésekkel érhetők el a kitű- zött célok és megoldások?



Én-üzenet
A konfliktusok kezelésének egyik alapvető eszköze az én-üzenet. Lényege, hogy a feszült helyzetben figyelmemet elsősorban önmagamra fordítom, és a szituációban megjelenő ellentmondások ismertetése során folyamatosan ott is tartom. Azaz nem arról beszélek, hogy mit és hogyan tett vagy nem tett a másik fél, hanem arról, hogy számomra mit jelentett az esemény.
Gordon (2001) szerint az emberi kommunikáció célja egyrészt, hogy mi meg- értsük a másik embert, másrészt, hogy minket megértsenek embertársaink. A ha- tékony kommunikációnak két fontos elemét különbözteti meg, melyek az érthető üzenet (világos kifejezés, én-üzenetekkel) és a tiszta vétel (helyes felfogás). Az én-üzeneteknek 5 típusát különbözteti meg, melyeket „konfliktusmegelőző én- üzenteknek” is nevez.
1) Elismerő én-üzenet
2) Problémamegelőző én-üzenet
3) Önfeltáró (igény és érzésközlő) én-üzenet
4) Elutasító én-üzenet
5) Konfrontáló én-üzenet
Mindemellett az én-üzeneteknek számos előnye is van. Ha őszintén kimon- dom, amit érzek, gondolok, erősebb lesz az ember önértékelése, fokozódik a tu- datossága, és nem utolsó sorban nagy valószínűséggel sikerül megértetnie magát.

Összegezve: az én-üzenet a saját érzelmeinket vagy vágyainkat tartalmazza, anélkül, hogy közben másokról ítélkeznénk, hibáztatnánk, bírálnánk, számon kérnénk vagy fenyegetnénk őket. Úgy számolunk be egy számunkra fontos sze- mélynek a jelenlegi lelkiállapotunkról, érzéseinkről, hogy ezért teljes mértékben vállaljuk a felelősséget. Tényszerűen szólunk arról, hogy mi van velünk, de nem minősítjük a magatartását, nem fenyegetőzünk, nem moralizálunk.
Értő figyelem
A Gordon (2001) gondolatmenetének másik lényeges eleme az „értő figye- lem”, melynek előfeltétele, hogy a fogadó kizárja saját érzéseit, ítéletét és kizá- rólag az üzenetre figyeljen. Az értő figyelem része a visszajelzés (feedback): jól odafigyelt-e a címzett a másik fél mondanivalójára. Ilyenkor más szavakkal ugyan, de az elhangzottakat adja vissza, elemzés és saját érzései, gondolatai hoz- záfűzése nélkül.
Azonban vannak esetek, mikor nem sikerül az értő figyelmet alkalmaznunk, aminek következményeképpen a kommunikációnk akadályba ütközik. Ezen aka- dályokat nevezte Gordon „közléssorompója”, melyet 12 csoportra osztott:
1) parancsolás, utasítás
2) figyelmeztetés, fenyegetés
3) prédikálás, moralizálás
4) tanácsosztogatás, megoldási javaslatok
5) logikai érvelés, meggyőzés
6) ítélkezés, bírálat, vádolás
7) dicséret, egyetértés
8) megszégyenítés, kifigurázás, megbélyegzés
9) értelmezés, elemzés, diagnosztizálás
10) nyugtatás, részvét, vigasztalás, bátorítás
11) faggatózás, rákérdezés
12) elterelés, humorizálás, távolságtartás
Az értő figyelem a pontos megértésben segít, abban, hogy megértsük, mire gondol a másik fél, mit kíván kommunikálni, melynek következményeként az esetleges nézetkülönbségek, konfliktusok is elfogadhatóbbá, kezelhetőbbé vál- nak.
A konfliktusok kezeléséről részletesebben a 12. fejezetben olvashat.

Záró feladat
Nevezzen meg 1-2 olyan helyzetet, melyben szeretne asszertívan viselkedni. Részletesen írja le, melyek ezek, majd tervezze meg az önmagával szemben el- várt viselkedésformát.
A leírást és a viselkedésformákat csoportokban vitassák meg!
Ismétlő kérdések
Milyen kommunikációs stílusokat ismer? Definiálja az egyes stílusokat! Melyek az asszertív viselkedés alapvető összetevői?
Mely helyzetekre mondjuk azt, hogy megterheli az asszertivitásunkat? Miért?
Mit nevezünk én-üzenetnek? Milyen típusai vannak? Mondjon mindegyikre egy-egy példát!
Mi az a „közléssorompó”? Milyen viselkedéseket lehet ide sorolni?


8. [bookmark: _bookmark61]	A KOMM UN I K Á C I ÓS Ü ZE N E T T E RV E ZÉ S E , A M ON D A N I VA L Ó
S T R U KT U R ÁL Á S A

Vannak olyan kommunikációs helyzetek, amelyekben az üzenet gondos elő- készítést, tervezést, szerkesztést igényel. Ilyen például egy kiselőadás, konferen- cia-előadás, ünnepi beszéd vagy egy évfolyamdolgozat, szakdolgozat elkészí- tése. Ezekben a helyzetekben nem elég végiggondolni, hogy mit fogunk mon- dani, leírni, azt is meg kell terveznünk, hogyan tesszük azt. Fontos, hogy figye- lembe vegyük a befogadók igényeit, képességeit, attitűdjét.
A mondanivaló felépítésében az arányosságra, a téma logikus kifejtésére, az egyes részek egymásra épülésére, kapcsolódására kell törekednünk. A befoga- dókhoz való alkalmazkodás tehát nem csupán a nyelv- és szóhasználatra vonat- kozik, hanem a közlés megszerkesztésére is.
8.1. [bookmark: _bookmark62]Az elkészítés munkarendje
1. A téma kiválasztása
2. Anyaggyűjtés
3. A gyűjtött anyag elrendezése
4. Nyelvi megformálás
5. Memorizálás
6. Előadás
8.1.1. [bookmark: _bookmark63]A téma kiválasztása
A választott téma legyen jól körülhatárolható, kellően leszűkített, illeszkedjen a munka (évfolyamdolgozat, szakdolgozat, kiselőadás) kereteihez, terjedelmi korlátaihoz. A dolgozat, előadás lehetséges terjedelme annak is határt szab, ami- ről írni szeretnénk. Fontos tehát, hogy választott témánkat kellő elmélyültséggel, alapossággal tudjuk feldolgozni.
Igyekezzünk időszerű, az érdeklődés középpontjában álló témát megjelölni. Olyan területet választani, ahol kutatásunk új eredményeket, megállapításokat is

hozhat. Ellenkező esetben előadásunk, dolgozatunk felületes, mások számára unalmas lesz.
H. Varga Gyula (2001: 83) a témaválasztás gyakori hibájának tartja, ha:
· a téma túl általános (a szerző ez esetben nem tud elmélyült, alapos munkát készíteni)
· a téma feldolgozása időben behatárolhatatlan
· túlságosan leszűkített vagy speciális a téma (nincs elegendő forrás, amiből dolgozhatunk)
· megoldott problémát választunk
· kényszerű a témaválasztás (ha a szerző számára is unalmas, amin dolgozik, az mások számára is élvezhetetlen lesz)
· divatos, sokak által kedvelt a téma (nem tudunk új megállapítást tenni, ér- dekeset mondani)
· korai a témaválasztás (nem tudjuk, van-e felhasználható szakirodalom)
8.1.2. [bookmark: _bookmark64]Anyaggyűjtés
A következő fontos lépés a választott téma kidolgozásához szükséges forrá- sok, korábbi vizsgálatok feltérképezése, az anyaggyűjtés. A szakmai alaposság fontos feltétele, hogy a témához kapcsolódó legfontosabb monográfiákat, tanul- mányokat, korábbi kutatásokat felleljük, munkánk hitelességét támasztják alá. Többféle forrásból dolgozhatunk:
· személyes tapasztalatok, megfigyelések
· interjúk, kérdőíves felmérések
· könyvtárban elérhető források
· internetes adatbázisok
A személyes tapasztalatokat ritkán és többnyire bátortalanul alkalmazzuk a kutatásban, pedig élményszerűvé tehetik munkánkat. Egy jól összeállított kér- dőív szintén érdekes empirikus adatokkal szolgálhat.
A források között legnagyobb presztízse azonban a mai napig is a könyvek- nek, nyomtatott formában is megjelent tanulmányoknak van. Ezek lehetnek mo- nográfiák, amelyek legnagyobb értéke, hogy egy-egy téma átfogó feldolgozását adják, kidolgozott módszertannal, az eddigi álláspontokat értékelve (H. Varga 2001: 83). Fontosak lehetnek a kézikönyvek, segédkönyvek is, amelyek egy tu- dományterület ismereteit foglalják össze. A folyóiratokban, gyűjteményes köte-

tekben, konferenciakiadványokban megjelent tanulmányok, cikkek a bennük ta- lálható adatok frissessége, a feldolgozott témák gazdagsága miatt szintén nélkü- lözhetetlen források.
Napjainkban legelterjedtebb az internetes források használata, az elektroni- kus adatgyűjtés. A föllelhető anyagok gazdagsága, szerteágazósága, sokszor bi- zonytalan elérhetősége és hitelességének ellenőrizhetetlensége miatt azonban megnehezíthetik munkánkat.
8.1.3. [bookmark: _bookmark65]A gyűjtött anyag elrendezése
A következő munkafázis a gyűjtött anyag elrendezése, amikor a fellelt adato- kat, tényeket, gondolatokat rendszerezzük, csoportosítjuk. Mindeközben kiraj- zolódik munkánk felépítése, szerkezete is. A közlés célja és az ahhoz választott forma, a műfaj, meghatározza a kommunikációs üzenet (a dolgozat, előadás) struktúráját is. A rendezés során fontos, hogy a tervezett részek egymásra épül- jenek (logikai rendet kövessenek) és arányosak legyenek (az egyes részek terje- delme a gondolati egység tartalmi fontosságától függjön).
Szerkezeti vázlat
Ebben a munkafázisban készül a szerkezeti vázlat, ami a téma kidolgozását segíti, lineáris szerkezetű, tehát a dolgozat, előadás logikai-tartalmi egységeinek rendjét, hierarchiáját vázolja, többnyire pontokba szedve, címszerűen.
8.1.4. [bookmark: _bookmark66]Nyelvi megformálás
Nyelvi megformáláskor, a mondanivaló megfogalmazásakor – ahogyan arra már korábban is utaltunk – a befogadók attitűdjét, előzetes ismereteit is figye- lembe kell vennünk. Ez meghatározza közlésünk kifejtettségét, nyelvhasználati stílusát, célja pedig mondanivalónk felépítése.
Az egyes részek minél részletesebb, taglaltabb osztályozása segíti a szerzőt abban, hogy céljainak és szándékainak megfelelő szöveget készítsen. Az egyes részek körülhatárolt, ugyanakkor az előadás, beszéd, dolgozat egészébe szerve- sülő funkcióval rendelkeznek úgy, hogy az iránymutató lehet az elkészítéshez (Aczél 2004: 49). A kommunikáció céljának megfelelő beszédrészek ismerete a vázlat elkészítését is segíti. Az anyag elrendezésének munkafázisa tehát szoro- san összefügg a mondanivaló megfogalmazásának szakaszával.

A tervezett szöveg általában alapvetően három részből áll: bevezetés, kidol- gozás (tárgyalás) és befejezés. Az egyes részek további alrészekre tagolhatók attól függően, hogy mi a szöveg célja, műfaja.
A klasszikus retorikában a szónoklattan kidolgozása a szónoki beszéd leírá- sával kezdődött. Kr. e. 467-ben Korax a szónoki beszédnek három részét, a be- vezetést, az elbeszélést és a befejezést írta le. Tanítványa, Teisziasz pedig kiegé- szítette ezt még egyel, a bizonyítással. Arisztotelész foglalkozik először tudomá- nyosan a szónoki beszéd részeivel, és megállapítja, hogy azoknak száma és ki- dolgozottsága az ügy milyenségétől és a szónoki beszéd fajtájától függ. Szerinte a szónoki beszédnek mindössze két állandó része van: a tétel és a bizonyítás, egyébként pedig hét szövegrész különíthető el:
· bevezetés
· elbeszélés
· kitérés
· témamegjelölés
· bizonyítás
· cáfolás
· befejezés
Ezeknek a részeknek (epizódoknak) a beillesztése műfaji kritérium függvé- nye, azaz a beszéd műfaja az egyes beszédrészek meglétének vagy hiányának a meghatározója. A bemutató beszéd (köszöntők, gyászbeszédek) jellemzője pél- dául a benyomásszerűség, ezért ezekben a leírás nagyobb hangsúlyt kap. A ta- nácskozó beszédek (például reklámok, politikai beszédek) az irányíthatóság nö- velésére törekednek, így azokban a személyességet erősítő kitérés, cáfolás fon- tosabb. A törvényszéki beszéd a döntés végett születik, ezért abban a bizonyítás a legfontosabb szövegrész.
Az ismeretterjesztő, tudományos előadások, dolgozatok szerkezete, felépítése természetesen ettől eltérő is lehet. H. Varga Gyula (2001: 91) a következő sémát javasolja hasznos kiindulási alapnak:
I. Bevezetés
1. Indítás
2. Téma- és célmegjelölés
3. A szerkezet bemutatása
4. Az alkalmazott módszerek
II. Tárgyalás

1. Fölvezetés
a) a probléma fölvetése
b) mások véleménye a témáról
c) az eddigi eredmények összegzése
2. Kifejtés
a) a saját álláspont bemutatása
b) érvelés: bizonyítás, cáfolás
III. Befejezés
1. Az eredmények összefoglalása
2. Ki- vagy előretekintés
3. Lezárás


Feladat
1. Írjon témavázlatot a következő témákhoz:
· Ön szerint szükség van-e kommunikációs ismeretekre
a) a pedagógusok munkájában
b) az edzők szakmájában
c) az orvosi képzésben
· Könyvtár vagy internet?
· Hazai termék vagy külföldi?
· A sport szerepe az egészség megőrzésében
2. A csoportvezető felolvassa a következő szavakat, a hallgatók csak figyelnek:
napsütés, tenger, víz, könyv, busz, labda, ceruza, fényképezőgép, polc, cserép, pörgettyű, kutya, tej, só, virág, telefon, internet
Miután a csoportvezető befejezte a felolvasást, megkéri a hallgatókat, hogy írják le azokat a szavakat, amelyeket megjegyeztek a felolvas után. Összegzik a tapasztalatokat – mely szavakat jegyezték föl a legtöbben?
Bevezetés
A befogadókra a bevezetés és a befejezés teszi a legnagyobb hatást. Külön- böző vizsgálatok kimutatták, hogy a közlés elején és végén elhangzottakra em- lékszünk leginkább, ezért külön kell foglalkoznunk azzal, hogyan lehet hatáso- san kezdeni és befejezni a mondanivalónkat.

A bevezetés fontos funkciója
· a jóindulat elnyerése, vagyis az, hogy a befogadót megnyerjük magunknak
· a figyelem megragadása, vagyis az, hogy a befogadót a témánknak is meg- nyerjük (A figyelem megragadásának közvetítő szerepe van a közönség és a szö- veg tárgya között. Elsősorban az a feladata, hogy legyőzze a közönyt, unalmat. A figyelemfelkeltés kulcsa a szöveg stílusában, grammatikai szerkezetében rejlik.)
· a téma megadása
A kezdés hatásosságát több eszköz is szolgálhatja. Indíthatjuk mondanivalón- kat időbeli vagy térbeli aktualizálással, humoros fordulattal, egy rövid személyes történettel, kérdésfölvetéssel vagy éppen idézettel. Fontos azonban, hogy az in- dítás a mondanivalónkat készítse elő, illeszkedjen a szöveg további részeihez, mondanivalójához.
A téma megadása egyben a témavázlat ismertetése is lehet, röviden akár arra is kitérhetünk, mi motiválta választásunkat.
Feladat
1. A csoportvezető megkéri a hallgatókat, hogy alkossanak ötfős csoportokat, majd lépésről lépésre kövessék az utasításokat.
· Írjon föl a lapra öt szót, majd adja át a szomszédjának.
· A lapon lévő szavak alapján határozzon meg egy témát.
· Melyik az az öt kérdés, amit riporterként biztos, hogy feltenne riportalanyá- nak ebben témában?
· Írjon ismertetőt, ajánlót a témához.
· Fogalmazza meg a téma bevezetését.
2. Írjon bevezetést a következő témákhoz:
· Gyümölcsök fontossága a táplálkozásban
· A rendszeres sportolás hatása a szellemi teljesítményre
Kifejtés, tárgyalás
Előadásunk, dolgozatunk legterjedelmesebb része. A kidolgozás során ará- nyosan és szükség szerint használjuk az összegyűjtött anyagot, a kifejtés a mon- danivalónkat szolgálja, igyekezzünk tehát a bevezetőben megjelölt irányt kö- vetni. Ennek a szövegrésznek a megfogalmazásánál derül ki, hogy az előkészítés

– vagyis az anyaggyűjtés és a rendszerezés – mennyire volt eredményes (hasz- nálható-e a gyűjtött anyag, világos, logikus volt-e az elrendezés, követhető-e a gondolatmenet).
A kifejtés indulhat fölvezetéssel, amelyben tisztázzuk, pontosítjuk, értelmez- zük az előismereteket. Ezt követi mondanivalónk lényegi része, itt tagolódik a téma logikai, gondolati egységekre (H. Varga 2001: 93).
Egy-egy kérdés a kifejtésben a befogadót szorosabb gondolati követésre bírja, mert a végén úgy gondolja, hogy a feltett kérdés megválaszolásával ő oldotta meg az ügyet. Alkalmas a felszólításra is, tehát egy kérdésnek nemcsak új infor- mációkra kell rávilágítania.
A kérdés – mint a válasz meghatározásának eszköze – gyakori a politikai be- szédekben, sajtóban. Tágabb értelemben a provokáció, a sértés, a vitatkozás eleme lehet. Azt, hogy a beszéd (előadás, dolgozat) tartalmaz-e kérdést, részben a műfaja, felépítése, stílusa is meghatározza, de a kommunikációs-retorikai szi- tuáció függvénye is.
Feladat
1. Írjon kérdéseket, amelyeket riporterként tenne föl:
· egy sportolónak, aki doppingbotrányáról lett híres
· egy edzőnek, aki a mérkőzés alatt folyamatosan durva stílusban kiabál
· egy olimpikonnak, aki dohányzik
2. Mivel érvelne, ha
· tanítványait szeretné meggyőzné arról, hogy ne puskázzanak
· ismerősét egészséges életmódra szeretné ösztönözni
· edzőként csapatának tagjait szeretné meggyőzni: fontos, hogy az edzésekre pontosan érkezzenek
Befejezés
A befejezésnek többféle megnevezése van: tetőzés, lezárás. Tükörképe, il- letve megismétlése a bevezetésnek, vele rokon szövegrész. Döntő szerepe van a hatékonyságot illetően, ezért különleges figyelmet érdemel a szövegalkotás so- rán. A befejezés tartalmazza végső következtetésünket és ajánlásunkat, azaz a befogadók teendőit.
Következtetésünk legyen megalapozva a tárgyalásban, az ajánlás pedig a kö- vetkeztetésben gyökerezzék. A befejezésben fölhasználhatjuk a bevezetésnek

több módját, például a személyes hangvételt és a személyes hangvételű rövid történetet. De míg ajánlatos idézettel, szállóigével kezdeni a mondanivalónkat, úgy kevésbé ajánlatos azzal befejezni, hiszen elsősorban a magunk szavaira és gondolatainkra akarjuk emlékeztetni a hallgatóságot, nem máséra.
A befejezés összefoglalja, esetleg ismét felsorolja az előadásban, beszédben, dolgozatban elhangzott témákat és szempontokat, tehát két célja van: az emlé- kezet felfrissítése és az érzelmek befolyásolása. Többféle befejezést említhe- tünk:
· összefoglaló: ismétli a korábban elmondottakat, előnye lehet, hogy nyoma- tékosít, így az érzelmekre is képes hatni
· érzelemfelkeltő: a befejezés az utolsó alkalom, hogy a befogadót a saját oldalunkra állítsuk.
A befejezéssel cselekvésre lehet buzdítani a hallgatóságot, elősegítheti az em- lékezetbe vésést.
· A befejezés erényei közé tartozik a rövidség.
· Jó, ha a befejezés a teljesség érzetét kelti.
· Legyen határozott, döntő lezárása a mondanivalónknak.
· Ne maradjon a befogadónak megválaszolatlan kérdése.

Feladat
1. Fogalmazzon befejezést a következő témákhoz:
· Egy szabadon választható kurzus felvétele.
· Egy ismerősének írt levél, amelyben arról szeretné őt meggyőzni, hogy az egri főiskolát válassza.
2. Írjon tudósítást:
· egy sporteseményről
· a legutóbbi szakestről
8.1.5. [bookmark: _bookmark67]Memorizálás
8.1.6. [bookmark: _bookmark68]Előadás
Az előadás, nyilvános beszéd fontos követelménye, hogy a befogadók szá- mára hallás után is könnyen felfogható legyen. A hangzást környezeti tényezők is befolyásolják, de sok múlik azon is, hogy az előadó hogyan tud hangjával bánni.

A hangzó beszédnek különböző kategóriáit lehet elkülöníteni attól függően, hogy a beszéd és gondolat egymáshoz képest mikor zajlik (Aczél 2004: 133):
1. A spontán élőbeszédben, a kötetlen megszólalásokban a gondolkodás egy időben zajlik a beszéddel, nyelvileg is a kisebb fokú szerkesztettség, helyenként átgondolatlanság mutatkozik meg.
2. A felolvasásban egy előre elkészített szöveg gondolatmenetét tolmácsol- juk, amely a miénktől akár különböző is lehet.
3. Az előadói beszédben memorizált szöveget adunk elő, melynek gondolati- ságát átéljük, mégsem egyidejű a gondolkodás a beszéddel.
4. A vázlatból mondott beszéd egyszerre lehet egyidejű és nem egyidejű a gondolkodással, amennyiben egyfelől követjük az előre megírt szöveg folyama- tát, másfelől kiegészítjük spontán megjegyzésekkel.
Egy szöveg előadásakor különböző mondat- és szövegfonetikai eszközöket alkalmazunk: hangszínt, hangerőt, hangsúlyt, hanglejtést, tempót és ritmust, szü- netet. Ezek az eszközök az előadásunkban az értelmi egységek elkülönítését, ki- emelését, értelmi, érzelmi árnyalását vagy éppen átértelmezését segítik (Aczél 2004: 133–144).
A hangszín: velünk született tulajdonság, meghatározza egyéni karakterün- ket. Változását érzelmi változások adják.
A hangerő: hangzásbeli többlet. A hangerőváltásnak kiemelő, értelemmódo- sító szerepe lehet.
A hangsúly: a magyar nyelvben, ha egy szót hangsúlyozunk, annak első szó- tagjára fog kerülni a nyomaték. Azonban nagyon ritkán emelünk ki egyetlen szót, gyakoribb, hogy egy szünetekkel elválasztott szósort, egy szakaszt hangsú- lyozunk.
Aszerint, hogyan hozzuk létre, a hangsúly lehet:
· zenei: ilyenkor a hangmagasság változásával hangsúlyozunk
· nyomatéki: hangerőtöbblettel emelünk ki.
· A hangsúly indítéka szerint lehet:
· értelmi, ha valamely értelmi elem kiemelésére, a jobb érthetőségre össz- pontosítunk
· érzelmi, ha érzelmi szempontok válnak fontossá a kiemelésnél
A hanglejtés: a beszéd zeneisége, a beszéd dallamának változása, folyamata. A hanglejtés értelmi indokai a mondat tartalmi viszonyaival függenek össze, ér- zelmi indokai pedig a beszélő lelkiállapotával. A magyar nyelvben a különféle

modalitású mondatoknak különféle tipikus hanglejtésformáit ismerjük. A hang- lejtés lehet emelkedő, szökő, ereszkedő, eső és lebegő.
A beszédtempó: a beszélő temperamentuma, pszichés, lelki sajátosságai és a mondanivaló is szabályozhatja.
8.2. [bookmark: _bookmark69]A vázlat
A szöveg legfontosabb gondolatainak, kérdéseinek a gyűjteménye, általában az anyag elrendezése közben alakul ki. Ez a korábban már említett témavázlat vagy szerkezeti vázlat. A vázlat azonban nem csupán mondanivalónk előkészí- tésében, megfogalmazásában segíthet, hanem az elkészült szöveg előadásában is. Míg az előbbi útmutatás, irányjelző, ez utóbbi emlékeztető, tehát a mondani- való felidézésében van fontos szerepe. A közlőnek segít ellenőrizni, mederben tartani a gondolatot, a befogadónak pedig követni az előadást.
Prezentáció
A vázlat modern formájának tekinthető, ami szemléletessé, jól követhetővé teszi előadásunkat. Fokozza a közönség bevonódását, érdeklődését, hangulatte- remtő, hatása lényegesen tovább tart, mint a szóbeli közlésé. A vizuálisan közölt információ másképp hat a befogadóra, mint a verbális, ahogyan azt pszichológiai kutatások is igazolták. Egyes vélekedések szerint a vizuális információ az érzel- mekre hat, míg a verbális az értelemre. Aczél Petra azonban úgy véli, hogy a kettő közötti különbség inkább a közvetlenség-közvetettség eltérő folyamatában ragadható meg. A vizuális információ hatására ugyanis mentális kép alakul ki a befogadókban (Aczél 2012: 47). Hofmeister-Tóth Ágnes és Mitev Ariel Zoltán (2007: 102) a vizuális segédeszközök legfontosabb jellemzőit a következőkben látja:
· Emlékeztet a hallottakra.
· Élethű ábrázolást biztosítanak.
· Megerősítik a fontosabb információkat.
· Bonyolult gondolatok összekapcsolására alkalmasak.
· Segít az információk összehasonlításában.
· Összefoglal, bemutat, szemléltet, definiál és inspirál.
Collins (2000: 65) arra is rávilágít, hogy használatából milyen problémák, hibák adódhatnak:
· A közönség nem kap elegendő időt a bemutatott képek megértésére.

· Nincs összhangban a látott és hallott információ.
· Az előadó elveszti a szemkontaktust a befogadókkal.
· Ugyanaz az információ hangzik el, amit a diákon is lát a közönség.
Ismétlő kérdések
1. Sorolja föl a kommunikációs üzenet tervezésének lépéseit!
2. Milyen nehézségei lehetnek a témaválasztásnak?
3. Nevezze meg az üzenet főbb részeit!
4. Melyek a vázlat főbb típusai?


9. [bookmark: _bookmark70]N Y ELV I ST Í L U S

A kommunikáció során – legyen az írásos vagy szóbeli – létrejött üzenet nyelvi megformálásának módja szintén üzenetet hordoz, azaz a kifejezés ho- gyanja hozzájárul a közlés értelméhez.
A mondanivaló hatása szempontjából tehát nem mellékes, hogy jól van-e megszerkesztve. A jól megformált és ezáltal hatásos szövegről, szövegművekről gyakran mondjuk, jó a stílusa. De voltaképpen mi is a stílus?
9.1. [bookmark: _bookmark71]A stílus
A stílus a nyelvi kifejezés módja, az a sajátos mód, ahogyan közölnivalónkat (gondolatainkat, érzéseinek stb.) különböző szóbeli vagy írásbeli műfajokban a megfelelően kiválasztott és elrendezett nyelvi elemek segítségével kifejezzük.
Minden leírt vagy elhangzó szövegnek van stílusa. A megfogalmazott, ki- mondott gondolat nem létezik stílus nélkül – mint ahogy tartalom sincs forma nélkül. Nem mindegy azonban, hogy milyen az a nyelvi köntös, amelyben a kö- zölt gondolat megjelenik. Különösen igaz ez a megállapítás a sajtó, a tömegkom- munikáció szövegproduktumaira, mivel ez a közlésmód jobbára (persze nem ki- zárólagosan) egyirányú és közvetett. Egyirányú, azaz a befogadónak nincs módja a visszajelzésre; közvetett, mert a kommunikáció nem egy térben és nem egy időben zajlik.
A nyelv és a stílus egyaránt normatív, vagyis szabályokkal leírható. A nyelvi normák szabályrendszere szigorúbb, zártabb, hosszabb idő alatt változó, a sti- lisztikai normák, a társadalmi érintkezés során kialakult közlésformák változé- konyabb rendszerbe sorolhatók.
9.1.1. A stílust meghatározó tényezők
A stílus alakulását, azaz a nyelvi elemek kiválasztását a következő kommu- nikációs tényezők befolyásolják, ezeket stílusteremtő, stílusmeghatározó ténye- zőknek is nevezünk (Balázs 2002: 35).
a) Közlő: illetve a közlő egyénisége, pillanatnyi hangulata. Lehet az üzene- teknek a tárgya, mondanivalója, célja ugyanaz, a kifejezésmód mégis különböző.

b) Befogadó: a megfogalmazás módját befolyásolja az is, hogy kinek szól az üzenet. Más stílusban kommunikál például a tanár egy tudományos konferen- cián, és másképp, amikor ismeretterjesztő előadást tart.
c) A közlő és befogadó viszonya: ugyanarról a témáról más stílusban, más nyelvi megformáltsággal beszélünk a barátainkkal, családtagjainkkal és más- képp a tanárunkkal.
d) A közlőnek a témával kapcsolatos attitűdje.
e) A közlés témája: Más nyelvi eszközöket használ például az előadó egy tu- dományos konferencián, és mást a költő az érzelmeinek kifejezésére.
f) A kommunikációs cél: A stílust befolyásolja a megnyilatkozás célja. A tu- dományos munkák célja elsősorban a kifejtés, ismertetés, a megértés, ezekre te- hát a tárgyilagos jellegű nyelvi elemek használata a jellemző; az érzelmi hatásra törekvő szépirodalmi művekben viszont a szóképek a gyakoriak. Megjegyzendő azonban, hogy a szóképek használata nem csak a szépirodalmi művek sajátja, a hétköznapi nyelvhasználat során is gyakran alkalmazunk azokat.
g) A közlési csatorna.
h) A kommunikációs helyzet.

Feladat
Az alábbiakban egy film ismertetéséhez szükséges adatokat talál: Cím: Carter edző
Műfaj: filmdráma Rendező: Thomas Carter
Főszereplők: Samuel L. Jackson, Harry Escott, Robert Richard, Rick Gonzalez Készült: 2005-ben
Történet:
A feszültség egyre nőtt, ahogy a richmondi High Oilers a következő kosár- labda-bajnokságra készülődött. A város csupa izgalom volt a veretlen csapatnak köszönhetően, és a lelátók minden meccsen megteltek ujjongó szurkolókkal. Senki sem gondolta volna, hogy 1999. január 4-én a közösségben kitör a viszály, és oly sok élet megváltozik, amikor Ken Carter edző lelakatolta a tornatermet, és nem engedte be játékosait, mert azok lerontották a jegyeiket...

(Az igaz történet alapján készült Carter edző az ellentmondásos gimnáziumi kosárlabda-tréner, Ken Carter lélekemelő története. Cartert az egekig magasztal- ták és a sárba döngölték egyszerre, amikor belekerült a hírekbe azzal, hogy az egész veretlen csapatot a kispadra küldte, gyatra tanulmányi eredményük miatt.)
Írjon az adatok alapján ismertetőt a filmről
a) egy színházzal-mozival foglalkozó művészeti lapnak
b) egy programismertető műsormagazinnak
c) egy női magazinnak
d) egy férfi magazinnak
e) egy barátnőjének / barátjának
9.2. [bookmark: _bookmark72]Stílusfajták
A stílus alakulását befolyásoló tényezők azt is eredményezik, hogy a nyelvi kifejezésmódok a társadalmi érintkezés meghatározott területeihez is kapcsolód- nak, s így az eltérések ellenére többé-kevésbé azonos vonások is jellemzik egy- egy csoport nyelvi kifejezésmódját. Az így létrejött stílusváltozatok a stílusréte- gek. Más szóval: a stílusréteg a társadalmi érintkezés meghatározott területén jellemzően használt nyelvi kifejezőeszközök rendszere, illetve az ezek haszná- latát szabályozó törvényszerűségek összessége.
Irodalmi és köznyelvünkben a következő főbb stílusrétegeket különböztetjük meg (Szathmári 2004: 198):

	Írott nyelvi stílusok
	Beszélt nyelvi stílusok

	Tudományos stílus
	Társalgási stílus

	Publicisztikai stílus
	Szónoki stílus

	Hivatalos stílus
	Előadói stílus

	Szépirodalom vagy művészi stílus
	

	Levélstílus
	


9.2.1. [bookmark: _bookmark73]Tudományos stílus
A tudomány célja a valóság összefüggéseinek megismerése logikus és adat- szerű bizonyítással. Így a tudományos stílusból az érzelmi és festői hatású nyelvi elemek szinte teljesen hiányoznak. Az érthetőség kedvéért egyértelműen, pon- tosan fogalmaz. Nagy számban használ (magyar és idegen eredetű) terminus

technicusokat, definíciókat, levezetéseket, képleteket stb., viszont a szemléletes- ség nyelvi eszközeit mellőzi.
Nem használ érzelmi hatású mondatformákat, többnyire a ténymegállapító, kijelentő tartalmú, racionális mondatszerkezeteket alkalmazza. Általában vilá- gos, áttekinthető szórendre és kompozícióra törekszik. Gyakoriak benne az ösz- szetett mondatok, melyekben fontos szerephez jutnak a kötőszók mint a logikus, következetes és fegyelmezett mondatfűzés nélkülözhetetlen eszközei. Sűrűn használ párhuzamos, illetőleg ellentétes szerkesztésmódot, figyelemfelkeltő kér- déseket, idézeteket és hivatkozásokat (Szathmári 2004: 244).
A tudományos stílus a tudományos művek (monográfia, tanulmány, tudomá- nyos cikk, referátum, korreferátum, recenzió stb.) jellemző nyelvhasználata.
9.2.2. [bookmark: _bookmark74]Publicisztikai stílus
Összefoglaló megnevezése a média nyelvhasználati stílusának. Heterogénebb a többi stílushoz képest, ugyanis felhasználja azok nyelvhasználati jegyeit is.
A publicisztikai stílus az újságírás, a nyomtatott és az elektronikus média nyelvhasználatára jellemző eszközök összessége. Feladata, hogy tájékoztasson a társadalom, a gazdaság, a politika, a kultúra időszerű eseményeiről, és azokkal kapcsolatban alakítsa a közvéleményt, vagy állásfoglalásra serkentse az olvasó- kat, hallgatókat, nézőket. Fogalmazásmódjában ezért közérthetőségre és közvet- len hatásra kell törekednie.
A nyelvi, kommunikációs funkciók közül a sajtóban a tájékoztató és befolyá- soló, valamint az emotív és a fatikus szerep a legerősebb.
A médiaműfajokat a változatosság jellemzi. Az újságírás kialakulása óta sok- színű a médiaműfajok palettája, egyes műfajok eltűnnek, újak keletkeznek, s mára kialakultak az ún. hibrid (több műfaj sajátosságait magukon viselő) műfa- jok is. Ezek szókészletében, kifejezéstárában, mondat- és szövegalkotási sajátos- ságaiban, legjellemzőbb stiláris eszközeiben szembetűnő különbségek vannak.
A két legmarkánsabb műfajcsoport: a tájékoztató (információs) és a véle- ményközlő (publicisztikai). A tájékoztató műfajcsalád legjellemzőbb műfajai: hír, információ, közlemény, tudósítás. A véleményközlő műfajokhoz tartozik: a kommentár, glossza, jegyzet, tárca, nyílt levél, olvasói levél, kritika, ismertetés. A hírműfajokat a tényszerű közlés, tárgyilagos fogalmazás jellemzi. A szerző egyénisége, egyéni stílusa ezekben nem kerülhet előtérbe; a szubjektivitást azon-

ban mégsem lehet teljesen kiiktatni belőlük: a híranyagból való válogatás, a szó- választás, az anyag elrendezése, a cikk elhelyezésének megválasztása egyben állásfoglalás is.
A véleményközlő műfajok ezzel szemben nyíltan is élnek a képszerűség, szemléletesség stíluseszközeivel (metafora, metonímia, hasonlat), erős érzelmi- hangulati töltésű kifejezésekkel, nemritkán meghökkentő fordulatokkal. Kedveli a neologizmusokat, a figyelemfelkeltő, hatásos címeket, szójátékokat. Szívesen él a humor nyelvi eszközeivel is.
A média nyelvhasználatának lényeges jellemzője az időszerűség, a pontos adatközlés követelménye. Nagy szerepük van benne az időszerű vonatkozások- nak: személy- és intézményneveknek, hely- és időmegjelölésnek, személyekre való hivatkozásoknak. A naprakészséget olykor divatszavakkal érzékelteti. Ez utóbbiak részben elcsépeltek, szürkítik a stílust, részben azonban kordokumen- tumok. (A divatszavakról bővebben lásd: Balázs 2002b.)
Az újságírás stílusában többféle árnyalatot lehet megkülönböztetni: egyrész- ről a közéleti zsargon szavait, közhelyeket, sablonos kifejezéseket, sőt, argó- szleng elemeket találunk, másrészről pedig igényesebb változatában a művelt irodalmi nyelvvel találkozhatunk.
9.2.3. [bookmark: _bookmark75]Hivatalos stílus
A hivatalos érintkezés stílusa jobbára eltér a köznyelvi nyelvhasználattól. Legfontosabb jellemzői: a szaknyelv alkalmazása, a sajátos műszavak és kifeje- zések használata; az elavult nyelvi formák, fordulatok megőrzése; olykor a mon- datokat túlterhelő szóhalmozás; az idegen szavak kedvelése; szószaporító, gyak- ran túlzottan körülményes, s így nehezen érthető mondatok.
A hivatalos iratok stílusa változhat a tárgynak, célnak megfelelően, ezekben az esetekben a szakterminológia használata jellemzi.
9.2.4. [bookmark: _bookmark76]Szépirodalmi, művészi stílus
Ez a stílusréteg a legváltozatosabb, leggazdagabb. Egyrészt azért, mert stílus- eszközként felhasználja a nyelv valamennyi elemét, az összes többi stílusréteg eszközeit is. Másrészt azért, mert olyan művészi hatásra való törekvés jellemzi, amilyet a többi stílusrétegben hiába keresünk. Legfőbb jellegzetességei: kép- szerű ábrázolás, a legváltozatosabb nyelvi-stilisztikai eszközök felhasználása,

rendkívüli választékosság, a művészi hatásra való törekvés, az egyéniség domi- nanciája.
9.2.5. [bookmark: _bookmark77]Levélstílus
A levél tulajdonképpen írásban megjelenő társalgás, így elsősorban a társal- gási stílus jegyei jellemzők rá: a könnyed és természetes nyelvi eszközök hasz- nálata. Mivel azonban írott formában él, szókincsében és mondatfűzésében meg- találjuk az írott stílus jegyeit is. A levélstílus sajátos átmenet a szóbeli (beszélt) stílusokhoz. Önálló stílusként csak formai elemei miatt vehető figyelembe.
A levélírás stílusát természetesen nagyban befolyásolja annak írója, a szerző egyénisége, s az is, hogy kinek íródik az üzenet.
9.2.6. [bookmark: _bookmark78]Társalgási stílus
A társalgási stílus a szóbeli érintkezés nyelvhasználata. Barátok, családtagok, munkatársak mindennapi, kötetlen érintkezésének stílusrétege. Jellegzetes mű- fajai: a párbeszéd, az elbeszélés, a napló, a magánlevél, e-mail, sms, a telefon- beszélgetés, a viccmesélés. A közvetlenség, a természetesség, a hétköznapi ki- fejezésmód és mondatfűzés jellemzi. Szókincse ezért rendkívül sokrétű: csoport- nyelvi, tájnyelvi, zsargon-, argó-, idegen szavak egyaránt megtalálhatók benne, a megértés érdekében azonban kerüli az archaizmusokat. E stílusban jelennek meg leginkább a nyelvi divatjelenségek.
Fogalmazására az egyszerű, könnyen érthető, rövid mondatok alkalmazása jellemző. Nem ritka, hogy a mondatok hiányosak, közbevetéseket tartalmaznak. A jelentés szorosan kapcsolódik a szituációhoz.
9.2.7. [bookmark: _bookmark79]Szónoki stílus
A szónok célja a hallgatóság befolyásolása, meggyőzése, ennek megfelelően szókincse ünnepélyes, választékos, gyakran használ expresszív, sőt túlzó kifeje- zéseket. Szívesen alkalmazza a szemléletesség nyelvi eszközeit, az állandósult szókapcsolatokat. A könnyebb megértés érdekében mellőzi az idegen szavakat, és ugyanezen okból gyakori az ismétlés, az előre- és visszautalás.
Fontos a világos, érthető megfogalmazás és az arányos szerkesztés. Előnyben részesíti a párhuzamos vagy az ellentétes mondatszerkesztést a figyelemfelkeltés érdekében, valamint – a bizonyítást és cáfolást megerősítendő – a halmozott mondatrészeket, felsorolásokat. A szóbeli jelleg lehetővé teszi a hangos stílus

eszközeinek, lehetőségeinek (kiejtés, hangsúly, hanglejtés, beszédtempó stb.) ki- aknázását. Szívesen él a felkiáltó, felszólító és kérdő mondatok érzelemkifejező erejével. A dinamizmust keltő alakzatok mellett a szemléletességet hordozó szó- képek állnak a meggyőzés szolgálatában.
9.2.8. [bookmark: _bookmark80]Előadói stílus
Az előadói stílus lényegében a tudományos stílus beszélt változatának tekint- hető, ezért egyrészt ennek, másrészt a szónoki stílusnak a sajátosságait ötvözi. Ez jelenik meg például az oktatásban (a tanár és a diák részéről egyaránt), de a szakmai konferenciákon is. Minden előadónak, minden előadásnak az a célja, hogy mondanivalóját a hallgatóság megértse. Ennek érdekében világítja meg a fogalmakat és az összefüggéseket.
Főbb ismertetőjegyei: a témára vonatkozó bevezetés eligazító intonálása, a magyarázatra szoruló fogalmak, szakkifejezések ismertetése, közbevetett kérdé- sek alkalmazása, az elhangzottak rögzítését szolgáló ismétlések.
Feladat
1. Fordítsa magyarról magyarra az alábbi szöveget! (Szabó 2001)
Rekonstrukcionális projektjeinket csak optimális financiális feltételek mellett realizálhatjuk, kapacitásunk ugyanis csak minimális konstrukciómódosítási op- ciót tesz fizibilissé a következő periódusban. Ennek konzekvenciájaként maxi- málisan kell orientálódnunk a racionálisan kompetitív produkció és a vele kom- patibilis szerviz és marketingaktivitás irányában.
2. Hasonlítsa össze két napilap híreit ugyanarról a témáról! (Néhány lehetsé- ges szempont: szóhasználat, mondatfűzés, címadás, terjedelem, mit emel ki a szerző?, mennyire tárgyilagos a stílusa? stb.)
9.3. [bookmark: _bookmark81]Képszerűség
9.3.1. [bookmark: _bookmark82]Képszerűség a nyelvhasználatban
Az már régóta igazolt tény, hogy a képszerűség nem csupán az irodalmi mű- vek sajátja, hanem általános és természetes nyelvi jelenség.
A képszerű fogalmazásnak, azaz a metaforikusságnak a kommunikációs üze- net nyelvi szerveződésében lehet
a) retorikai funkciója: a szöveg díszítését szolgálja, szemléltet

b) stilisztikai funkciója: a stílus élénkítését szolgálja
c) pragmatikai funkciója: képzeltet, köznapi beszédfajtát stimulál
d) szemantikai funkciója: implikáció, sűrítés (a tartalom és hordozó együttes jelentéséből fakad, a két dolog képzetének kölcsönhatása eredményezi), és je- lentésterületeket jelöl ki és kapcsol össze.
9.3.2. [bookmark: _bookmark83]Képszerűség a sportnyelvben és a médiaszövegekben
A médiaüzenetek megfogalmazója bizonyos határokon belül megválaszt- hatja, hogy mondanivalóját milyen szavakba, nyelvtani szerkezetekbe önti. Ha a médiaszövegek hagyományos, hármas osztályozását vesszük, akkor a tájékoz- tató műfajcsaládba sorolt szövegekkel kapcsolatban a befogadó az objektivitást, tárgyilagos közlést nevezi meg elvárásnak, s tisztában van a publicisztikai mű- fajcsalád tagjainak véleményközlő, befolyásoló szándékával, ideológiai részle- hajlásával. Így tehát például a hírekre, tudósításokra úgy tekint, mint a valóság hű tükrére, világos előtte az is, hogy például a vezércikk állásfoglalást tartalmaz vagy, hogy a reklám célja a meggyőzés, azaz a vásárlásösztönzés. A közlési szándékhoz igazodik a médiaüzenet nyelvi megformálása, stílusa is.
A képszerűségnek talán a tudósításokban van a legnagyobb szerepe, stiliszti- kai szempontból lényeges különbséget mutatnak a hírekhez képest. A hírek írói általában mellőzik a képszerűséget, a melléknevek használatát, hiszen azok eset- leg állásfoglalást, minősítést hordoznak, addig a tudósításokban előszeretettel alkalmazzák azokat. Az élményszerűséget, drámaiságot különböző stilisztikai elemek biztosítják.
A képszerűségnek fontos szerepe van például a politikai tudósításokban. Azt már számtalan kutatás igazolta, hogy a politika nyelve, a politikai beszédek, kampányszövegek tele vannak metaforikus kifejezések, amelyek alkalmasak a hatalom érzékeltetésére, olykor képesek lehetnek egy-egy nagyobb problémáról elterelni a figyelmet. Másrészt a sajtóban megjelenő metaforák még egy, a tájé- koztató műfajcsaládhoz sorolható szövegfajtában is lehetővé tehetik a vélemény- nyilvánítást, érzelmi többletjelentést adhatnak (Ebben az időszakban egyszer már legyőzte az erőpolitizálás és a rendőrállam rémét”, Népszabadság, 2007. február 16.; „…nem biztos, hogy kiállja az alkotmányosság próbáját, hogy gya- korlatilag adóként kell beszedniük a vizitdíjat az egészségügyi szolgáltatók- nak.”, Népszabadság, 2007. február 19.).

A sporttudósítások tartalma sematizált, információtartalma rendkívül tömör. Nagyon leegyszerűsítve azt is mondhatnák, hogy csupán háromféle adatot kö- zölhet: nyert, vesztett, döntetlent játszott. Éppen ezért a nyelvi megformálásnak megnő a szerepe, a stílus, a közlő személyisége az, ami fogyaszthatóvá, érde- kessé teheti a közleményt.
Stilisztikai szempontból a sporttudósítások lényeges különbséget mutatnak a hírekhez képest, mert míg a hírek írói általában mellőzik a képszerűséget, a mel- léknevek használatát (hiszen azok esetleg állásfoglalást, minősítést hordoznak), addig a tudósításokban előszeretettel alkalmazzák azokat. Persze ezt a megálla- pítást is lehet árnyalni, hiszen egyáltalán nem mindegy, hogy a tudósítás meny- nyire tervezett, vagy tartalmaz-e dialógust.
A tudósítások többnyire a sportesemény közvetítése után íródnak, és szük- ségszerűen átadják azok hangulatát is, itt-ott értékelik a látottakat, hallottakat. A közvetítések során a kommunikátor nagyon sok képszerű elemet használ, a leg- több esetben metaforát (pl.: elkaszál), egy-egy izgalmasabb szituáció kapcsán túlzást (pl.: toronymagasan), a történtek értékelésekor esetleg iróniát. Ezeket az eszközöket többnyire a tudósítások is őrzik. Tehát a stílust maga a mondani- való adja.
A sporttudósítást speciális tudósításnak tekinthetjük, hiszen az eredmény köz- zététele mellett a cselekmény visszaadása, a történtek mikéntje, dramaturgiája, a fordulatot hozó mozzanatok megjelenítése nem csupán formai elem. (Szigethy 2002: 64.)
Ahogyan Balázs Géza megállapítja (1999: 18), a sporttudósítás legfontosabb eleme a sportág meghatározása, valamint az eredmények ismertetése, s ami új elem a hírhez képest, hogy a tudósító emellett a legizgalmasabb, legjellemzőbb akciókat is bemutatja, visszaadva ezzel a sportesemény hangulatát.
A metaforák egy része a közvetítések nyelvezetébe épült kifejezéseket tartal- mazzák (Nemesi 2005: 72): ilyen például a harc, küzdés, amit a verseny szino- nimájaként használnak. (A példák a Magyar Televízió Telesport c. műsorából valók.)
„Sebestyén Júlia elesett a lúcban, így jelenleg a 16., de megfogadta, tovább
harcol és a kűrben bebizonyítja, igenis meg tudja csinálni ezt az ugrást is.”
A következő csoportba azok a kifejezések sorolhatók, amelyek a fejlemény bemutatására hivatottak:

„A második futamban aztán a korábbi világbajnok, Kalle Palander is rosszul vett egy kaput, így pedig az osztrákok diadalmenetben foglalhatták el a teljes dobogót.”
Az expresszivitás fokozására gyakran használnak túlzásokat:
„Torinóban ő lett a műlesiklás királynője”
„a többiek még csak megközelíteni sem tudtak”
„aki idén már sporttörténelmet írt azzal, hogy hétszeres Európa-bajnok lett” Nagyon gyakran használnak állandósult kifejezéseket is. Ilyenek például:
· nem remegett meg a lába
· méltóképpen koronázta meg
· diadalmenetben foglalták el
· és itt jött a képbe
· jó az öreg a háznál
Az események értékelése kapcsán helyenként iróniával is találkozhatunk:
„A magyar induló Tuss Réka 49.-ként fejezte be a versenyt, de a lényeg, hogy befejezte.”
A televíziós sporttudósításoknál az információt a kép és a hang együtt hor- dozza. A tudósító a képet tölti meg tartalommal, hiszen nem azt kell elmondania, hogy mi történik (azt mindenki látja), hanem többletinformációt kell adnia, amit a stílussal tud biztosítani. Csak ezáltal tudja a nézőt a képernyő előtt tartani. A történet adott, a drámaiságot különböző stilisztikai elemekkel lehet biztosítani.
A sporttudósítás természetes velejárója a metaforikus nyelvhasználat, ame- lyek az én-megjelenítés szolgálatába állíthatók. A politikai tudósításokkal ellen- tétben ezekben a médiaszövegekben nem a problémaelterelés, a hatalom érzé- keltetése a célja a metaforikusságnak, nem is annyira a befolyásolás, inkább az expresszivitás fokozása, az esemény izgalmának, hangulatának minél hűbb visz- szaadása.
Összegzés
A stílus tehát a legszembetűnőbb nyelvhasználati jelenség. A közölnivalónk nyelvi megformálásának módja, vagyis az a mód, ahogyan üzeneteinket külön- böző szóbeli vagy írásbeli műfajokban a megfelelően kiválasztott és elrendezett nyelvi elemek segítségével kifejezzük.

Feladat
Gyűjtsön példát metaforikus nyelvhasználatra a sajtóból, rádiós vagy televí- ziós műsorokból!
Ismétlő kérdések
1. Milyen tényezők határozzák meg a nyelvi stílust?
2. Nevezze meg az írott és beszélt nyelvi stílusokat!
3. Mi a funkciója a képszerűségnek a médiaszövegekben?


[bookmark: _bookmark84]1 0 . A BE F OLY Á S OL Á S F OR M Á I :
M E GGY Ő ZÉ S

A befolyásolás célja a hozzáállás kialakítása vagy megváltoztatása. Olyan te- vékenység, amely során megpróbáljuk a befogadó magatartását megváltoztatni annak érdekében, hogy a későbbiekben az így kialakított hozzáállásnak, attitűd- nek megfelelően cselekedjen.
10.1. [bookmark: _bookmark85]Attitűd, sztereotípia, előítélet
Egyes szakemberek különbséget tesznek vélemény és attitűd, hozzáállás kö- zött. Németh Erzsébet (2006: 117) meghatározásában a vélemény az, amit tény- szerűen igaznak hiszünk. A vélemények kognitív tartalommal rendelkeznek, azaz érzelemmentesek, és megváltozhatnak. Az attitűd ehhez képest nagyon ne- hezen változtatható, mert a kognitív összetevő mellett egy értékelő és egy ér- zelmi komponenst is tartalmaz.
Aczél Petra – Katz kutatásai alapján – az attitűd négy funkcióját nevezi meg (2009: 179):
1. Az önvédő funkció segítségével jól érezzük magunkat a bőrünkben, és megvédhetjük magunkat a külvilág nyers hatásaitól.
2. Az instrumentális (később hozzáigazító vagy haszonelvű) funkció az egyén számára hasznot hoz. Például egy zenész vagy egy csapat iránti rajongás elfoga- dottá tehet minket a rajongói körében.
3. Az értékkifejező funkció: az értékek megléte, kifejezése és megerősítése az egyén számára megelégedést adhat, egyúttal természetesen konfliktusokat is okozhat (pl. a kamaszok viselete a szülők számára elfogadhatatlan, pedig érték- kifejező szerepe van).
4. A tudásszervező funkció hátterében az az elgondolás húzódik meg, mely szerint az attitűdök a világot érthetőbbé teszik számunkra.
Amennyiben az attitűd téves vagy nem teljes információkból származik, álta- lánosításon alapul, előítéletnek nevezzük.

A meggyőzéshez kapcsolódó fontos fogalom továbbá a sztereotípia, ami any- nyit jelent, hogy a csoporthoz tartozó valamennyi egyénnek hasonló jellemvo- nást tulajdonítunk függetlenül attól, hogy valójában a csoport tagjai mennyire különböznek egymástól. A sztereotipizálás az önbeteljesítő jóslatokhoz hason- lóan működik: ha valakivel kapcsolatosan elég erős sztereotípiák vannak a köz- tudatban, a velük kapcsolatos események vagy azok észlelése úgy fog alakulni, hogy az a sztereotípiának megfeleljen (Németh 2006: 118).
Ha a meggyőző félnek hatalma van a befogadók fölött, akkor is befolyásolni tudja viselkedésüket, ha egyébként semmilyen attitűdváltozást nem sikerült el- érni náluk. A hatalom sok mindenből fakadhat. Cselekedhet a befogadó pusztán azért is, mert a kommunikátor tetszik, rokonszenves neki. Ebben az esetben a közlő hatalma abból fakad, hogy jutalomnak tartjuk örömét. A behódolás azon- ban – mivel nem meggyőződésen alapul – nem vált ki tartós hatást.
A meggyőzés folyamatával, hatásával, fogalmának meghatározásával több tudományág is foglalkozik. A hatást, amit a meggyőzés kivált, a szociálpszicho- lógia vizsgálja. A szociálpszichológiai megközelítés szerint meggyőzésről akkor beszélhetünk, ha olyan véleményeket, nézeteket akarunk kialakítani az embe- rekben, amelyekhez nincs gyakorlati támpontjuk, hozzáértésük.
A kommunikációtudomány a meggyőzés folyamatát vizsgálja. E folyamat célja kettős: egyrészt a befogadó számára lehetőség nyílik az információszer- zésre, a közlő számára pedig alkalom arra, hogy befolyásolja a befogadó meg- győződését, beállítódását. A kommunikációból származó információ csak akkor hasznos a befogadó számára – véli Aczél Petra (2008) – ha igaz, s ezáltal pozitív kognitív hatást vált ki.
A szó jelentését Lasswell népszerű, 1948-as kommunikációs modellje jól fog- lalja össze: ki, mit mond, milyen csatornán keresztül, kinek és milyen hatással. A meggyőzés a kommunikáció elválaszthatatlan része, olyan tevékenység, amelynek segítségével megkíséreljük legalább egy személy magatartását meg- változtatni.
A kommunikációs helyzetről tehát akkor mondhatjuk, hogy természetét te- kintve meggyőzést célzó, ha tartalmazza az egyén tudatos törekvését arra, hogy valamilyen közlemény továbbításával megváltoztassa a másik egyén vagy egyé- nekből álló csoport viselkedését (Bettinghaus 1997: 234).
Leszögezhetjük, hogy a meggyőzés olyan interakció, amely mindkét fél szá- mára tudatos, vagyis a befogadónak lehetősége van ellenállást tanúsítani. Teheti

ezt annak függvényében, hogy a közlőt vagy a befolyásolás szituációját, célját tekintve milyen már meglévő attitűdjei vannak. Már az ókori retorikusok kü- lönbséget tesz meggyőzés és rábeszélés között. A rábeszélés főleg olyan straté- giákon nyugszik, amelyek a meggyőzni kívánt félben érzelmeket váltanak ki, míg a meggyőzés elsősorban észérveken, logikai bizonyításokon nyugvó straté- giákat alkalmaz, amelyek a meggyőzendő fél értelméhez szólnak (Síklaki 1994: 11–15).
A meggyőzés tehát mindig valamilyen kommunikációs folyamatban történik. Ennek a folyamatnak négy tényezője, eleme van: 1. A közlő, 2. Az üzenet, 3. A befogadó, 4. A médium.
10.1.1. [bookmark: _bookmark86]Forrás
A forráshoz hagyományosan a hitelesség tulajdonsága társítható. Aronson (1980: 81–87) a meggyőző kommunikáció forrására vonatkozóan a következő tulajdonságokat emeli ki:
1. Véleményünket a szakértelemmel rendelkező és megbízható egyének be- folyásolják.
2. A kommunikátor megbízhatósága fokozódhat, ha olyan álláspontot képvi- sel, amely minden jel szerint saját érdeke ellen való.
3. Megbízhatóbbnak tűnhet a meggyőző üzenet kibocsátója, ha a befogadó számára úgy tűnik, nem akarja őt befolyásolni.
4. Ha valaki tetszik nekünk, és azonosulni tudunk vele, akkor véleménye és viselkedése jobban hat ránk, mint egyébként ez a hatás a közlés tartalmából kö- vetkezne, legalábbis ami a lényegtelen véleményeket és viselkedéseket illeti.
5. Amennyiben a befogadó számára lényegtelennek tekinthető véleményről és viselkedésről van szó, ha valaki tetszik nekünk, hagyjuk magunkat befolyá- solni még akkor is, ha tudjuk, hogy az illetőnek szándékában áll meggyőzni ben- nünket, még ha ő maga ebből hasznot is húz.
A hitelesség kialakítja, fokozza a közlő iránti bizalmat, hiszen ha egy kom- munikátort hitelesnek vélünk, feltételezzük szakértelmét, szavahihetőségét. A hitelesség kialakításában fontos szerepe van tehát a következő tényezőknek:
Szakértelem. Az információk helytállóságát támasztja alá a kommunikátor szakértelme. A szakmai kompetenciát növeli például a kommunikátor tájéko-

zottsága, a szakkifejezések, az idegen szavak használata. (Idegen szavak alkal- mazásával kapcsolatban persze fontos megjegyeznünk, hogy csak abban az eset- ben hasznos, ha a megértést nem zavarja.)
Viselkedés. Tudjuk, a közlő viselkedése akkor tekinthető hitelesnek, ha ver- bális és nem verbális kommunikációja összhangban van (kongruens), ha termé- szetesnek, őszintének érezzük mondanivalóját, mozdulatait.
Megjelenés. A befogadó számára vonzóbb, rokonszenvesebb személy szak- értelme és megbízhatósága ellenére is nagyobb meggyőző erővel bírhat, mint mások. Viszont érdekes, hogy egy vonzónak nem mondható személy meggyőző üzenete is lehet hatásos, ha a hallgató tudatában van annak, hogy nem akarja befolyásolni őt a maga hasznára. „Jellemünk által győzünk meg, ha a beszédet úgy mondjuk el, hogy az hitelt érdemlőnek tüntessen fel bennünket, mert a be- csületes embernek általában minden téren jobban és könnyebben hisznek, külö- nösen pedig olyan területen, ahol nincs bizonyosság, hanem megoszlanak a vé- lemények” – írja Arisztotelész (1356a). A megjelenés akkor erősíti a hitelessé- get, ha illő a kommunikációs helyzethez. A közlő öltözékének, az általa viselt ékszereknek, emblémáknak közlésértékük van. Más üzenetet közvetít magáról az, aki sportruházatban jelenik meg, és mást, aki kosztümben vagy öltönyben.
Feladat
Gyűjtsön reklámokat, majd vizsgálja meg a közlő hitelességét bennük!
10.1.2. [bookmark: _bookmark87]Befogadó
A hallgatóság első jellemzése Arisztotelész nevéhez kapcsolható. A 20–21. században a befogadóval kapcsolatos vizsgálatok során többek között a nők és férfiak eltérő kommunikációját kutatták. A köztudatban az a vélekedés élt, hogy a nők nyitottabb kommunikátorok, így könnyebben változtatható az attitűdjük. McGuire vizsgálatai igazolták, hogy a befogadó meggyőzésében több tényező is szerepet játszik: genetikai (testi) adottságok, az életkori állapotok, az adott tárgy- gyal való közvetlen tapasztalatok, valamint az intézményi struktúrák (család, is- kola) (McGuire 2001: 101).
Nehezíti a meggyőzést, ellenállóvá teszi a befogadót a meggyőzéssel szem- ben a korábbi nézetekhez való ragaszkodás, de elutasítást érhetünk el akkor is, ha a témával kapcsolatban szorongást keltünk. Egyes kutatások szerint a düh szintén ellenállóbbá teheti a befogadót.

10.1.3. [bookmark: _bookmark88]A meggyőző üzenet
Már a görög filozófusok is megállapították, hogy az akaratot mozgásba lehet hozni mind az érzelem, mind a gondolkodás által. Az egyik elméleti megközelí- tés az átadott üzenet érvelő erejét vizsgálja. Ennek az értelmezésnek a közép- pontjában az érvelés áll. Az állítás igazságértékével a klasszikus retorikában a toposzok tana foglalkozik.6
A meggyőző üzenet kétféle lehet: racionális és emocionális.
A kutatások a racionális üzenetek esetében különbséget tesznek az egyoldalú és kétoldalú érvelés között. Egyoldalú az érvelés, ha az üzenet kizárólag a vállalt álláspont mellett hoz érveket, kétoldalú, ha az álláspont mellett és ellen egyaránt sorakoztat állításokat. Aronson (1980: 82) munkájában foglalkozik azzal a kér- déssel, hogy vajon az egyoldalú közlés a hatékonyabb, vagy az az eset, ahol az ellenkező álláspont cáfolatait is magában foglalja az üzenet. Véleménye szerint ez a befogadó intelligenciájától is függ, ami azzal indokolható, hogy egy kevésbé intelligens személy nem biztos, hogy tud az ellenkező álláspontról, ha viszont megjelenítjük, akkor elbizonytalaníthatjuk.
A meggyőző üzenetekben az attitűd megváltoztatása érdekében gyakran fon- tos szerepet kap a bűntudatébresztés, illetve a félelemkeltés. Ez esetben az üze- net elsősorban a befogadó érzelmeire hat. Az utóbbi néhány évben egyre több erre irányuló kutatást végeztek. Em Griffin három szempontot javasol annak el- döntésére, hogy hol van az a pont, amitől kezdve a félelem már inkább gátolja, mint segíti a meggyőzést (2004: 98). Ha a fenyegetés már olyan mérvű, hogy inkább pánikot kelt és megbénít, ha nem tűnik valószínűnek, illetve, ha nincs rá elhihető gyógymód.
A félelem általi meggyőzési folyamat kétlépcsős. Kezdetben a fenyegető ve- szélyre kell felhívni a figyelmet, majd pedig elhárításának módjára. A bűntudat- keltés szintén több problémát vethet föl: ha valaki bűntudatot ébreszt bennünk, igyekszünk legközelebb elkerülni; a következő probléma a leértékelés (a befo- gadó nem kedveli azt, aki bűntudatot keltett benne), illetve a bűntudatkeltéssel többnyire csupán felszíni eredményt lehet elérni, nem párosul meggyőződéssel (Griffin 2004: 84).

6 „Az érvekhez rendelt általános szempontok, közös helyek a toposzok. Első meghatározása Arisztotelésztől származik, aki az érv tartalmilag üres, bárhol alkalmazható formájának tekin- tette” (Adamik–Adamikné–Aczél 2004: 351).

A meggyőző üzenet akkor érte el célját, ha sikeresen kialakított, vagy meg- változtatta a befogadó attitűdjét az adott tárgyra vonatkozóan.
Feladat
1. Fogalmazzon meggyőző üzenetet az alábbi céllal:
· Szeretné meggyőzni sporttársát, hogy a dohányzás negatívan befolyásolja teljesítményét.
· Szeretne hamarabb elmenni az óráról.
· Hívja föl csoporttársa figyelmét arra, hogy az előadások látogatása hasznos lehet.
· Győzze meg tanítványait, hogy puskázni nem jó.
· Egy új televíziós csatornát hirdet.
Az üzenet címe
A válogatásban, a figyelem felkeltésében, irányításában van kiemelkedő sze- repük a címeknek. A cím alkalmas arra, hogy a szöveget mint kommunikátumot megnevezze, kívülről láttassa. Az írásműre mint egészre utal, egyedíti. Ebből az aspektusból nézve a cím szerepe a tulajdonnévhez hasonló: elkülönít, tárgyiasít. Másrészt a cím a szöveg tartalmi összefoglalását is adhatja, ekkor a szövegre mint tartalmas értelmi egységre utal. Ezek mellet azonban a címnek funkciója lehet az is, hogy a befogadó érdeklődését felkeltse, valamint jelentésével, meg- fogalmazásával sugallja a szerző véleményét. Kovalovszky a bemutatkozáshoz hasonlítja a cím szerepét: mindkét esetben fontos az első benyomás (1974: 326). A cím fontos funkciója tehát a lényegkiemelés, továbbá, hogy ráirányítsa a figyelmet az eseményt prezentáló szövegre, de emellett hordozza a szerző, il- letve az orgánum értékrendét is. Ezáltal képes megváltoztatni a befogadó észle- lését, véleményét, tehát rejtett üzenetet közvetít, befolyásol. A szóválasztás, a cím elhelyezése egyben állásfoglalás is. Azonos témájú szövegek eltérő címe más-más előfeltevést tartalmaz, és más-más asszociációkat kelthet az olvasóban.
Feladat
1. Vizsgálja meg egy napilap címeit, állapítsa meg azok funkcióját!
2. Készítsen népszerűsítő plakátot:
· Egy diákolimpiához
· Egy szakesthez
· Egy szabadon választható tanegységhez

10.1.4. [bookmark: _bookmark89]Csatorna
Az üzenet közlési körülményeire vonatkozó vizsgálatok bebizonyították, hogy az élő, illetve a vizuális üzenetek hatásosabbak, mint az írott vagy audiális üzenetek, ugyanis ebben az esetben a befogadó nagyobb figyelmet szentel a for- rásnak és az üzenetnek (vö. Aczél 2009: 197). Ennek ellenére az írott közlemény feldolgozása – az olvasás ismétlésének lehetősége miatt – könnyebb lehet.
Feladat
1. Mondjon véleményt az alábbi témákban:
· Rendszeres sportolás
· Celebek
· Saját főiskolája
· Választási kampányok
· Drogok használata
2. Írjon meggyőző beszédet a következő témákban:
· Tegezés vagy magázás
· Könyvtár vagy internet
· Olvasás vagy televíziózás
· Újság vagy internet
· Személyes kapcsolattartás vagy közösségi oldal
3. Mi teszi meggyőzővé a következő reklámokat?

Ismétlő kérdések
1) Határozza meg a következő fogalmakat: befolyásolás, előítélet, sztereo- típia.
2) Nevezze meg a meggyőzés tényezőit!
3) Milyen tényezők befolyásolják a forrás hitelességét?
4) Jellemezze a meggyőző üzenet két formáját!


[bookmark: _bookmark90]11 . A B E F OLY Á S OL Á S F OR M Á I : M A N I P U L Á CI Ó

A manipuláció – csakúgy mint a meggyőzés – célorientált: a kommunikátor azon törekvése, hogy egy neki tetsző álláspontot alakítson ki a befogadóban, vagy megváltoztassa a véleményét egy bizonyos témában. Olyan nyelvi és nem nyelvi eszközök összessége, amelyek alkalmasak a manipulatív cél elérésére.
[bookmark: _bookmark91]11. 1. Manipulatív szituáció
Zentai István azt mondja, hogy minden olyan szituációban megjelenik a ma- nipuláció, ahol az üzenetek feldolgozása tudatosan kis mértékben vagy egyálta- lán nem kontrollált (Zentai 2004: 14). A manipuláció egy központi stratégiára támaszkodik, a közönség szabadságának korlátozására. Fontos, hogy ez a straté- gia álcázva legyen, különben lelepleződne, hogy manipulációs kísérletről van szó. Ebben az értelemben manipuláláson olyan erőszakos és kényszerítő fellépést értünk, amely megfosztja az egyént a szabadságától vagy önálló gondolkodásá- tól. Ha így van, a manipuláció megszégyenítő és lejárató folyamatnak tekinthető. De léteznek olyan nézetek is, amelyek szerint minden manipulációnak tekint- hető, a meggyőzésnek nincs semmilyen más formája. „Lényegében minden tár- sas kommunikatív szituációt jellemez bizonyos fokú manipuláció. Így minden- fajta befolyásolásnál, tehát a meggyőzésnél is jelen van valamilyen mértékben”
(Zentai 2004: 14). Az emberek tudatában köznapi kifejezésként negatívként él.
[bookmark: _bookmark92]11. 2. A manipuláció folyamata
A manipuláció folyamatában az üzenet azt a célt szolgálja, hogy becsapjon, tévútra vezessen, elhitessen valamit, ami nem igaz, tehát az üzenet mindig hazug (Breton 2000: 25). Mint a társas érintkezés folyamata azonos a megtévesztéssel és a konfliktussal. A befogadónak nincs módja ellenvetésre. A közlő szándéko- san vezeti félre anélkül, hogy ezt a szándékát közölné (Ekman 1990: 233). Konf-

liktus abban az értelemben is, hogy kritikát gyakorol a befogadó korábbi néze- teire, attitűdjére, mivel ha valami olyasmit elfogad, ami korábbi akaratával el- lenkező, azzal belátja, hogy azok nem voltak megfelelők.
A manipuláció lényeges sajátossága, hogy igyekszik fenntartani azt a látsza- tot, hogy szabad választást ad, a döntést a kezünkbe helyezi, s hogy ezt a mi érdekünkben teszi. Mivel folyamatát a szándék eltitkolása jellemzi, nem a köz- lésben és nem is a hatásban érhető tetten (Aczél–Bencze 2007: 283). Ahogy Chilton (2002: 6) is megállapítja, a nyelvi szerkezetek önmagukban nem mani- pulatívak, a nyelv tudatos, célorientált felhasználói azok, akik szándékuk szerint manipulatívvá tehetik.
A manipuláció továbbá olyan – verbális és nem verbális – interakció, amikor a közlő egy bizonyos tényállás elfogadtatása céljából olyan stratégiát alkalmaz, amely nem felel meg az együttműködő kommunikációnak. A manipulált fél te- hát nem megalapozott következtetés elfogadására kényszerül.
Manipulálni lehet úgy, ha a közlő elhallgat bizonyos információkat a befo- gadó elől, vagy éppen felesleges, a tárgyához nem kapcsolódó információkkal halmozza el, ha hazudik, vagy olyat mond, amit nem tud bizonyítani, valamint ha kétértelműen, homályosan fogalmaz, vagy ha hibásan érvel.
[bookmark: _bookmark93]11. 3. A manipulatív információ
A manipuláció egyoldalú tudást és információt termel. Ez pedig kizárólagos kontrollt és domináns pozíciót biztosít a birtokosa számára (Terestyéni 1999: 28). A manipulatív információ tulajdonképpen dezinformáció. Breton meghatá- rozásában olyan akció, amelyben a befogadóval úgy fogadtatják el a valóságnak a kibocsátó szempontjából valamilyen értelemben kedvező leírását, mintha az ellenőrzött lenne (Breton 2000: 69).
Technikai leleménye abban áll, hogy hamis információt hihetővé alakít. A dezinformáció egy lehetséges értelmezés szándékos leszűkítése, hatalmi szem- pont érvényesülése vagy a hatásgyakorlás érdekében.
[bookmark: _bookmark94]11. 4. A manipuláció hatása
Árvay Anett (2004: 239) szerint a manipuláció akkor tekinthető sikeresnek, ha a befogadó elhiszi, elfogadja, és igaznak véli a közlő megnyilatkozását, és

mindeközben nem veszi észre, hogy manipuláció áldozata. Síklaki szerint vi- szont a sikeres manipulációnak a közlő iránti bizalom nem feltétele, a manipu- latív szándék megléte azonban elengedhetetlenül fontos. A közlő szempontjából akkor számít sikeresnek a manipuláció, ha a befogadó viselkedése a közlő elvá- rásainak megfelel. (Síklaki 1994: 129)
A reklámok jól példázzák ezt. A célközönség tudatában van annak, hogy a reklámok azzal a céllal jöttek létre, hogy a befogadót rávegyék az adott termék, szolgáltatás megvásárlására, és annak is tudatában van, hogy a reklámok nem csak az igazat állítják a szóban forgó termékről. Mégis igazolható, hogy azok a termékek, szolgáltatások, amelyeket reklámoznak népszerűbbek a vásárlók, fel- használók körében, mint azok, amelyeket nem reklámoznak.
Árvay (2003: 19) hívja fel arra is a figyelmet, hogy a meghatározások a ma- nipulációt jobbára negatív jelenségként írják le, de előfordulhatnak olyan szitu- ációk is, amelyben a manipuláció éppen a befogadó érdekében történik, jó célt szolgál. S olyan eset is előfordulhat, hogy a kommunikátornak nincs manipu- latív szándéka, mégis félrevezeti a befogadót, s a befogadó így hibás következ- tetésre jut.
A manipuláció célja az attitűd átformálása, a viselkedés, cselekvés, érzelmek és gondolkodás megváltoztatása. A manipuláció által kiváltott hatás lehet a be- hódolás, ami akkor következik be, ha a befogadó azért veti alá magát a másik befolyásának, mert azt reméli, így konkrét jutalomhoz juthat, vagy elkerülhet bizonyos büntetéseket, azaz kedvező reakciót vált ki a közlőből.
A manipuláció eredménye lehet azonosulás is, amikor az egyén azért cselek- szik, mert ez eszköz lehet a kívánt viszony eléréséhez, a pozitív szerepviszonyok kialakításához. A behódoláshoz hasonlóan itt sem azért teszi magáévá a kiváltott viselkedést, mert ez már önmagában kielégítő számára, hanem azért, mert tény- legesen hisz az átvett véleményekben, a viselkedést nyíltan elfogadja. S ebben eltér a behódolástól (Aczél 2007: 289).
A manipulációt Bártházi megvizsgálja közlő és befogadó oldaláról egyaránt. Azt mondja, a legfontosabb manipulációra utaló jegy a közlő részéről a manipu- latív szándék megléte. A manipulatív szándék megléte pedig magában foglalja azt, hogy a közlő eltitkol, illetve elrejt valamit a befogadó elől. A befogadó ol- daláról vizsgálva a manipulációt pedig azt mondja, hogy a befogadó soha nem tudja bizonyítani, hogy manipuláció áldozata lett, legfeljebb csak következtet- het rá.

A szakirodalom jobbára egyetért abban, hogy a meggyőzés és a manipuláció csak vizsgálati szempontból különíthető el egymástól, a valóságban ritkán talál- kozunk tiszta esetekkel, hiszen a meggyőzés részeként is gyakran élünk mani- pulatív eszközökkel.
Feladat (Aczél 2006: 10–11)
1. Vizsgálja meg az alábbi szövegeket, és találja meg bennük a rejtést!
· „Amikor valamiről tudjuk, hogy rossz, és mégis csináljuk, az azt jelenti, hogy nincs erőnk legyőzni önmagunkat. Az igazán okos emberek nem okoznak bajt saját maguknak. És én tudom, hogy te már nagyon okos vagy.” (újságcikk, Mit mondjunk ujját szopó gyermekünknek?)
· Lady Astor Winston Churchillhez egy társasági összejövetelen: „Winston, maga undorító alak, hiszen már megint részeg!”
Winston Churchill: „Lady Astor, Önnek igaza van, részeg vagyok. Ön viszont ronda. Én holnapra kijózanodom.” (anekdota)
· „Okos ember más kárán tanul, de maga még nem ember, csak gyerök.” (Fe- kete István: Tüskevár)
· Ha fogmosás után szeretnél cukrot enni, újra meg kell majd mosnod a fogad! Szeretnék még egyszer fogat mosni! (gyermekszáj)
· „Még a nyomorult féreg sem tűri, hogy lábbal tapodják. A magyar nép nem leszen, nem lehet gyávább a féregnél.” (Kossuth Lajos: Kiáltvány a néphez)
· Figyelem!
Ha elégedett vagy jelenlegi fizetéseddel, És nem szeretnél egy jobb munkahelyet, NE HASZNÁLD KI
Az alábbi lehetőséget (álláshirdetés)
· „Az igazán bátrak máshol keresik az izgalmakat. Ne bliccelj!” (BKV kam- pány)
· „Magyarországon az a gazdag ember, akinek nincsenek napi gondjai. Ne- kem nincsenek.” (Sváby András, nyilatkozat)
· „Aki gondos szülő, az tudja, hogy a gyermekek túlterheltek.” (főiskolai hall- gatói beszédből)
· „A világon összesen két hely van, ahol ilyen választékban kaphatóak agyag- edények. Ön jár mostanában Kétán?” (agyagedény-reklám)

· „Nem lenne jó, ha olyan ember lenne a párt elnöke, aki pártelnök szeretne lenni. Én nem szeretnék a párt elnöke lenni.” (politikai nyilatkozatból)
· Magyarországon a milliárdokat sikkasztókat börtönbe szokták csukni.
Princz Gábort nem csukták börtönbe. /újságcikk/
2. A megadott példáknak megfelelően, írjon olyan következtetéseket, amely- ből a példaállítás következik, de rejtve, nem kimondva!
1. Másokat meghallgatni a legfontosabb feladat.
Például:
Nap mint nap feladatokat látunk el, fontosabbakat és kevésbé fontosakat.
Csak az tudja, hogy melyik a legfontosabb, aki már szívből meghallgatott másokat.
2. A Z szervezet rontja más civil szervezetek hitelét.
Például:
Az a szervezet, amely váratlanul megszünteti tevékenységeit, rontja a civil szervezetek hitelét.
Z szervezet az utóbbi időben szinte az összes tevékenységét megszüntette.
3. A művi magzatelhajtás a nemzet halálához vezethet.
4. Az illető hazudik/valótlant állít.
5. Hallgassuk meg egymást!
6. Te is takaríts néha!
3. A következő meggyőző, manipulatív üzenetek közül melyiket tartja a leg- hatásosabbnak? Milyen eszközök használatát fedezi fel ezekben a szövegekben? (Kártyákon is elvégezhető.)
1.
Ne puskázz!
Nagy a kockázat, és nem akkora a siker; lehet, hogy végleg elveszted a tanár vagy társaid bizalmát.
Nem éri meg. 2.
Mindenki, aki kapott már egyest, puskázik. Mindenki, aki puskázik, egyest kaphat.
Jár az agyad? Vagy jár az egyes? 3.
Tettetni, csalni, hazudni bűn. És puskázni?

4. ​
Ha puskázol, megtudod, mit tudnak mások. Ha nem puskázol, megtudod, mit tudsz.
Te vagy a megoldókulcs. 5.
Vannak reménytelen vállalkozások:
ilyen az, ha egyenként számoljuk meg a hajszálainkat. ilyen az, ha sminkkel rejtjük el szépséghibáinkat.
Ilyen az, ha puskázással hitetjük el, hogy tudunk valamit.
4. Az alábbi feladatokat csoportban végezzék (Aczél – Bencze 2007: 412): Techtronics
A Techtronics egy vegyi anyagokat gyártó multinacionális cég. Egyik gyára egy dunántúli városban, Fűzfőn működik. A gyár a város legnagyobb munkaerő- foglalkoztatója, több mint 1200 dolgozóval. Az utóbbi időben számos panasz érkezett, arról, hogy a kémények egyre több szennyező anyagot bocsátanak ki magukból. Dobos úr, a város polgármestere találkozóra hívta az érdekelt fele- ket,. Rajta kívül még négyen vannak jelen:
Szepesi Mihály, a cég igazgatója, Zebegény Mária, a helyi környezetvédelmi szervezet vezetője, Kis Károly, kereskedelmi igazgató a vállalatnál és Visontainé Kovács Emma, helyi lakos, háziasszony. Próbáljanak meg együtt megoldást ta- lálni a felmerülő problémára.
1. Ön Dobos úr. Mint az ülés vezetője, garantálnia kell, hogy a jelenlévők valamennyien szóhoz jussanak, kifejthessék véleményüket. Választások előtt ál- lunk, így Önnek is érdeke, hogy pontot tegyenek az ügy végére, hiszen választási sikerén túl az is motiválja, hogy a kormányzat is sürgeti a megoldást. Véleménye szerint a cégnek jobb képet kell kialakítania magáról, ellenkező esetben még a bezárástól is félni kell.
2. Ön Zebegény Mária, környezetvédő, akit sokkal jobban érdekel a gyár kör- nyezetre ható káros tevékenysége, mint annak belső feszültségei. Szakértők sze- rint a levegőbe kerülő szennyezés egészségre ártalmas, így ön új filterek besze- relését sürgeti. A közelben nemrég létesített játszótér, a gyerekek védelmében még egy demonstráció lehetőségét sem veti el.
3. Ön Szepesi Mihály, vállalatigazgató. Úgy véli, hogy a kémények csupán elkoszosodtak, de nem veszélyesek. Tudja, hogy az új filterek mintegy 300 mil- lió forintba kerülnének. A cég külföldi vezérigazgatója azonban csak 30 millió

forintot hagyott jóvá fejlesztésekre. Tudja, hogy a játszóteret is veszélyezteti né- hány kémény füstje. Leginkább ezekkel tudna most foglalkozni.
4. Ön Kis Károly, kereskedelmi igazgató. Nem igazán aggaszjta a szennye- ződés, sokkal inkább az álláshelyek, hiszen a városban magas a munkanélküliek száma. Azonban azért Ön is úgy gondolja, hogy a cég többet tehetne a városért. Egy helyi futballcsapat szponzort keres, valamint egy új múzeumot is szeretné- nek megnyitni a városban.
5. Ön Visontainé Kovács Emma, helyi háziasszony. Már több ízben írt az ügyben Szepesi Mihálynak, de egyszer sem kapott választ. Gyermekei, akik a gyártól nem messze lévő parkban szoktak játszani, mostanában sokat beteges- kednek. Múlt héten még a kiteregetett száradó ruha is koszos lett a szállongó füsttől. Férje a cégnél dolgozik.
Szabadság
Öt ember készül börtönbe és Önnek jogában áll kettőt szabadon engedni a körülmények figyelembevételével. Melyik két elítéltet választaná?
Parád Géza
Megmérgezte feleségét, apránként adagolva neki a mérget. Szomszédai sze- rint kellemes, kedves ember, akivel jól ki lehet jönni. Gyermekei nagyon szere- tik. Bizonyítékok alapján feleségének számtalan kalandja volt, ezzel kínozva férjét.
Kórodi Erzsébet
Tizedik alkalommal érték bolti lopáson. Hajléktalan, aki szívesen tölti a hideg téli napokat a börtönben, ahol ellátást is kap. Most december elején járunk, és már fagy.
Kerekes Vivien
Drogfüggő fiatal, aki dealerként kábítószert árusított tizenéveseknek. Már két ízben volt elvonókúrán, még egyszer sem járt sikerrel. Kétéves kisfiát állami gondozásba veszik, ha ő börtönbe vonul.
Barna Mihály
Bűnösnek találták vandalizmus és huliganizmus vétkében. Futballmeccsek után rendszeresen verekedésekben, rongálásokban vett részt. 19 esztendős, ala- csony intelligenciájú fiatalember, aki – különösen ittas állapotban – rendkívül agresszívvé és kötekedővé válhat. Már volt dolga a rendőrséggel, amikor ittasan ült volánhoz.

Nagy Tímea
Angoltanár, akit azzal vádolnak, hogy két macskáját akarta magával kicsem- pészni Angliába. Ezzel megszegte a hatályos karantén-előírásokat. Amikor le- leplezték, rátámadt a vámtisztre, akit a macska karmolása és a dulakodás komo- lyabban megsebesített. Nagy Tímea néhány tanítványával utazott, akiket szintén támadásra uszított, két lány sokkot kapott a jelenet miatt.
Ismétlő kérdések
1. Határolja el a meggyőzés és a manipuláció fogalmát!
2. Mutassa be a manipuláció folyamatát!


[bookmark: _bookmark95]1 2 . KON F L I KT U S KE ZE L É S

A konfliktus jelenségeinek, folyamatának, szintjeinek és kezelésének elméleti és gyakorlati értelmezése előtt rögtön egy kis kitekintéssel kell kezdenünk. Mi a véleménye a konfliktusról? Milyen asszociációkat társítana a fogalomhoz? Gyűjtsön össze párat!
A konfliktus jelenségét napjainkra kettős értelmezésnek vetik alá. A konflik- tusmenedzsment szakirodalmának alapvetése, hogy a konfliktus nem az ördögtől való. Bár az ókori és középkori gondolkodók szinte kivétel nélkül azon az állás- ponton voltak, hogy olyan társadalmi berendezkedést kell kialakítani, melyben nem alakulhat ki a konfliktus, egy olyan érzelmileg fertőzött helyzet, amely meg- rontja az együttműködést. Talán Marx Károly volt az első olyan gondolkodó, aki ezzel szemben azt vallotta, hogy „a konfliktusok viszik előre a társadalmat”. A társadalomhoz hasonlóan a konfliktusnak a személyes kapcsolatra is jótékony hatásai is lehetnek. A konfliktusban rejlő lehetőségeket az alábbiak szerint fog- lalhatjuk össze:
· A fejlődés lehetősége – önmagunk és határaink megismerése, önbizalom és önbecsülés megerősödése.
· A kapcsolat elmélyítésének lehetősége – a konfrontációban résztvevő másik féllel való kapcsolat elmélyülését eredményezi, ha sikeresen kezeljük a helyzetet.
· A feszültség levezetése (leépítése) – verbalizáció: a felgyülemlett feszültség levezetésének egyik formája a beszéd.
· Saját érdekeim védelme – a konfliktus során lehetőségem van az érdekei- mért való kiállásra, az asszertív viselkedés megvalósítására (részletesen lásd: 7. fejezet);
· Önreflexió – visszaigazolás saját magunk számára.
· „Úgy szép az élet, ha zajlik!” – a konfliktusok érdekessé, színessé teszik a mindennapjainkat.

12.1. [bookmark: _bookmark96]A konfliktus fogalma és szintjei
A konfliktus szavunk latin eredetű, jelentése ’nézeteltérés, összeütközés’. A szó eredeti – és nyilvánvaló mai – jelentése jól kifejezi azt a jelenséget, melyet számos egyéb definícióval kísérelnek megragadni az egyes tudományterületek művelői. Mivel témánk elsősorban a társas, személyközi konfliktus, így az alábbi módon határozzuk meg a jelenséget: olyan interakció, melynek résztvevői között összeegyeztethetetlen nézeteltérések uralkodnak. A résztvevők számára ez a fajta interakció sérelmeket okoz, az esetek többségében érzelmileg túlfűtött (vö.: Glasl 2009).
A konfliktus legmeghatározóbb jelensége az erőteljes érzelmi töltet. Némileg analógiában a kommunikáció tartalmi és rejtett szintjével (részletesen lásd: 2. és 5. fejezet) a konfliktusnak is két szintjét különböztethetjük meg.
Tárgyilagos szint:
· tények,
· adatok,
· számok.
Érzelmi, kapcsolati szint:
· érzelmek,
· vágyak,
· elvárások,
· értékek,
· önértékelés,
· beállítódás.
A kommunikáció két szintjéhez hasonlóan a konfliktusban is a tárgyilagos szint található a felszínen. Ezek azok a tények, adatok, számok, melyeket meg- vitatunk. Ugyanakkor a konfliktus során jellemzően tabuként kezeljük az érzel- meinket, nem nyilvánítjuk ki azokat. Így rejtve maradnak a másik fél – és sok- szor saját magunk – előtt azok a momentumok, amelyek az egyes konfliktusok hátterében meghúzódnak. Konfliktus akkor keletkezik, ha a megélt valóság és az egyén személyes elvárásai, igényei, kívánságai között eltérés keletkezik. Ez a fajta eltérés gyakran vezet önértékelési problémához is. A konfliktusok időbeni alakulását vizsgálva azt tapasztalhatjuk, hogy az ellentétek tudatosulása általá- ban megelőzi a cselekedetekben is kifejeződő összeütközéseket, a konfliktus nyílt felvállalását. Kérdés viszont, hogy feltétlenül valamilyen tevékenységnek,

vitának is be kell-e következnie ahhoz, hogy az érdekellentét konfliktusnak mi- nősüljön, nem elégséges-e az ellentét felismerése. A konfliktus megjelenése nyo- mán szükséges két újabb fogalmat tisztáznunk: zárt konfliktus, nyílt konfliktus.
Zárt/rejtett konfliktusnak a konfliktus első fokát is szokás nevezni. Ezen a szinten valamilyen okból feszültség alakul ki a résztvevőben, tudatosul a nézet- eltérés, ámbár hangot még nem ad az ellentétnek. A konfliktus során – mint oly sokszor – itt is döntéshelyzetbe kerül a feszültséget megélő fél: tudomásul veszi az állapotot, és megpróbál vele együtt létezni anélkül, hogy szóvá tenné (rejtett konfliktus), vagy kifejezi álláspontját a másik érintett fél számára.
Nyílt konfliktusról akkor beszélünk, amikor terítékre kerülnek az ellentétek. Lehetőséget biztosítunk magunknak és a másik félnek is arra, hogy nyílt vita során ismertesse gondolatait. A konstruktív nyílt vita önmagában rejti a konflik- tus kezelésének lehetőségét is.
A fogalmi tisztázás végett meg kell említeni a belső és a zárt konfliktus kö- zötti különbségeket. Bár a két fogalmat gyakran összekeverik, az alábbiakból is jól kitűnik, hogy a két fogalom nem azonos.
Belső konfliktusnak vagy intraperszonális konfliktusnak azt a jelenséget te- kintjük, amely az egyén belső világában játszódik le, nincs külső megnyilvánu- lása. Itt jellemzően az egyén saját értékkonfliktusáról vagy valamely helyzethez kapcsolódó döntésbeli konfliktusról lehet szó (Glasl 2009).
Feladat
A fogalmak jobb megértése érdekében keressen a közelmúltban olyan konf- liktushelyzetet, amelyben
a) a konfliktushelyzet észlelését (megkeményedés) követően szóvá tette a másik félnek a történteket;
b) nem volt lehetősége a másik féllel való vita kezdeményezésére és a hely- zet tisztázására (zárt konfliktus);
c) önmagával került szembe. Itt lehet szó helyes és helytelen kérdések el- döntéséről, lelkiismereti ellentmondásokról vagy olyan döntési helyzetről, amely komoly fejtörést okozott, és az egyik cselekedet melletti nehéz elkötele- ződéssel ért véget.

12.2. [bookmark: _bookmark97]A konfliktus típusai
A konfliktushelyzetek kezeléséhez fontos, hogy azonosítani tudjuk a konflik- tus típusát. A személyközi, közvetlen interakción alapuló konfliktusokat számos módon tipizálták. A rendelkezésre álló tipológiák közül vegyük számba azt, amely a legközvetlenebbül megragadható a gyakorlatban is. Ez a tipológia Mo- ore (1992) nevéhez kapcsolódik, kiindulási pontja a konfliktusok okaira vezet- hető vissza.
Kapcsolati konfliktus: a konfliktus forrása magában a kapcsolatban kere- sendő. Erős érzelmekkel jár, jellemzi a téves észlelés, a sztereotípiák alkalma- zása és a kommunikációs zavarok. A kapcsolati konfliktusok valamilyen hibás megfigyelés vagy rossz kommunikáció hatására is kirobbanhatnak, így sokszor olyankor is felléphetnek, mikor objektív értelemben nincsenek jelen konfliktust indokoló vagy kiváltó okok.
Értékkonfliktusok: eltérő értékeket valló (vallási, politikai, egyéni meggyőző- dések) személyek ütközése. A gondolatok, viselkedések eltérő kritériumok alap- ján történő megítélésével jár. A konfliktus során az elérendő célokhoz eltérő ér- tékeket kapcsolunk, melyek megjelenhetnek a szereplők eltérő életfelfogásában (pl.: vallás, politika) vagy a kulturális sajátosságokban (pl.: szubkultúrák talál- kozása: rocker, hippi, geek).
Strukturális konfliktus: alapja a források egyenlőtlen eloszlása, egyenlőtlen kontrollálási lehetőségek, egyenlőtlen hatalmi viszonyok, időhiány, földrajzi, fi- zikai környezet, amely korlátként jelenik meg. Jellemzően ide soroljuk a szerve- zeti közegben, a szervezet struktúrájából adódó konfliktusokat is.
Információs eredetű konfliktusok: ide tartozik az információhiányból vagy a túlinformáltságból eredő konfliktus. Az információ mennyisége mellett az infor- máció értelmezésében való eltérések is vezethetnek konfliktushoz.
Érdekkonfliktus: az egymással szemben álló vagy a szereplők felfogása sze- rint ellentétben álló érdekek érvényesítésére való törekvés során alakul ki.
Feladat
1. Azonosítson az életében olyan konfliktustípusokat, melyeket a fejezet át- tanulmányozása során megismert. Igyekezzen meghatározni az adott típus leg- hatékonyabb kezelési formáját.

12.3. [bookmark: _bookmark98]A konfliktus eszkalációja
Eszkalálódni annyit tesz, mint ’kiszélesedni, elmélyülni’. A következőkben elméleti szinten végigvesszük, hogy mi történik akkor, ha a konfliktus megállás nélkül eszkalálódik. Melyek azok a szintek, események, amelyeken az érintett felek keresztülmennek? Friedrich Glasl (2009) konfliktuskutató eredményei sze- rint a konfliktusok jellemzően az alábbi lépcsőfokokon mennek keresztül. A konfliktus eszkalációjának előrehaladtával a helyzetek hajlamosak egyre jobban kiéleződni, így egyre nehezebb a konstruktív kezelési lehetőség.
Megkeményedés. Ezen a szinten valamely okból feszültség alakul ki az egyénben. Észleljük, hogy eltérés van az általunk vágyott és a valós állapot kö- zött. Bármilyen esemény megtörténte vagy meg nem történte szóba jöhet.
Vita. A konfliktust nyílttá teszi az érintettebb, érdekeltebb fél. A nyílt vita során éppen úgy lehetőség nyílik a konstruktív kezelésre, mint a további eszka- lációra.
Szavak helyett tettek. A vita kudarcát követően a felek bezárkóznak, kerülik egymást. Fölöslegesnek vélik az egymással történő kommunikációt, meggyőző- désből cselekednek a másik fél figyelmen kívül hagyásával.
Koalíció. Mindkét fél megpróbál lelkileg elengedni, ezért partnereket keres- nek. Olyan harmadik fél bevonására törekszenek, aki neki ad igazat. Egymás között kitárgyalják negatív tapasztalataikat, melynek köszönhetően a konfliktus- ban érintett másik fél egyre negatívabb képben fog szerepelni.
Tekintélyvesztés és tekintély elleni támadás. Minden lehetőséget megragad- nak, hogy a másik félről kialakított negatív képet mindenki számára egyértel- művé tegyék. A cél innentől kezdve az, hogy mindenki legyen tisztában a másik fél „valódi arcával”.
Ultimátum. A felek pattanásig feszültek, úgy érzik, már alig bírják tartani ma- gukat. A helyzet mielőbbi „megoldása” érdekében ultimátumokat és fenyegeté- seket vágnak a másikhoz.
Korlátozott megsemmisítő csapások. Mivel az ultimátum nem vált be, a felek tovább „küzdenek”. A másik félről mindig egyre rosszabbat feltételeznek, füg- getlenül attól, hogy hogy mit tesz. Mindkét oldal hajlamossá válik a paranoid érzékelésre, és minden olyan eszközt jogosnak vél, amely a saját érdekét szol- gálja.

Az ellenfél rendszerének szétrombolása. Az agresszió ilyenkor kiterjed az el- lenfél barátaira, rokonaira. Itt már megjelennek a nyílt, szemtől szembeni táma- dások (rágalmazás, megalázás).
Együtt a szakadékban. A konfliktusban résztvevő felek minden törekvése arra irányul, hogy fizikailag, lelkileg, szakmailag és anyagilag tönkre tegye a mási- kat, akár annak árán is, hogy önmaga is komoly károkat szenved.
A konfliktus eszkalálódásával annak kezelési lehetőségei is változnak. Gasl szerint az 1., 2. és 3. szinten még lehetőség van a konfliktus konstruktív kezelé- sére közös erővel. A 4., 5. és 6. szinten már csak egy mindkét fél által tisztelt személy közbeavatkozásával lehetséges a kezelés, míg az utolsó harmadban (7., 8., 9.) egy, a felektől független hatalmi szerv (pl.: bíróság) mondja ki a végső döntést.
Természetesen nem minden konfliktusnál zajlik le az összes szakasz, és nem is mindig lehet őket élesen elkülöníteni. Bizonyos fokozatok át is ugorhatók. Ami fontos, hogy az egyes szakaszok felismerése hozzásegítheti a feleket a mi- előbbi kooperatív kezelési lehetőség megválasztásához, mielőtt még túl mélyre süllyednének.
Az eszkaláció vertikális iránya mellett horizontális eszkalációról is beszélhe- tünk, mely elsősorban különböző szervezetekben bír jelentőséggel.
A horizontális eszkaláció szintjei:
· Interperszonális szint: Érzelmi jelzések, adatgyűjtés, érvelés-meggyő- zés, egymás minősítése;
· Csoportközi szint: Támogatók, társak keresése, személyközi viták több- szöröződése, informális csoportképződés, ellenségkép kialakulása;
· Szervezetközi szint: Szabályok kialakítása, kizárások, szekértáborok képzése, támadások.
Az eszkaláció áttekintése során találkozhattunk a harmadik fél bevonásával. Láthattuk, hogy a harmadik fél lehet kölcsönösen tiszteletben tartott személy és hatalommal rendelkező személy.
Feladat
Próbáljon meg egy megélt konfliktust az eszkaláció fokai mentén végigve- zetni. A gondolatmenet helyességét vitassa meg párjával.

12.4. [bookmark: _bookmark99]Konfliktuskezelési stratégiák és módszerek
A stratégia hosszabb időtartamra érvényes konfliktuskezelési szemléletet, módot jelent, amely a személyiség sajátos vonásává is válhat. A módszerek be- épülnek a stratégiákba, így a stratégiák összetevői. A konfliktuskezelési model- lek közül azokat tekintjük át, melyek a) segítenek a saját és mások konfliktuske- zelési módszereinek azonosításában, előnyeinek és hátrányainak meghatározá- sában, b) olyan támpontokat adnak, melyek a megterhelő konfliktushelyzetek- ben is könnyen előhívhatók, c) végezetül elősegítik a konfliktus kooperatív ke- zelését, a másik félre való figyelem fókuszálásával.
Thomas és Kilmann konfliktuskezelési modellje
Ez a modell konfliktushelyzetnek azokat a szituációkat tekinti, melyekben két ember törekvései összeegyeztethetetlennek tűnnek. Ilyen helyzetekben egy sze- mély viselkedése két alapvető dimenzió mentén írható le:
önérvényesítés, amely azt jelenti, hogy a személy minden mértékben törek- szik saját szándékainak érvényesítésére;
együttműködés, amely azt jelenti, hogy a személy milyen mértékben törekszik a másik szándékainak érvényesítését elősegíteni (Thomas –Kilmann 1974, 2002, 2007).
A viselkedésnek ez a két alapvető dimenziója felhasználható arra, hogy a konfliktusok kezelésének öt sajátos módját meghatározzák. Ezek a következők:
1. Az alkalmazkodás együttműködő, de nem önérvényesítő magatartás. A versengés ellentéte. Az egyén lemond saját szándékairól azért, hogy a másik szándékai érvényesülhessenek. Bizonyos önfeláldozás van ebben az eljárásban. Az alkalmazkodás öltheti az önzetlen nagyvonalúság vagy jótékonyság formáját, lehet a másiknak való kényszerű engedelmeskedés, vagy lehet egyszerűen csak a másik szempontjainak elfogadása.
2. Az elkerülés nem önérvényesítő és nem együttműködő magatartás. Az egyén nem követi közvetlenül sem saját szándékait, sem a másik személy szán- dékait. Az elkerülés öltheti diplomatikus kitérés formáját is, egy kérdés kedve- zőbb időpontra való halasztását vagy egyszerűen visszahúzódást egy fenyegető helyzettől.

Konfliktuskezelési módok (Thomas–Kilmann alapján)
3. A problémamegoldás egyszerre önérvényesítő és együttműködő viselkedés – az elkerülés ellentéte. Magában rejti azt a törekvést, hogy együtt dolgozva a másik személlyel találjunk valamilyen megoldást, mely teljesen megfelel mind- kettőnk szándékainak. Azt jelenti, hogy beleássuk magunkat egy problémába az- zal a céllal, hogy megtaláljuk a két fél alapvető érdekeltségét, s találjunk egy olyan alternatívát, amely mindkét érdekskálának megfelel. A problémamegoldás lehet például egy nézetkülönbség mélyebb feltárása azzal a céllal, hogy egymás megértése révén okuljunk, lehet valamilyen feltétel megteremtésére való szövet- kezés, melynek hiánya az erőforrásokért való versengésre vagy konfrontációra késztetne, és lehet törekvés egy személyek közötti probléma kreatív megoldására.
4. A kompromisszumkeresés átmenet az önérvényesítés és az együttműködés között. A cél valamilyen kivitelezhető és kölcsönösen elfogadható megoldás megtalálása, amely részlegesen mind a két felet kielégíti. A kompromisszum kö- zépúton helyezkedik el a versengés és az alkalmazkodás között. A kompromisz- szumkereső többről mond le, mint a versengő, de kevesebbről, mint az alkalmaz- kodó. Közvetlenül ragadja meg a kérdést, mint az elkerülő, de nem tárja fel olyan mélységig, mint a problémamegoldó. A kompromisszumkeresés „félúton való találkozást”, kölcsönös engedményeket vagy egy gyors áthidaló megoldás kere- sését jelenti.

5. A versengés önérvényesítő és nem együttműködő magatartás. Az egyén saját szándékait érvényesíti a másik személy rovására. Ez hatalomorientált eljá- rás: a személy bármilyen befolyásolási módot latba vet, ami megfelelőnek tűnik – meggyőzőképességét, rangját, gazdasági szankciókat stb. –, hogy nyerő hely- zetbe kerüljön. A versengés ugyanakkor jelentheti a „saját igazáért való kiállást”, a helyesnek vélt álláspont védelmét vagy egyszerűen a győzelemre való törekvést. Az öt konfliktuskezelési mód mindegyike hasznos bizonyos konfliktushely- zetekben. Egy konfliktuskezelési mód hatékonysága függ az adott konfliktus-
helyzet követelményeitől és attól, hogy mennyire ügyesen alkalmazzuk.
Mindannyian képesek vagyunk mind az öt konfliktuskezelési mód alkalma- zására. Senkire sem jellemző egyetlen merev stílus a konfliktusok kezelésében. Ugyanakkor mindenkiről elmondható, hogy bizonyos konfliktuskezelési módo- kat jobban tud használni, mint másokat, s ezért hajlamos arra, hogy nagyobb mértékben hagyatkozzon ezekre, mint amazokra (Thomas–Kilmann 1974, 2002, 2007).
12.4.2. Aktív hallgatás, figyelem
Egy-egy konfliktuskezelési stratégia a konfliktus természetétől függően egy időben több módszert, eszközt és eljárást is működtethet a konfliktuskezelés fo- lyamatában.
A konfliktushelyzet legnagyobb csapdája, hogy rejtve maradnak olyan gon- dolatok, érzések, amelyek elősegítenék a helyzet tisztázását. Ilyenkor általában azt feltételezzük, vagy azt várjuk el a másik féltől, hogy mindent tud, ami ben- nem lezajlik, hiszen valószínűleg benne is ez zajlik le. Ámbár ez nem így van. Éppen ezért fontos, hogy ezekben a helyzetekben még tisztábban, még érthetőb- ben kommunikáljunk. Fejezzük ki, hogy
· miként észleltük a helyzetet (látásmód)
· milyen érzéseket váltott ki belőlünk (érzelem)
· milyen hatással volt ránk (értelmezés).
Ezen hármasság figyelembevétele és megfogalmazása lehetőséget kínál a konfliktusban résztvevő másik fél számára, hogy betekintsen a mi világunkba, ezáltal jobban megértve igényeinket, vágyainkat és motivációinkat.
A következő lépésben ugyanezeket a szempontokat kell kideríteni a másik félről, hogy mindkét fél számára nyilvánvalóvá váljanak a másik fél igényei, vá- gyai és motivációi. A kölcsönös megértésnek (nem egyetértésnek!) köszönhe- tően könnyebben nyílik lehetőség a konstruktív konfliktuskezelés kivitelezésére.

Ezzel az első lépést már megtettük! A további sikeres együttműködés érdekében értő figyelemmel – aktív hallgatással – kövessük a másik beszédét, gondolatait. Az aktív hallgató megpróbálja megérteni a beszélő üzenetét és az ahhoz kap- csolódó érzéseit. Ez azt jelenti, hogy figyel, szemkontaktust tart, nyílt testtartást vesz fel, és a megfelelő helyen tett észrevételeivel bátorítja a beszélőt a folyta- tásra. A biztos megértés és a beszélő biztatásának érdekében a hallgató időnként – a beszéd szüneteiben – újrafogalmazza a beszélő üzenetét, és megerősítést, tisztázást vár. Fontos, hogy csak arra adjon visszajelzést a hallgató, amit úgy érez, hogy a beszélő üzenete jelentett, sem többre, sem kevesebbre (Németh
2002).
Az aktív hallgatás jelei:
· szemkontaktus,
· bólogatás,
· odafordulás, laza testtartás,
· figyelő hangok,
· kérdezés,
· az észleltek reprodukálása, tisztázás,
· az érzelmek visszatükrözése.

Feladat
1. Azonosítsa konfliktuskezelési szokásait, egyéni viselkedési formáit konfliktushelyzetben. Gondolatait vitassa meg partnerével, ha teheti, kér- jen visszajelzést „beavatott” ismerőseitől.
2. Partnerével gyakorolja az aktív hallgatást. Kérjen visszajelzést a beszé- lőtől, hogy milyen benyomást keltett benne az aktív hallgatása.

Záró feladat
1. A fejezetben megismert szempontokat figyelembe véve, készítse el saját konfliktuskezelő analízisét az alábbi táblázat segítségével.

Ismétlő kérdések
1. Határozza meg a konfliktus fogalmát! Mutassa be a konfliktus szintjeit!
2. Milyen lehetőségek rejlenek a konfliktushelyzetekben?
3. A konfliktus okai szerint milyen típusait határozhatjuk meg a konfliktusnak?
4. Mit jelent a konfliktus eszkalációja, milyen szintjei vannak?
5. Mutassa be a Thomas-Kilmann konfliktuskezelési módszert!
6. Mit értünk aktív hallgatás alatt?

